ഭീഷണിയുയര്‍ത്തി ഇസ്ലാമിക കോടതികളും\nWednesday 11 July 2018 1:17 am IST\nമതേതര സങ്കല്‍പ്പങ്ങള്‍ക്ക് ഒരു പോറലുമേല്‍പ്പിക്കരുതെന്ന ദൃഢനിശ്ചയം ഉള്ളപ്പോഴാണ് ഗുരുതരമായ പ്രത്യാഘാതങ്ങള്‍ക്കിടവരുത്തുന്ന നിലപാടുമായി അഖിലേന്ത്യാ മുസ്ലീം വ്യക്തിനിയമ ബോര്‍ഡ് രംഗത്തുവന്നിരിക്കുന്നത്.\nനമ്മുടെ നിയമവ്യവസ്ഥയെ അട്ടിമറിച്ചുകൊണ്ട് മതതാല്‍പര്യങ്ങള്‍ക്കനുസൃതമായുള്ള രീതിയില് നടപ്പാക്കുകയെന്നത് പുതിയ കാര്യമല്ല. അത്തരം നീക്കങ്ങള് വളരെ മുന്‍പേ തന്നെ സജീവമായിരുന്നു. സംഗതിവശാല് അതൊന്നും പ്രായോഗികതലത്തില് എത്തിയിരുന്നില്ലെന്ന് മാത്രം. അപ്പോഴും സജീവവും സക്രിയവുമായ ഇടപാടുകള് പലയിടത്തും മുളപൊട്ടിയിരുന്നു. എന്നാല് അടുത്തിടെ അത്തരം നീക്കങ്ങള്‍ക്ക് മുമ്പെങ്ങുമില്ലാത്ത തരത്തിലുള്ള ഗതിവേഗം കൈവന്നിരിക്കുന്നു.\nഅതിന്റെ പ്രത്യക്ഷമായ ഉദാഹരണമാണ് രാജ്യത്താകെ ഇസ്ലാമിക കോടതികള് കൊണ്ടുവരാനുള്ള ശ്രമം. മതേതര സങ്കല്‍പ്പങ്ങള്‍ക്ക് ഒരു പോറലുമേല്‍പ്പിക്കരുതെന്ന ദൃഢനിശ്ചയം ഉള്ളപ്പോഴാണ് ഗുരുതരമായ പ്രത്യാഘാതങ്ങള്‍ക്കിടവരുത്തുന്ന നിലപാടുമായി അഖിലേന്ത്യാ മുസ്ലീം വ്യക്തിനിയമ ബോര്‍ഡ് രംഗത്തുവന്നിരിക്കുന്നത്. രാജ്യത്തെ എല്ലാ ജില്ലകളിലും ശരിയത്ത് കോടതികള് സ്ഥാപിക്കാനാണ് ബോര്‍ഡ് ഒരുങ്ങുന്നത്. തങ്ങളെ ബാധിക്കുന്ന വിഷയങ്ങള് ഇസ്ലാമിക നിയമപ്രകാരം പരിഹരിക്കാന് ശ്രമിക്കുമെന്നാണ് ബോര്‍ഡധികൃതര് പറയുന്നത്. ജൂലൈ 15ന് ചേരുന്ന യോഗത്തിലാവും ഇതു സംബന്ധിച്ച തീരുമാനം കൈക്കൊള്ളുക. നിലവിലുള്ള കോടതി നടപടികളുമായി സഹകരിക്കുന്നതില് ഒരു മതവിഭാഗത്തിന് കടുത്ത എതിര്‍പ്പുണ്ടെന്ന വിഷയമാണല്ലോ ഇവിടെ ഉയര്‍ന്നുവന്നിരിക്കുന്നത്.\nജനാധിപത്യക്രമങ്ങള് സുതാര്യവും സമഗ്രവുമായി നിലനില്‍ക്കുന്ന ഒരു രാജ്യത്ത് മുസ്ലീം മതവിഭാഗം അവരുടെ ഇച്ഛക്കൊത്ത് നിയമനിര്‍മ്മാണം നടത്തുകയും അത് വ്യാപകമാക്കുകയും ചെയ്താലുള്ള സ്ഥിതിവിശേഷമെന്തായിരിക്കുമെന്ന് പ്രവചിക്കാനാവില്ല. ആ മതവിഭാഗവുമായി ബന്ധപ്പെട്ട പ്രശ്‌നമല്ലേ എന്ന് ഒഴുക്കന് മട്ടില് അഭിപ്രായപ്പെട്ട് തള്ളിക്കളയാവുന്ന കാര്യമല്ലിത്. തങ്ങളുടെ മതശാസനകള് മൊത്തത്തില് ഈ രാജ്യത്തെ നീതിന്യായ വ്യവസ്ഥയില് അടിച്ചേല്‍പ്പിക്കാന് കഴിയില്ലെന്ന ബോധ്യത്തില് നിന്നുടലെടുത്ത കുത്സിതനീക്കത്തിന്റെ തിരയിളക്കമാണിത്. ആദ്യമാദ്യം പ്രശ്‌നം തോന്നാത്ത തരത്തില് ഇടപെടുകയും പിന്നീടങ്ങോട്ട് തങ്ങളുടെ മതപേശീബലത്തില് മൊത്തം നീതിന്യായ വ്യവസ്ഥയേയും ഞെരിച്ചമര്‍ത്തുകയും ചെയ്യാനുള്ള കുറുക്കന്‍തന്ത്രമായി വേണം ഇതിനെ കാണാന്. ലോകം മുഴുവന് പിടിച്ചടക്കാന് പോന്ന തരത്തില് കാര്യങ്ങളെ അട്ടിമറിക്കാനുള്ള ചാതുര്യം ഈദൃശ ശക്തികള്‍ക്കുണ്ട് എന്ന് ആര്‍ക്കാണറിയാത്തത്.\nഇത് ഒരു തന്ത്രമാണ്. സിവില്-ക്രിമിനല് കേസുകള് ശരിഅത്ത് നിയമത്തിലൂടെ കൈകാര്യം ചെയ്യുന്നതിന്റെ തുടക്കം. അവര് 20 ശതമാനമുള്ളപ്പോള് അവര്‍ക്ക് മാത്രമായി പ്രസ്തുത കോടതികള് ആവശ്യപ്പെടും. 25 ശതമാനമാവുമ്പോള് പ്രത്യേക ശരിയത്ത് നിയമത്തിന് നിര്‍ബന്ധിക്കും. മുസ്ലീങ്ങള് 45 ശതമാനമാവുമ്പോള് എല്ലാവര്‍ക്കും ശരിഅത്ത് നിയമം വേണമെന്നാവും. അങ്ങനെ ഇസ്ലാമികരാഷ്ട്രത്തിന് വഴിയൊരുക്കും. മുമ്പ് ഇസ്ലാമിക രാഷ്ട്രമല്ലാത്ത രാജ്യങ്ങളിലൊക്കെ സംഭവിച്ചത് അതാണ്. കശ്മീര്, ബംഗാളിന്റെ അതിര്‍ത്തി ജില്ലകള്, ബീഹാറിലെ സീമാഞ്ചല് മേഖല, പശ്ചിമ യുപി എന്നിവിടങ്ങളിലൊക്കെ ഇത്തരം നീക്കങ്ങള് സജീവമാണ്. ഏതാണ്ട് 40 ശരിയത്ത് കോടതികള് ഈ രാജ്യത്തുണ്ട്. ഏറെയും പശ്ചിമ യുപിയിലാണ്. അത് ഇന്ത്യയൊട്ടുക്കുമാക്കാനുള്ള ശ്രമമാണ് നടക്കുന്നത്.\nതാലിബാനിസത്തിലേക്കുള്ള പോക്കായി തല്‍ക്കാലം ഇതൊന്നും വ്യാഖ്യാനിക്കാനാവില്ലെങ്കിലും ഒരു മന്ദഗമനം തന്നെയെന്ന് പറഞ്ഞാല് തെറ്റാവില്ല. ഭാരതത്തിന്റെ ഭരണഘടനയും നീതിന്യായവ്യവസ്ഥയും മനുഷ്യന്റെ അടിസ്ഥാനസ്വഭാവ വിശേഷങ്ങളുമായി ചേര്‍ന്നുപോവുന്നതാണ്. അതില് മതത്തിന്റേയോ മറ്റേതെങ്കിലും നിലപാടുകളുടേയോ ക്ഷുദ്രതാല്‍പ്പര്യങ്ങള് ചുരമാന്തുന്നില്ല.\nഅതുകൊണ്ടുതന്നെയാണ് ഈ രാഷ്ട്രം വലിയ കുഴപ്പങ്ങളില്ലാതെ നിലനിന്നുപോകുന്നതും. ഏതു വിശ്വാസപ്രമാണം വെച്ചുപുലര്‍ത്താനും ആചരിക്കാനും സ്വാതന്ത്ര്യമുള്ളതുകൊണ്ട് എന്തും അടിച്ചേല്‍പ്പിക്കാനുള്ള അവസരമായി അത് മാറ്റാന് നോക്കരുത്. എന്തൊക്കെ ന്യായീകരണങ്ങള് നിരത്തിയാലും വ്യാഖ്യാനങ്ങള് ഉയര്‍ത്തിയാലും മതരാഷ്ട്രത്തിലേക്കുള്ള ചുവട്‌വയ്പ്പായേ ജനസാമാന്യം ഇതിനെ കാണുകയുള്ളൂ.\nരാജ്യത്താകെ ഇസ്ലാമിക കോടതികള്‍ക്ക് നീക്കം\nശരിയത്ത് കോടതികള്‍ക്ക് വേണ്ടി ഹമീദ് അന്‍സാരി\nബലിപെരുനാള്: ഗോവധം ഉപേക്ഷിക്കണമെന്ന് ഇസ്ലാമിക പുരോഹിതര്\nശബരിമല; സിപിഎം അജണ്ട അടിച്ചേല്‍പിക്കാന് ശ്രമം: വിഎച്ച്പി\nവാക്‌സിംഗിനും ഷേവിംഗിനുമെതിരെ ഫത്വ\nഇസ്ലാമികതയെ ഫ്രാന്‍സ് പേടിക്കുന്നതെന്തിന്?\nഇസ്ലാമിക സംഘടനകളുടെ ഹര്‍ത്താല്: നേതാക്കള് തലയൂരി; അണികള് അകത്തായി


ബയോഗ്യാസ് പ്ലാന്റ് തുടങ്ങാം; 20,000 രൂപ സബ്‌സിഡി ലഭിക്കും | biogas plants\nJan 27, 2020, 05:07 PM IST\nബയോഗ്യാസ് പ്ലാന്റ് പണിയാന്‍വരുന്ന ചെലവിനെക്കുറിച്ചോര്‍ത്ത് ആശങ്കപ്പെടുന്നവര്‍ക്കിതാ ഒരു സന്തോഷവാര്‍ത്ത. കഴിഞ്ഞ വര്‍ഷംവരെ 11,000 രൂപയായിരുന്ന സബ്സിഡി ഈ വര്‍ഷം 20,000 രൂപയാക്കിയിരിക്കുന്നു. കാര്‍ഷിക വികസന കാര്‍ഷികക്ഷേമ വകുപ്പിന്റെ ആഭിമുഖ്യത്തില് കേന്ദ്ര-സംസ്ഥാന സര്‍ക്കാരുകളുടെ സഹായത്തോടെയാണ് കേന്ദ്ര ആനുകൂല്യം അനുവദിക്കുന്നത്.\nസൂക്ഷ്മാണുക്കള് ഓക്‌സിജന്റെ അസാന്നിധ്യത്തില് അഴുകുന്ന ജൈവവസ്തുക്കളില് പ്രവര്‍ത്തിക്കുമ്പോഴുണ്ടാകുന്നതാണ് ബയോഗ്യാസ്. ഇതില് 70 ശതമാനംവരെ വരുന്ന മീഥൈന് ഗ്യാസാണ് കത്തുന്നതിന്റെ നേതൃത്വം ഏറ്റെടുക്കുന്നത്.\nബയോഗ്യാസ് പ്ലാന്റിന് പ്രധാനമായും അഞ്ചു ഭാഗങ്ങളാണുള്ളത്. മിക്‌സിങ് ടാങ്കാണ് ആദ്യഭാഗം. ചാണകവും മറ്റ് ജൈവാവശിഷ്ടങ്ങളും ആവശ്യത്തിന് വെള്ളവും ചേര്‍ത്ത് നന്നായി യോജിപ്പിച്ച് പ്ലാന്റിലേക്ക് വിടുന്നതാണ് മിക്‌സിങ് ടാങ്കിന്റെ ദൗത്യം. ടാങ്കില്‍നിന്നും ഡൈജസ്റ്ററിലേക്ക് ജൈവാവശിഷ്ടത്തെ എത്തിക്കുന്നതിന് ഒരു പൈപ്പുണ്ട്. ജൈവാവശിഷ്ടങ്ങള് പുളിക്കുന്നത് ഡൈജസ്റ്ററില്‍വെച്ചാണ്.\nബയോഗ്യാസ് പ്ലാന്റിലെ ഹൃദയഭാഗമെന്നു പറയാവുന്ന ഡൈജസ്റ്ററിലെ പുളിപ്പിക്കുന്ന പ്രക്രിയ ഊര്‍ജിതമാക്കുന്നത് പ്രധാനിയായ ബാക്ടീരിയയാണ്. ഇവിടെനിന്നും പുറത്തുവരുന്ന ഗ്യാസ് അര്‍ധവൃത്താകൃതിയിലുള്ള ഗ്യാസ് ഹോള്‍ഡറിലാണ് സൂക്ഷിക്കുക. അവിടെനിന്നും ഗ്യാസ് പൈപ്പ് ലൈനിലൂടെ സ്ലറി പുറന്തള്ളും.\nബയോഗ്യാസ് പ്ലാന്റിന്റെ വലുപ്പം തീരുമാനിക്കേണ്ടത് നമുക്ക് ലഭ്യമായ ജൈവാവശിഷ്ടങ്ങളെ അടിസ്ഥാനമാക്കിയാണ്. അഞ്ച് കിലോഗ്രാം ജൈവാവശിഷ്ടംകൊണ്ട് ഒരു മീറ്റര് വലുപ്പമുള്ള ബയോഗ്യാസ് പ്രവര്‍ത്തനക്ഷമമാക്കാം.\nനിരപ്പായ സ്ഥലത്ത് ഭൂജലവിതരണം അധികം ഉയരത്തിലല്ലാത്ത സ്ഥലമാണ് ബയോഗ്യാസ് പ്ലാന്റ് പണിയാന് ഏറ്റവും ഉത്തമം. തൊഴുത്തിനും അടുക്കളയ്ക്കുമിടയിലെ സ്ഥലം ബയോഗ്യാസ് പണിയാന് തിരഞ്ഞെടുക്കാം.\nകിണറില്‍നിന്നും പതിനഞ്ച് മീറ്റര് അകലവും വേരുകളുടെ വളര്‍ച്ച വരാത്ത രീതിയില് വലിയ മരങ്ങളില്‍നിന്നുള്ള അകലവും നല്ല വായുസഞ്ചാരവും ഉറപ്പുവരുത്തണം.\nരണ്ട് ക്യൂബിക് മീറ്ററില് കൂടുതല് വലിപ്പമുള്ള ബയോഗ്യാസ് പ്ലാന്റ് പണിയുന്ന ഒരു കര്‍ഷകന് സബ്സിഡിയായി 20,000 ആണെങ്കില് പട്ടികജാതി കര്‍ഷകന് 22,000 രൂപ ആനുകൂല്യമായി നല്‍കുന്നു. താത്പര്യമുള്ള കര്‍ഷകര്‍ക്ക് തൊട്ടടുത്തുള്ള കൃഷിഭവനില് അപേക്ഷ നല്‍കാം.\nകളനിയന്ത്രണം നടത്താനുപകരിക്കുന്ന യന്ത്രവുമായി തവനൂര് കാര്‍ഷികസര്‍വകലാശാല ..\nകപ്പ പറിക്കാം ഈസിയായി; കര്‍ഷകനായ അച്ഛന് എന്‍ജിനീയര് മകന്റെ സമ്മാനം


മൂന്നാം സെമസ്റ്റര് കണക്ക് സപ്ലിമെന്ററി പരീക്ഷയാണ് റദ്ദാക്കിയത്.\n24 Oct, 2020 at 12:59 PM\nകൂട്ട കോപ്പിയടി കണ്ടെത്തിയതിനെ തുടര്‍ന്ന് കേരള സാങ്കേതിക സർവകലാശാല ഇന്നലെ നടത്തിയ ബി ടെക് മൂന്നാം സെമസ്റ്റര് കണക്ക് പരീക്ഷ റദ്ദാക്കി. കോവിഡ് മാനദണ്ഡം മറയാക്കി മൊബൈൽ ഫോൺ വഴിയാണ് കോപ്പിയടി നടന്നത്. അഞ്ച് കോളജുകളിൽ ക്രമക്കേട് കണ്ടെത്തി.\nകോവിഡ് കാലത്ത് പരീക്ഷക്ക് ഉണ്ടായിരുന്ന മാർഗനിർദ്ദേശം അനുസരിച്ച് ഇൻവിജിലേറ്റർമാർക്ക് സാമൂഹിക അകലം കർശനമായിരുന്നു. ഇത് പരീക്ഷാർഥികൾ വിദഗ്ധമായി ദുരുപയോഗിക്കുകയായിരുന്നു. മൊബൈൽ ഫോണുമായി പരീക്ഷാ ഹാളിലെത്തിയ വിദ്യാർഥി ചോദ്യ പേപ്പർ വാട്സ് ആപ്പ് വഴി പുറത്ത് നൽകിയാണ് ക്രമക്കേട് നടത്തിയത്. ഇതിനായി വിവിധ വാട്സ് ആപ്പ് ഗ്രൂപ്പുകൾ നേരത്തേ തന്നെ ഉണ്ടാക്കിയിരുന്നു. ഇതിലേക്ക് പുറത്തുനിന്നുള്ളവര് ഉത്തരം നല്‍കുകയായിരുന്നു. സംശയം തോന്നിയ ചില കോളജുകളിലാണ് ക്രമക്കേട് കണ്ടെത്തിയത്. ഇതോ‍ടെയാണ് പരീക്ഷാ കൺട്രോളറുടെ അന്വേഷണം നടത്തി വേഗത്തിൽ നടപടി സ്വീകരിച്ചത്.\nകോവിഡ് സാഹചര്യത്തിൽ സംസ്ഥാനത്തിന് പുറത്തുമുള്ള വിദ്യാർഥികൾക്ക് കൂടി പരീക്ഷക്ക് അവസരം ഒരുക്കിയിരുന്നു. അതിനാൽ ക്രമേക്കടുകൾ നടന്നതിനെക്കുറിച്ച് വിശദമായ അന്വേഷണത്തിനാണ് സർവകലാശാലയുടെ നീക്കം. ക്രമക്കേട് സംബന്ധിച്ച് പരീക്ഷകളിൽ സ്വീകരിക്കേണ്ട പുതിയ രീതികളും സർവകലാശാല ഉടൻ ആവിഷ്കരിച്ചേക്കും.


വാക്സിൻ പരീക്ഷണം നിർത്തി ജോൺസൺ & ജോൺസൺ; മുന്നറിയിപ്പുമായി ലോകാരോഗ്യ സംഘടന | PravasiExpress\nHome World World News വാക്സിൻ പരീക്ഷണം നിർത്തി ജോൺസൺ & ജോൺസൺ; മുന്നറിയിപ്പുമായി ലോകാരോഗ്യ സംഘടന\nകഴിഞ്ഞമാസം 23നാണ് ജോണ്‍സണ് ആന്‍ഡ് ജോണ്‍സണ് വാക്സീന് പരീക്ഷണം അവസാനഘട്ട മനുഷ്യപരീക്ഷണത്തിലേയ്ക്ക് കടന്നത്. യുഎസിലടക്കം 60,0000പേരിലാണ് മൂന്നാം പരീക്ഷണം നടക്കുന്നത്. അതേസമയം, കൊവിഡ് വന്നുപോകട്ടെയെന്ന തരത്തിലുള്ള മനോഭാവം അപകടകരമാണെന്നും, മുൻകരുതൽ വേണമെന്നും ശക്തമായ മുന്നറിയിപ്പുമായി ലോകാരോഗ്യസംഘടന രംഗത്തെത്തി.\n‘ഞങ്ങൾ താൽക്കാലികമായി മനുഷ്യരിലെ കൊവിഡ് വാക്സിൻ പരീക്ഷണം നിർത്തിവയ്ക്കുകയാണ്. മൂന്നാംഘട്ടത്തിലുള്ള ENSEMBLE പരീക്ഷണവും നിർത്തിവയ്ക്കുന്നു, പരീക്ഷണത്തിൽ പങ്കെടുത്ത ഒരാൾക്ക് അവശത കണ്ടെത്തിയതിനെത്തുടർന്നാണിത്”, കമ്പനി അറിയിച്ചു.\nകൊവിഡ് വന്നുപോകട്ടെയെന്നും, അങ്ങനെ കൂട്ടത്തോടെ കൊവിഡ് വരുമ്പോൾ ഒരു ജനസമൂഹം കൊവിഡ് പ്രതിരോധം താനെ കണ്ടെത്തുമെന്നുമുള്ള ധാരണ തെറ്റെന്ന് ലോകാരോഗ്യസംഘടന മുന്നറിയിപ്പ് നൽകുന്നു. രോഗം വന്നതിലൂടെ ഉണ്ടാകുന്ന ഹെർഡ് ഇമ്മ്യൂണിറ്റിയെന്ന സങ്കൽപ്പം തന്നെ അപകടകരവും അധാർമികവുമാണ്. ”വാക്സിനേഷന് വേണ്ടി ഉപയോഗിക്കുന്ന ഒരു സങ്കൽപ്പമാണ് ഹെർഡ് ഇമ്മ്യൂണിറ്റി. വാക്സിനേഷൻ ഭൂരിപക്ഷം പേരിലും എത്തിയാൽ, ബാക്കി ആളുകളിൽ സ്വാഭാവികപ്രതിരോധം രൂപപ്പെടുമെന്നത് തെളിയിക്കാൻ ഉപയോഗിക്കുന്ന ഒരു ആശയം മാത്രമാണ് ഇത്. കൊവിഡിനെ ഫലപ്രദമായി പ്രതിരോധിക്കാൻ ഹെർഡ് ഇമ്മ്യൂണിറ്റി മതിയെന്ന സങ്കൽപ്പം തന്നെ തെറ്റാണ്”, ഡബ്ല്യുഎച്ച്ഒ തലവൻ ടെഡ്രോസ് അദനോം ഗെബ്രയേസസ് പറയുന്നു.\nPrevious articleസംസ്ഥാന ചലച്ചിത്ര അവാർഡുകൾ ഇന്ന് പ്രഖ്യാപിക്കും\nNext articleഡോണൾഡ് ട്രംപിന് കൊവിഡ് നെഗറ്റീവായി


Kerala high court order on KSRTC salary crisis | Indian Express Malayalam\nkerala high court order on ksrtc salary crisis\nജീവനക്കാർക്ക് എത്രയും വേഗം ശമ്പളം നൽകാനും കോടതി ഉത്തരവിട്ടു\nUpdated: June 8, 2022 5:04:50 pm\nകൊച്ചി: കെഎസ്ആർടിസിയിൽ ജീവനക്കാർക്ക് ശമ്പളം നൽകിയ ശേഷം മാത്രം ഓഫീസർമാർക്ക് ശമ്പളം നൽകിയാൽ മതിയെന്ന് ഹൈക്കോടതി നിർദേശം. ഓഫിസർമാർക്കും സൂപ്പർവൈസർമാർക്കും ആദ്യം ശമ്പളം നൽകുന്നത് തടയണമെന്ന ഏതാനും ഡ്രൈവർമാരുടെ ഹർജി അനുവദിച്ചാണ് ജസ്റ്റീസ് ദേവൻ രാമചന്ദ്രന്റെ ഉത്തരവ്.\nഡ്രൈവർ -കണ്ടക്ടർ -മെക്കാനിക് തസ്തികകളിലുള്ളവർക്ക് ശമ്പളം നൽകുന്നില്ലെന്നും ഓഫീസർമാർക്കും സൂപ്പർവൈസർമാർക്കും കൃത്യമായി ശമ്പളം നൽകുകയാണെന്നും ചൂണ്ടിക്കാട്ടിയായിരുന്നു ഹർജി. ജീവനക്കാർക്ക് എത്രയും വേഗം ശമ്പളം നൽകാനും കോടതി ഉത്തരവിട്ടു. കോർപ്പറേഷന്റെ ആസ്തികളും ബാധ്യതയും സംബന്ധിച്ച് വ്യക്തമായ വിശദീകരണം നൽകാനും കോടതി നിർദേശിച്ചു.\nഎത്ര നാൾ ശമ്പളം കൊടുക്കാതെ മുന്നോട്ട് പോകാനാവുമെന്ന് കോടതി ആരാഞ്ഞു. 30 കോടി സർക്കാർ നൽകിയിട്ട് ഈ മാസം എന്തുകൊണ്ട് ഇതു വരെ ശമ്പളം കൊടുത്തില്ല. ജീവനക്കാർക്ക് ശമ്പളം കൊടുത്തിട്ട് മറ്റുള്ളവർക്ക് കെടുത്താൽ മതി. ക്ഷേമ രാഷ്ടമാണിത്. ജീവനക്കാർക്ക് ജീവിക്കണം. കുട്ടികളെ പഠിപ്പിക്കണം. രണ്ട് മാസം ശമ്പളം കിട്ടാതെ എങ്ങനെ പണിയെടുക്കും. ആർക്കും ഉത്തരവാദിത്തം ഇല്ല. വിഷയം സർക്കാർ ഗൗരവത്തിലെടുക്കണം. പെൻഷനും ശമ്പളവും കൊടുക്കാൻ ലോണെടുത്ത് ഒരു സ്ഥാപനം എങ്ങനെ മുന്നോട്ട് പോകുമെന്ന് കോടതി ആരാഞ്ഞു.\nയൂണിയനുകൾ മിണ്ടുമ്പോ മിണ്ടുമ്പോ സമരം ചെയ്യുകയാണന്ന് കോടതി ചൂണ്ടിക്കാട്ടി. അവകാശങ്ങളെ കുറിച്ച് മാത്രമാണ് അവർക്ക് ചിന്ത. 800 ബസുകൾ കട്ടപ്പുറത്താണ്. ഇങ്ങനെ പോയാൽ കോർപ്പറേഷൻ നിന്നു പോകും. എന്തു കൊണ്ട് സ്വകാര്യ മേഖല ലാഭത്തിൽ പോകുന്നു. മാനേജ്മെൻ്റിന് കാര്യപ്രാപ്തി വേണം. ചില നിർമ്മാണങ്ങൾ നടത്തി വെറുതെ കിടക്കുന്നു. നന്നാവണമെങ്കിൽ എല്ലാവരും വിചാരിക്കണം. സമരം ജനങ്ങളെയാണ് ബുദ്ധിമുട്ടിലാക്കുന്നത്. യുണിയൻ പ്രവർത്തനവും കൊടി പിടിക്കലും മാത്രമേ നടക്കുന്നുള്ളു. ജീവനക്കാരും ഈ അവസ്ഥക്ക് ഉത്തരവാദിയാണെന്നും കോടതി ചൂണ്ടിക്കാട്ടി.\nഅനധികൃത അവധിയാണ് പ്രശ്നമെന്നും കോർപ്പറേഷൻ വ്യക്തമാക്കിയപ്പോൾ നടപ്പടിയെടുത്തോളാൻ ഹർജി ഭാഗം നിർദേശിച്ചു. സമരം ചെയ്യില്ലേ എന്ന് കോടതി ആരാഞ്ഞു. നിരവധി സൗജന്യങ്ങൾ നൽകുന്നുണ്ടെന്ന് കോർപ്പറേഷൻ ചൂണ്ടിക്കാട്ടിയപ്പോൾ എംഎൽഎ മാർക്കല്ലെയെന്ന് കോടതി ചോദിച്ചു.\nഇന്ത്യയിൽ എല്ലാ പൊതു മേഖല സ്ഥാപനങ്ങളും നഷ്ടത്തിലാണെന്നും പൊതുസംവിധാനമായതിനാലാണ് കോർപ്പറേഷനെ സഹായിക്കുന്നതെന്നും സർക്കാർ അറിയിച്ചു.\nഅതേസമയം, ജീവനക്കാർക്ക് ശമ്പളം നൽകാത്തതിനെ തുടർന്ന് വിവിധ തൊഴിലാളി സംഘടനകളുടെ സമരം തുടരുകയാണ്. സിഐടിയു, ഐഎന്‍ടിയുസി, ബിഎംഎസ് തുടങ്ങിയ സംഘടനകളാണ് കെഎസ്ആർടിസിയുടെ ജില്ലാ ആസ്ഥാനങ്ങളിലും സെക്രെട്ടറിയേറ്റിന് മുന്നിലും സമരം നടത്തുന്നത്. അനിശ്ചിതകാലത്തേക്കാണ് സമരം.\nAlso Read: നിയമസഭാസമ്മേളനം 27 മുതല്; സ്വപ്നയുടെ വെളിപ്പെടുത്തൽ ആയുധമാക്കാൻ പ്രതിപക്ഷം\nWeb Title: Kerala high court order on ksrtc salary crisis\nനിയമസഭാസമ്മേളനം 27 മുതല്; സ്വപ്നയുടെ വെളിപ്പെടുത്തൽ ആയുധമാക്കാൻ പ്രതിപക്ഷം


'ബാഗില് വല്ല മെഷീന് ഗണ്ണുമാണെങ്കില് കുഴപ്പമില്ല, നിങ്ങളുടെ പുസ്തകം ആണെന്ന് ഞാന് പേടിച്ചു' | Shahina K Rafeeq stories Lijeesh Kumar Malayalam\nSep 7, 2020, 11:18 AM IST\nഇങ്ങനേ എഴുതിയൊരാള് മരിച്ചു പോയ ദിവസമായിരുന്നു ഇന്നലെ, സംഘ് പരിവാരത്തെ ഇങ്ങനേ അസ്വസ്ഥപ്പെടുത്തിയൊരാള് മരിച്ചു പോയ ദിവസമായിരുന്നു ഇന്നലെ, അവരും ഒരു സ്ത്രീയായിരുന്നു. ഇതു പോലെ മെലിഞ്ഞ് കൊലുന്നനെ ആയിരുന്നു.\nഷാഹിന കെ റഫീഖിന്റെ 'ഏക് പാല് തു ജാന്‍വര്' എന്ന പുസ്തകത്തെക്കുറിച്ച്, ലിറ്റ് ആര്‍ട്ടിന്റെ ഗൂഗിള് മീറ്റില് സംസാരിച്ചത്\n''ഉള്ളില് നിറയെ വെളിച്ചവുമായി ഒരു തീവണ്ടി വെള്ളനിറത്തില് എങ്ങോട്ടോ മണ്ടിപ്പായുന്നു. എനിക്കവന്റെ നേരം കെട്ട നേരത്തുള്ള ആ പോക്കിനോട് ഒരിഷ്ടം തോന്നും, ഇരുട്ടിലൂടെ വെളിച്ചത്തിന്റെ ആ തുരുത്തിലേറി എങ്ങോട്ടെങ്കിലും യാത്ര പോവണമെന്ന് കൊതി പൂക്കും അന്നേരം മനസ്സില്. ഇന്നുമുണ്ട് എന്റെ കാഴ്ചയില് വെളിച്ചം നിറഞ്ഞ ആ തീവണ്ടി. അതും കൂട്ടി അരച്ചാണ് ഞാന് പൂപോലുള്ള ഇഡ്ഡലി ചുടുന്നത് !''\nമാതൃഭൂമി ബുക്‌സില് നിന്നും 80 രൂപ കൊടുത്ത് വാങ്ങിയ 86 പേജുകളുള്ള ഒരു കഥാ പുസ്തകം. അതില് 15 കഥകള്, 'പാചകവിധി' എന്ന് പേരുള്ള ആ 15 ല് ഒന്നിലെ വരികളാണ് ഞാനിപ്പോള് വായിച്ചത്. പുസ്തകത്തിന്റെ പേര് 'ലേഡീസ് കൂപ്പെ'.\nഷാഹിന കെ റഫീഖിന്റെ കഥകളെക്കുറിച്ച് എക്കാലത്ത് പറയാനിരുന്നാലും, ലേഡീസ് കൂപ്പെയില് നിന്നല്ലാതെ എനിക്ക് തുടങ്ങാനാവില്ല. അടിമുടി ലേഡീസ് കൂപ്പെ ഒരു പെണ് പുസ്തകമാണ്. അതില് നിന്ന് പാല് തു ജാന്‍വറിലേക്ക് വരുമ്പോള് എത്ര മാത്രം മാറിയിട്ടുണ്ട് കഥാകാരി എന്ന് അന്വേഷിച്ചു കൊണ്ടാണ് അരുണ്‍ലാല് മൊകേരി ഈ ചര്‍ച്ച തുടങ്ങി വെച്ചത്.\nഏക് പാല് തു ജാന്‍വര് എന്ന പുസ്തകം പുറത്തിറക്കിയിരിക്കുന്നത് മാതൃഭൂമി ബുക്‌സ് തന്നെയാണ്, അപ്പോള് പ്രസാധനത്തില് മാറ്റമില്ല. 15 കഥകളില്ല ഇതില് 8 കഥകളേ ഉള്ളൂ. 80 രൂപയല്ല, 110 രൂപയാണ് വില. അപ്പോള് കഥയുടെ എണ്ണം കുറഞ്ഞിട്ടുണ്ട് - വില കൂടിയിട്ടുണ്ട്. അപ്പോള് കണക്കുകള് പറയുന്നത് വല്ലാതെ വില കൂടിയിട്ടുണ്ട് ഈ കഥാകാരിക്ക് എന്നാണ്.\nമറ്റെന്ത് മാറ്റം, എന്നന്വേഷിക്കുമ്പോള് എനിക്കോര്‍മ്മ വരുന്നത് ലോക പ്രശസ്തനായ ആര്‍ട്ടിസ്റ്റ് - വയലിനിസ്റ്റ് - കൊമേഡിയന് ജാക്ക്‌ബെന്നി അമേരിക്കന് പ്രസിഡന്റിനെ കാണാന് പോയ കഥയാണ്. ബെന്നിയെ അമേരിക്കന് പ്രസിഡന്റ് വൈറ്റ് ഹൗസിലേക്ക് ആദരവോടെ ക്ഷണിച്ചതാണ്. ആ ക്ഷണം സ്വീകരിച്ച് തന്റെ വയലിന് പെട്ടിയുമായി അവിടെയെത്തിയ ബെന്നിയെ പക്ഷേ സെക്യൂരിറ്റി ഓഫീസര് തടഞ്ഞു. പ്രശ്‌നം ബെന്നിയുടെ കൈയ്യിലെ പെട്ടിയായിരുന്നു. ''ഈ പെട്ടിയിലെന്താണ് ?'' എന്ന് അന്വേഷണം വന്നതും, ബെന്നി ഗൗരവഭാവത്തില് പറഞ്ഞു: ''മെഷീന്‍ഗണ്ണാണ്.'' അതുകേട്ട് പക്ഷേ സെക്യൂരിറ്റി ഓഫീസര് നടുങ്ങിയില്ല. അയാള് ഗൗരവത്തോടെ പറഞ്ഞു: ''എങ്കില് കുഴപ്പമില്ല. അകത്തേക്കു പൊക്കോളൂ. ഇതിനകത്ത് നിങ്ങളുടെ വയലിന് ആണെന്ന് ഞാന് പേടിച്ചു.'' എന്ന്.\nജെന്‍ഡര് പൊളിറ്റിക്‌സിനെയും മത രാഷ്ട്രീയത്തേയും പരാമര്‍ശിക്കുമ്പോള് സെയ്ഡി സ്മിത്തിന്റെയും ഷാഹിന കെ റഫീഖിന്റെയും എഴുത്തിനെ നേരത്തേ എന്.എസ്.മാധവന് ചേര്‍ത്തു പറയുകയുണ്ടായി. ബാഗില് വല്ല മെഷീന് ഗണ്ണുമാണെങ്കില് കുഴപ്പമില്ല, ഇതിനകത്ത് നിങ്ങളുടെ പുസ്തകം ആണെന്ന് ഞാന് പേടിച്ചു, എന്ന് ഒരു സെക്യൂരിറ്റി ജീവനക്കാരന് പറയേണ്ടി വരുന്ന ഐക്യം എന്നാണ് ഞാനതിനെ വിശേഷിപ്പിക്കുക. താങ്ങാനാവാത്ത ആ ഭാരമില്ലായ്മയെ പേടിക്കണം എന്ന എന്.എസ്.മാധവന്റെ ആഹ്വാനത്തെ ഞാനും ആവര്‍ത്തിക്കുകയാണ്.\n''ഇപ്പോഴും ജോലിക്ക് പോണത് പൈസക്ക് വേണ്ടിയല്ല, ഒരു പെണ്‍ശരീരത്തിനപ്പുറത്ത് ഞാനെന്നൊരു ജീവന് ഉണ്ടെന്ന് എന്നെത്തന്നെ ബോധ്യപ്പെടുത്താനാണ്'' എന്നെഴുതിയ ലേഡീസ് കൂപ്പെയിലെ പെണ് രാഷ്ട്രീയത്തില് നിന്ന് - ഏക് പാല് തു ജാന്‍വര് എന്ന പുസ്തകത്തിലെ മുക്രിന്തു എന്ന കഥയുടെ അവസാനമുയരുന്ന, ''പെണ്ണേ അനക്ക് സ്വര്‍ഗത്തില് പോണ്ടേ ?'' എന്ന ചോദ്യത്തിലെ പെണ് രാഷ്ട്രീയത്തിലേക്കെത്തുമ്പോള് ഷാഹിന കെ റഫീഖ് അടിമുടി ഒരു രാഷ്ട്രീയ ജീവിയായിത്തീര്‍ന്നിരിക്കുന്നു. ഈ കഥകള് സൗന്ദര്യമുള്ള രാഷ്ട്രീയ പ്രബന്ധങ്ങളാണ് എന്ന് അല്പം മുമ്പ് എന്.പി.ഹാഫിസ് മുഹമ്മദ് നടത്തിയ നിരീക്ഷണം എന്റെയുമാണ്.\nനോക്കൂ, ''നീ ഹനുമാനല്ലെടാ, സുലൈമാനാണ്,'' എന്ന് എത്ര വട്ടം പരസ്പരം പറഞ്ഞിട്ടുണ്ട് നമ്മള്. അങ്ങനേ ഒരു പറച്ചിലിനോടാണ്, നിങ്ങടാള്‍ക്കാര് എന്ന കഥയില് ''ഹനുമാനെ തൊട്ടുകളിക്കണ്ട മോളേ, നിന്റെ വീടിരിക്കുന്ന സ്ഥലം ഹനുമാന് കോവില് ആവും.'' എന്ന് ഷാഹിന കെ റഫീഖ് മറുപടി പറയുന്നത്. എന്നെ ജോലിയില് നിന്ന് പിരിച്ചു വിട്ടാല് ഞാന് ഗോമാതാവിന്റെ പടമെടുത്ത് എഫ്.ബിയിലിടും എന്ന 'ഏക് പാല് തു ജാന്‍വറിലെ' പശു നോട്ടക്കാരന് നായരുടെ, കരുണ്.സി.നായരുടെ ഭീഷണിയിലും ഈ സറ്റയറാണുള്ളത്. ഹനുമാന് സേനക്കാരും ഗോ രക്ഷാ സംഘ്കാരും വായനക്കാരല്ലാത്തത് കൊണ്ട്, ഷാഹിന കെ റഫീഖ് മുഖത്ത് നിന്ന് മായാത്ത ചിരിയോടെ ഈ ഗൂഗിള് മീറ്റിലുണ്ട്.\nഷാഹിനേച്ചി എന്നാണ് ഞാനെപ്പോഴും വിളിച്ചിരുന്നത്. അബിന് നേരത്തേ പറഞ്ഞ പോലെ ഒരുപാട് പ്രായമുണ്ട് എന്നതാണ് ആ വിളിയുടെ കാരണം. കഥയെഴുതുമ്പോള് പക്ഷേ ഈ വയസ്സില് ചേച്ചി ഏറ്റവും പുതിയ കാലത്തിന്റെ ഭാഷയില് സംസാരിക്കുന്നു എന്ന അബിന് ജോസഫിന്റെ നിരീക്ഷണമാണ്, ഒരേ ഏജ് ഗ്രൂപ്പിനോട് തോന്നുന്ന അട്രാക്ഷനാണ് ഷാഹിന കെ റഫീഖ് വ്യക്തിപരമായി എനിക്ക് പ്രിയങ്കരിയാവാന് കാരണം. സന്യാസിയുടെ മറുപുറമല്ലേ തോന്ന്യാസി എന്ന 'വവ്വാലി'ലെ ചോദ്യം ആ പ്രായത്തിന്റെയാണ്.\nപാല് തൂ ജാന്‍വര് എന്ന രാഷ്ട്രീയ ജീവിയെക്കുറിച്ചാണ് പറയാനിരുന്നതെങ്കിലും, പറഞ്ഞത് മുഴുവനും ഷാഹിന കെ റഫീഖ് എന്ന പാല് തൂകുന്ന കഥയെഴുത്തുകാരിയെക്കുറിച്ചാണ്. വായന ഒരു യാതനയായിത്തീരുന്ന കാലത്ത്, കഥ പറച്ചിലിന്റെ മനോഹാരിത കൊണ്ട് നമ്മെ ആനന്ദിപ്പിക്കുന്ന കുറേ നല്ല കഥകളിതാ എന്ന പി.കെ.പാറക്കടവിന്റെ ആഹ്വാനവും ഈ സ്‌നേഹത്തിന്റെയാണ്. എന്തുകൊണ്ട് ഈ സ്‌നേഹം എന്ന ചോദ്യത്തിന്റെ ഉത്തരം, എല്ലാ മനുഷ്യര്‍ക്കൊപ്പവും, നമ്മള് നേരിട്ട് കാണാത്ത - അനുഭവിക്കാന് മാത്രം കഴിയുന്ന ഒരു ഭാഗം കൂടിയുണ്ട് എന്ന് എനിക്ക് തൊട്ടുമുമ്പ് സംസാരിക്കുമ്പോള് അജിജേഷ് പച്ചാട്ട് പറഞ്ഞതിലുണ്ട്. ഷാഹിന കെ റഫീഖ് ഒരു ജിന്നു കൂടിയാണ് എന്ന നിരീക്ഷണമാണത്. ആ ജിന്നാണ്, ഷാഹിനയ്ക്കകത്തെ ഈ അപരയാണ്, മറുപുറത്തെ രാഷ്ട്രീയ ജീവിയോട് നമ്മെ ചേര്‍ത്തു പിടിക്കുന്നത്.\nഇനിയും പറയാനുണ്ട് എനിക്ക്, എന്ന് പറയാതെ പറഞ്ഞാണ് ഈ പുസ്തകം അവസാനിക്കുന്നത്. ഇനി പറയുമ്പോള് എന്ത് എന്നാണ് ഇത്ര നേരവും ഞാനിരുന്നാലോചിച്ചത്. ഇനി പറയുമ്പോള് മനസ്സിലുള്ളതു മുഴുവന് പറയുമോ എന്നാണ് ഞാനിരുന്നാലോചിച്ചത്. ഇതിലും പൊള്ളിക്കുമോ എന്ന്,\nഇങ്ങനേ എഴുതിയൊരാള് മരിച്ചു പോയ ദിവസമായിരുന്നു ഇന്നലെ, സംഘ് പരിവാരത്തെ ഇങ്ങനേ അസ്വസ്ഥപ്പെടുത്തിയൊരാള് മരിച്ചു പോയ ദിവസമായിരുന്നു ഇന്നലെ, അവരും ഒരു സ്ത്രീയായിരുന്നു. ഇതു പോലെ മെലിഞ്ഞ് കൊലുന്നനെ ആയിരുന്നു. ഇതുപോലെ ഇച്ചിരി മുടിയായിരുന്നു. അവരുടെ പേര് ഗൗരി ലങ്കേഷ് എന്നായിരുന്നു. ദീര്‍ഘ കാലം ജീവിച്ചിരിക്കട്ടെ ഷാഹിന കെ റഫീഖ് എന്നാശംസിച്ച് കൊണ്ട് ഞാനവസാനിപ്പിക്കുന്നു. ലിറ്റാര്‍ട്ടിന് നന്ദി, കേട്ടിരുന്നവര്‍ക്കും.\nContent Highlights: Shahina K Rafeeq stories Lijeesh Kumar Malayalam


Priyamani gets personalized gift on her bed - Malayalam Filmibeat\nപ്രിയാമണിക്ക് അഭിഷേക് ബച്ചന് നല്‍കിയ സമ്മാനം!!\n| Published: Tuesday, November 25, 2014, 16:12 [IST]\nഅഭിനയം മാത്രമല്ല, കായിക കലയിലും വളരെ താത്പര്യയാണ് പ്രിയാമണി. സെലിബ്രേറ്റി ക്രിക്കറ്റ്‌ലീഗില് അംബാസിഡര്‍മാരില് ഒരാളാണ് പ്രിയ. അതൊന്നുമല്ല കാര്യം, ഇപ്പോള് ബോളിവുഡ് ബിഗ് ബിയുടെ മകന് ജൂനിയര് ബച്ചന് സമ്മാനിച്ച ഒരു സമ്മാനത്തിന്റെ ത്രില്ലിലാണ് പ്രിയ.\nചെന്നൈയിന് എഫ്‌സിയുടെ ഒരു ജേഴ്‌സി! ഇന്ത്യന് സൂപ്പര്‍ലീഗ് ഫുട്‌ബോള് ടീമിന്റെ പേരാണ് ചെന്നൈയിന് എഫ്‌സി. ഇതിന്റെ രണ്ട്് ജേഴ്‌സികളാണ് അഭിഷേക് ബച്ചന് പ്രിയാമണിയ്ക്ക് സമ്മാനമായി നല്‍കിയിരിക്കുന്നത്.\nജേഴ്‌സിയുടെ ഫോട്ടോ സഹിതം പ്രിയ ട്വിറ്ററില് ട്വീറ്റി. ഒരു ജേഴ്‌സിയില് പ്രിയാണണിയുടെ പേരും എഴുതിയിട്ടുണ്ട്. അഭിഷേക് ബച്ചനും ഇന്ത്യന് ക്രിക്കറ്റ് ടീം ക്യാപ്റ്റന് മഹേന്ദ്രസിങ് ധോണിയുമാണ് ചെന്നൈയിന് എഫ്‌സിയുടെ ഉടമകള്.\nഇനി എന്തിന് പ്രിയയ്ക്ക് ഈ ജേഴ്‌സി സമ്മാനമായി നല്‍കി എന്ന ചോദ്യത്തിന് ഉത്തരമില്ല. മണിരത്‌നം സംവിധാനം ചെയ്ത 'രാവണ്' എന്ന ചിത്രത്തില് അഭിഷേക് ബച്ചനും വിക്രമിനും ഐശ്വര്യ റായിക്കുമൊപ്പം ഒരു വേഷം പ്രിയയും ചെയ്തിരുന്നു. ചിത്രത്തില് അഭിഷേകിന്റെ പെങ്ങളുടെ വേഷമായിരുന്നു പ്രിയയ്ക്ക്. പ്രിയാമണിയുടെ ആദ്യ ബോളിവുഡ് ചിത്രം കൂടെയാണ് രാവണ്.\nRead more about: priyamani abhishek bachchan actress actor gift bollywood പ്രിയാമണി അഭിഷേക് ബച്ചന് നടി നടന് ബോളിവുഡ് ഫുട്‌ബോള് സമ്മാനം\nPretty actress Priyamani seems to be excited on receivingapersonalized gift from her 'Raavan' co-star Abhishek Bachchan. The Bollywood actor has gifted the sexy actressapersonalized jersey of his football team Chennaiyin F.C.\nStory first published: Tuesday, November 25, 2014, 16:12 [IST]


ഇങ്ങനെയൊക്കെ തല്ലാമോ..? ചേട്ടന് ടോം കറനെ തെരഞ്ഞുപിടിച്ച് അടിച്ച് അനിയന് സാം കറന് | sam-curran and tom-trolls during-csk-vs-dc-match\nസഹോദരൻമാരുടെ നേർക്കുനേർ പോരാട്ടമാണ് ട്രോളന്മാര് ആഘോഷമാക്കിയത്.\n11 April 2021 12:05 PM GMT\nഐ.പി.എല് 2021 സീസണിലെ രണ്ടാം മത്സരത്തില് ചെന്നൈയും ഡല്‍ഹിയും തമ്മില് നടന്ന മത്സരം ട്രോളന്മാര് ആഘോഷമാക്കുകയാണ്. ചെന്നൈ ക്യാപ്റ്റന് ധോണി സംപൂജ്യനായി മടങ്ങിയതാണ് ട്രോളന്മാര് ആദ്യം ഏറ്റെടുത്തതെങ്കിലും പിന്നീട് അതിലും രസകരമായ രംഗം വന്നതോടെ അതിന് പിന്നാലെ പായുകയായിരുന്നു ട്രോള് സിംഹങ്ങള്.\nസഹോദരൻമാരുടെ നേർക്കുനേർ പോരാട്ടമാണ് ട്രോളന്മാര് ആഘോഷമാക്കിയത്. വാങ്കഡെ സ്റ്റേഡിയത്തിൽ നടന്ന മത്സരത്തില് ഇംഗ്ലണ്ട് താരങ്ങളായ ടോം കറനും സാം കറനും നേർക്കു നേര് പോരാട്ടത്തിനെത്തിയതാണ് ട്രോളന്മാരെയും ആരാധകരെയും ഉണര്‍ത്തിയത്. ചേട്ടനായ ടോം കറന് ഡല്ഹി ക്യാപിറ്റല്‍സ് താരമാണ്. അനിയന് സാം കറന് ചെന്നൈ താരമാണ്. കളിയില് സാം കറന്‍റെ ചെന്നൈ തോറ്റെങ്കിലും ഡല്‍ഹി ടീമില് കളിക്കുന്ന ചേട്ടന് ടോം കറന്‍റെ ഓവറുകളില് അനിയന് നിര്‍ദാക്ഷിണ്യം സിക്സറടിച്ചതാണ് ട്രോളുകള്‍ക്ക് വഴിവച്ചത്.\nഅനിയന് സാം കറന്‍റെ കയ്യില് നിന്ന് തല്ല് കിട്ടിയ ടോം കറനെ ട്രോളി വീരേന്ദര് സേവാഗും രംഗത്ത് വന്നു. 'എന്‍റെ സഹോദരനാണ് നീ' അതോര്‍മ്മ വേണം എന്ന തരത്തില് ടോം കറന് പറയുന്നതായുള്ള ട്രോളാണ് സേവാഗ് പങ്കുവെച്ചത്.\nആദ്യം ബാറ്റിങിനറങ്ങിയ ചെന്നൈയുടെ 17–ാം ഓവറിലാണ് സാം കറനും ടോം കറനും ആദ്യം നേർക്കുനേര് വരുന്നത്. ആ ഓവറില് നേരിട്ട ആദ്യ രണ്ടു പന്തുകളിൽ നിന്ന് സാം കറന് ഒരു റൺസേ നേടാനായുള്ളു. എന്നാൽ, ഓവറിലെ അവസാന പന്ത് സാം അതിര്‍ത്തി കടത്തി. അത് വരാനിരിക്കുന്ന വെടിക്കെട്ടിന്‍റെ സൂചനയാണെന്ന് പിന്നീടാകും ചേട്ടന് കറന് മനസിലായത്.\nപിന്നീട് 19–ാം ഓവർ എറിയാനായി ടോം എത്തുമ്പോൾ ബാറ്റിങ് എന്‍ഡില് ജഡേജയ ആയിരുന്നു. നേരിട്ട ആദ്യ പന്തിൽ ജഡേജ ബൌണ്ടറി പറത്തി. രണ്ടാം പന്തിൽ സിംഗിളെടുത്ത് ജഡേജ സാം കറന് സ്ട്രൈക്ക് കൈമാറി. ഇതോടെ ചേട്ടനും അനിയനും നേർക്കുനേർ. എന്നാൽ ആലുവ മണപ്പുറത്ത് കണ്ട പരിചയം പോലും ഇല്ലാത്ത ഭാവമായിരുന്നു സാം കറന്‍റേത്. വൈഡോടെയാണ് ടോം തുടങ്ങിയത്. എന്നാല് അടുത്തതായി എറിഞ്ഞ രണ്ടു പന്തും ആകാശം തൊട്ടു. മൂന്നാം പന്തിൽ ഫോറും. 23 റൺസാണ് ആ ഓവറില് ടോം കറന് വഴങ്ങിയത്.\nഇതിന് പിന്നാലെയാണ് സോഷ്യല് മീഡിയയില് പൊങ്കാലയുമായി സൈബര് ട്രോളന്മാര് രംഗത്തെത്തിയത്.\nTAGS :IPL Troll Sam Curran IPL 2021 tom curran ??? ????? ??? ?????


ശശികല ജയില്‍മോചിതയായി » Newsthen\nഅണ്ണാ ഡിഎംകെ മുന് ജനറല് സെക്രട്ടറി ശശികല ജയില്‍മോചിതയായി. കോവിഡ് ബാധിച്ചതിനാല് ഇപ്പോള് ഇവര് ബെംഗളൂരുവിലെ ആശുപത്രിയില് ചികില്‍സയിലാണ് . ജയില് അധികൃതര് ആശുപത്രിയിലെത്തി രേഖകള് കൈമാറി. കോവിഡ് നെഗറ്റീവ് ആയാല് മാത്രമേ ശശികല ചെന്നൈയിലേക്ക് യാത്ര തിരിക്കൂ. നിലവില് ആരോഗ്യനില തൃപ്തികരമാണെന്നാണ് ആശുപത്രി അധികൃതര് പറയുന്നത്.\nഅനധികൃത സ്വത്തുസമ്പാദന കേസില് നാലു വര്‍ഷത്തെ തടവുശിക്ഷ പൂര്‍ത്തിയാക്കിയാണ് ശശികല പുറത്തിറങ്ങിയത്. അനധികൃത സ്വത്ത് സമ്പാദന കേസുമായി ബന്ധപ്പെട്ടാണ് 63കാരിയായ ശശികല ജയിലിലായത്. ജയലളിത മുഖ്യമന്ത്രിയായിരുന്ന 1991- 96 കാലയളവിൽ 66.65 കോടി രൂപ അനധികൃതമായി സമ്പാദിച്ചുവെന്നാണ് കേസ്. 2017ലാണ് ശശികലയെയും കൂട്ടുപ്രതിയും അടുത്ത ബന്ധുവുമായ ജെ ഇളവരശിയെയും സഹോദരീപുത്രനായ വി എൻ സുധാകരനെയും കോടതി ശിക്ഷിച്ചത്.\nജനുവരി 20നാണ് ശശികലയ്ക്ക് കോവിഡ് സ്ഥിരീകരിച്ചത്. തുടർന്ന് ബോവ്റിങ് ആശുപത്രിയിലേക്കും പിന്നീട് വിക്ടോറിയ ആശുപത്രിയിലേക്കും മാറ്റുകയായിരുന്നു. കോവിഡ് ലക്ഷണങ്ങൾ കുറഞ്ഞതിനെത്തുടർന്ന് ശശികലയെ കഴിഞ്ഞ ദിവസം തീവ്ര പരിചരണ വിഭാഗത്തിൽ നിന്നു വാർഡിലേക്ക് മാറ്റിയിരുന്നു.\nഅതേസമയം, ഇളവരശിയും കോവിഡ് സ്ഥിരീകരിച്ചതിനെ തുടർന്ന് വിക്ടോറിയ ആശുപത്രിയിൽ ചികിത്സയിലാണ്. ഫെബ്രുവരി ആദ്യവാരമാകും ശിക്ഷാ കാലാവധി പൂർത്തിയാക്കി ഇളവരശി പുറത്തിറങ്ങുക. ശിക്ഷയുടെ ഭാഗമായി 10 കോടി രൂപ പിഴയൊടുക്കാത്തതിനാൽ വി എൻ സുധാകരന്റെ മോചനം വൈകും. ശശികലയുടെ സഹോദരീപുത്രനും ടി ടി വി ദിനകരന്റെ സഹോദരനുമാണ് സുധാകരൻ.\nadimk chennai jail release Sasikala\n''പുള്ളി''യുമായി ജിജു അശോകൻ: നായകൻ സൂഫി


‘ഞങ്ങള് ഭയത്തെ മറികടന്നിരിക്കുന്നു’ | DoolNews\n‘ഞങ്ങള് ഭയത്തെ മറികടന്നിരിക്കുന്നു’\nThursday, 24th February 2011, 8:39 pm\nഫേസ് ടു ഫേസ് / അസ്മ മഹ്ഫൂസ്\nവിപ്ലവം സാധാരണ ഒരു തെരുവിന്റെ അറ്റത്തു നിന്നാണ് തുടങ്ങുക. പിന്നെ ജനങ്ങളുടെ ഉത്സവമായി മാറും. പക്ഷേ, ഈജിപ്തിലെ വിപ്ലവം തുടങ്ങിയത് തെരുവിലല്ല. ശരിക്കു പറഞ്ഞാല് ഇന്റര്‍നെറ്റില്. ആ വിപ്ലവത്തിന് തീ പകര്‍ന്നത് ഒരു ഇരുപത്തിയാറുകാരിയായിരുന്നു അസ്മ മഹ്ഫൂസ്.\nഇന്റര്‍നെറ്റ് ആക്റ്റിവിസത്തിന്റെയൂം ഫെയ്‌സ് ബുക്ക് സോഷ്യല് നെറ്റ് വര്‍ക്കിന്റെയും മുഴുവന് സാധ്യതകളും അസ്മ വിപ്ലവത്തിനായി ഉപയോഗപ്പെടുത്തി. രാജ്യത്ത് നിലനിന്ന അന്തരീക്ഷം മുന്നേറ്റത്തിന് പക്വമാണ് എന്നു തിരിച്ചറിഞ്ഞ അവര് ജനങ്ങളെ തെരുവിലേക്ക് നയിച്ചു.\n1985 ലാണ് അസ്മയുടെ ജനനം. കെയ്‌റോയിലെ അമേരിക്കന് സര്‍വകലാശാലയില് നിന്ന് ബിസിനസ് മാനേജ്‌മെന്റില് ബിരുദം നേടി. 2008 ഏപ്രില്6ന് ഈജിപ്തില് നടന്ന പൊതുപണിമുടക്കത്തെ പിന്തുണച്ചുകൊണ്ടാണ് അസ്മ ഇന്റര്‍നെറ്റ് ആക്റ്റിവിസത്തിലേക്കും രാഷ്ട്രീയ പ്രചരണ പ്രവര്‍ത്തനങ്ങളിലേക്കും കടന്നുവരുന്നത്.\n2008 മാര്‍ച്ചിലാണ് ഞാനാദ്യം രാഷ്ട്രീയ പ്രവര്‍ത്തനത്തിലേര്‍പ്പെടുന്നത്. ഏപ്രില് ആറിന് ഈജിപ്തിലെമ്പാടുമായി നടന്ന പൊതു പണിമുടക്ക് തുടങ്ങുന്നതിനും അത് പ്രചരിപ്പിക്കുന്നതിനും വേണ്ടിയുള്ള പ്രവര്‍ത്തനത്തില് പങ്കാളിയായിക്കൊണ്ടായിരുന്നു അത്. ആ സമരം ഇന്റര്‍നെറ്റിലാണ് തുടങ്ങുന്നത്. സമരത്തെ തുടര്‍ന്ന് എപ്രില് ആറ് പ്രസ്ഥാനത്തിന് ഞങ്ങള് രൂപംകൊടുത്തു. പണിമുടക്ക് നടന്ന തീയതിയില് നിന്നാണ് ഞങ്ങള് പ്രസ്ഥാനത്തിന് പേര് കണ്ടെത്തിയത്. ആ സമയത്ത് എനിക്ക് രാഷ്ട്രീയ പ്രവര്‍ത്തനത്തെപ്പറ്റി ഒന്നുമറിയുമായിരുന്നില്ല.\nരാഷ്ട്രീയ അനുഭവസമ്പത്തിലായ്മ എങ്ങനെയാണ് താങ്കള് പരിഹരിച്ചത്?\nപ്രധാനപ്പെട്ട കേന്ദ്രങ്ങളില് ഞാന് ലഘുലേഖകള് അച്ചടിച്ചു വിതരണം ചെയ്തിരുന്നു. ആളുകളോട് പ്രതിഷേധത്തില് പങ്കെടുക്കാന് ആഹ്വാനം ചെയ്യുന്നതായിരുന്നു ആ ലഘുലേഖകള്. ആ മേഖലകളില് ഞാന് ചെറുപ്പക്കാരോട് അവരുടെ അവകാശങ്ങളെപ്പറ്റിയും അവരുടെ പങ്കാളിത്തത്തിന്റെ ആവശ്യകതയെപ്പറ്റിയും പറഞ്ഞു.\nപശ്ചിമേഷ്യയിലെമ്പാടും ആളുകള് ഭരണാധികാരത്തോട് പ്രതിഷേധിച്ച് തീകൊളുത്തി ആത്മാഹൂതി ചെയ്യുന്നുണ്ടായിരുന്നു. ഈ സമയത്ത് ഞാനും പ്രസ്ഥാനത്തിലെ ചില അംഗങ്ങളും തഹ്‌രീര് ചത്വരത്തില് ചെന്ന് പ്രതിഷേധിക്കാന് തീരുമാനിച്ചു. എന്നാല്, സുരക്ഷാ സേന ഞങ്ങളെ തടഞ്ഞു. സേന ചത്വരത്തില് നിന്ന് ഞങ്ങളെ നീക്കം ചെയ്തു.\nഇതെന്നെ ചിന്തിപ്പിച്ചു. സ്വന്തം ശബ്ദത്തിലും രൂപത്തിലും ഒരു വീഡിയോ ചിത്രം ചിത്രീകരിക്കുന്നതിനെപ്പറ്റി ഞാനാലോചിച്ചു. ജനുവരി 25 ന് തഹ്‌രീര് ചത്വരത്തില് പ്രതിഷേധം സംഘടിപ്പിക്കുന്നതിനുള്ള ആഹ്വാനമായിരുന്നു ആ വീഡിയോയിലൂടെ നല്‍കിയത്. നേരിട്ട് ആളുകളുമായി ആശയവിനിമയം നടത്താന് ബുദ്ധിമുട്ടുള്ളിടത്തോളം ഒരു വീഡിയോ ആണ് നല്ല സാധ്യത എന്നു തോന്നി.\nജനുവരി 25 ന് തന്റെ അന്തസും അവകാശങ്ങളെയും സംരക്ഷിക്കുന്ന ഒരു ഈജിപ്ഷ്യന് പെണ്‍കുട്ടിയായിരിക്കും ഞാന് എന്ന് ആ വീഡിയോയയില് വ്യക്തമാക്കി. ഈ രാജ്യത്തെപ്പറ്റി ആകുലപ്പെടുന്നവരെല്ലാം എനിക്കൊപ്പം തഹ്‌രീര് ചത്വരത്തില് 25ന് വരിക. ഞാനാ വീഡിയോ ഫെയ്‌സ്ബുക്കിലൂടെ ഇന്റര്‍നെറ്റില് പ്രക്ഷേപണം ചെയ്തു. ആ വീഡിയോ വെബ്‌സൈറ്റുകളിലൂടെയും മൊബൈല് ഫോണുകളിലൂടെയും മുമ്പൊന്നുമില്ലാത്ത വിധം പ്രചാരം നേടുന്നത് കണ്ട് ഞാന് അത്ഭുതപ്പെട്ടു. അതിനെ തുടര്‍ന്ന്, പ്രതിഷേധ ദിനത്തിന് മുമ്പായി നാലു വീഡിയോകളും കൂടി ഞാന് നിര്‍മിച്ചു.\nഞാന് അന്ന് ബുര്‍ലാഖ് ദര്‍കുറിലെ തെരുവിലേക്ക് പോയി. അവിടെ പ്രസ്ഥാനത്തിലെ അംഗങ്ങള്‍ക്കൊപ്പം ഞാനും പ്രതിഷേധം പ്രകടിപ്പിക്കാന് തുടങ്ങി. അതേ സമയം മറ്റ് മേഖലകളിലും മറ്റുള്ളവര് ഇതു തന്നെ ചെയ്യാന് തുടങ്ങി. ഒന്നിച്ചുകൂടിയപ്പോള് ഞങ്ങള് ഈജിപ്തിന്റെ പതാക ഉയര്‍ത്തുകയും മുദ്രാവാക്യങ്ങള് മുഴക്കാന് തുടങ്ങുകയും ചെയ്തു.\nവളരെയധികം ആളുകള് ഞങ്ങള്‍ക്കൊപ്പം ചേര്‍ന്നുവെന്നത് അത്ഭുതപ്പെടുത്തി. ഇത് ഞങ്ങളെ പ്രകടനം നടത്താന് പ്രേരിപ്പിച്ചു. ഞങ്ങള് ഗമാത് അല് ഡാവല് അല് അറേബ്യ തെരുവിലൂടെ താഴോട്ട് നീങ്ങി. ആളുകള് വര്‍ധിതമായ തോതില് ഞങ്ങള്‍ക്കൊപ്പം ചേര്‍ന്നുകൊണ്ടിരുന്നു. ഞങ്ങള് മുസ്തഫ മുഹമ്മദ് പള്ളിക്കു സമീപം അല്‍പം നേരെ നിന്നു. പിന്നെ പ്രകടനം തഹ്‌രീര് ചത്വരത്തിലേക്ക് നയിച്ചു. വളയെധികം പ്രകടനങ്ങള് പല മേഖങ്ങളില് നിന്നായി അവിടേക്ക് വന്നുകൊണ്ടിരുന്നു.\nഅങ്ങനെയാണ് ഞങ്ങള് തഹ്‌രീര് ചത്വരം പിടിച്ചെടുക്കാന് തീരുമാനിച്ചത്. എന്നാല്, ഏതാണ്ട് പുലര്‍ച്ചെ രണ്ടിന് ഞങ്ങളെ കണ്ണീര്‍വാതകങ്ങളും റബ്ബര് ബുള്ളറ്റുകളുമായി സുരക്ഷാ സേനകള് ആക്രമിച്ചു. സേന ഞങ്ങളെ തിരക്കേറിയ കെയറേ നഗരത്തിലെ തെരുവുകളിലൂടെ തുരത്തി.\nഎന്താണ് “രോഷദിനം” എന്ന വിളിക്കപ്പെടുന്ന ജനുവരി 28 ന് നടന്നത്?\nവെള്ളിയാഴ്ച പ്രകടനങ്ങള് മിക്ക ഈജിപ്ഷ്യന് ചത്വരങ്ങളിലും തെരുവുകളിലും പ്രഭാത പ്രാര്‍ത്ഥനയ്ക്കുശേഷം തുടങ്ങി. ഞാന് ഏപ്രില് ആറ് പ്രസ്ഥാനത്തിലെ ചില അംഗങ്ങളെ കണ്ടു. ഞങ്ങള് വളരെയധികം ആളുകള്‍ക്കൊപ്പം മുസ്തഫ മുഹമ്മദ് പള്ളിക്കുമുമ്പല് പ്രതിഷേധപ്രകടനം തുടങ്ങി. ഞങ്ങള് തഹ്‌രീര് ചത്വരത്തിലേക്ക് നീങ്ങി.\nതഹ്‌രീര് ചത്വരത്തിനും കെയ്‌റോയിലെ ദോക്കി മേഖലയ്ക്കും മധ്യത്തിലുള്ള ഈജിപ്ഷ്യന് ഓപ്പറ ഹൗസിന് അടുത്തെത്തയപ്പോള് വളരെയധികം വരുന്ന സുരക്ഷാ സംവിധാനങ്ങളെ ഞങ്ങള്‍ക്ക് നേരിടേണ്ടി വന്നു കവചിത വാഹനങ്ങള്, കലാപ പൊലീസ്, കേന്ദ്ര സുരക്ഷാ പട്ടാളം. അവര് ഞങ്ങളെ കടുത്ത രീതിയില് മര്‍ദിക്കാന് തുടങ്ങി. കണ്ണീര്‍വാതകവും റബ്ബര് വെടിയുണ്ടകളും പ്രയോഗിച്ചു.\nചെറുപ്പക്കാര് കണ്‍മുന്നില് മരിക്കുന്നതു ഞാന് കണ്ടു. ഞാന് കരയുകയായിരുന്നു ആ സമയത്ത്. വല്ലാതെ ഭയക്കുകയും ചെയ്തു. പിന്നോട്ടുപോകരുതെന്ന് ഞാന് സ്വയം പറഞ്ഞു. കാരണം ഈ ചെറുപ്പക്കാരുടെ ചോര പാഴാവരുത്. ഞങ്ങളില് പലരും ചെറുത്തു നിന്നു. പലരും പലയാനം ചെയ്തു. പക്ഷേ, അവസാനം ഞങ്ങള്‍ക്ക് തഹ്‌രീര് ചത്വരത്തില് എത്താനായി. അവിടം നിയന്ത്രണത്തിലാക്കാനും.\nവെള്ളിയാഴ്ച രാത്രി പൊലീസിനെ തെരുവുകളില് നിന്ന് പിന്‍വലിച്ചപ്പോഴാണ് പ്രതിഷേധം ഒരു ബഹുജന വിപ്ലവമായി മാറിയെന്നത് തിരിച്ചറിയുന്നത്. ആഹ്വാനം നല്‍കുമ്പോള് 10,000ത്തിലധികം ആളുകള് പ്രതിഷേധവുമായി വരുമെന്ന് ഒരിക്കലും ഞങ്ങള് സ്വപ്നം കണ്ടിരുന്നില്ല.\nചില പ്രതിഷേധക്കാര് പ്രകടനങ്ങള്‍ക്കിടയില് എന്നെ കണ്ടു തിരിച്ചറിഞ്ഞു. “നിങ്ങളല്ലേ ആ വിഡിയോയില് ഉണ്ടായിരുന്നത്? ഞങ്ങള് തെരുവിലേക്ക് വന്നത് നിങ്ങള് കാരണമാണ്, നിങ്ങള് വിഡിയോയില് പറഞ്ഞ് ഞങ്ങളെ വലുതായി ചലിപ്പിച്ചു. അതുകൊണ്ടാണ് ഞങ്ങള് വന്നത്””എന്നിങ്ങനെ ആളുകള് പറഞ്ഞു. അപ്പോള് എനിക്ക് ഞാനെന്റെ രാജ്യത്തിനും ജനങ്ങള്‍ക്കുംവേണ്ടി ചിലതെല്ലാം നേടി എന്ന് തോന്നി.\nഏതൊരു ഈജിപ്ഷ്യന് കുടുംബത്തെയും പോലെ ഞാന് രാഷ്ട്രീയ പ്രവര്‍ത്തനത്തില് പങ്കെടുക്കുന്നില് വിമുഖതയുള്ളവരായിരുന്നു വീട്ടുകാര്. അവരെപ്പോഴും എന്നെ ഉപദേശിക്കാന് ശ്രമിച്ചുകൊണ്ടിരിന്നു. “”നീയൊരു പെണ്‍കുട്ടിയാണ്, കഠിനമായ കാര്യങ്ങള് ചെയ്യാന് പറ്റിയ ആളല്ല””. അവരുടെ സമ്മര്‍ദം എന്റെ പ്രവര്‍ത്തനങ്ങളെ കുറച്ചിട്ടുണ്ട്. അതിനാല് വീട്ടില് അവര്‍ക്കൊപ്പം കൂടുതല് സമയം എനിക്ക് തങ്ങേണ്ടിവന്നു.\nഎപ്രില് ആറ് യുവജന പ്രസ്ഥാനത്തിന്റെ മാധ്യമ വക്താവ് എന്ന പദവിപോലും എനിക്ക് ഉപേക്ഷിക്കേണ്ടിവന്നു. അതിനാല് പ്രസ്ഥാനത്തിലെ സാധാരണ അംഗമായി ഞാന് തുടര്‍ന്നു. പ്രതിഷേധം പൊട്ടിപ്പുറപ്പെട്ടതോടെ അവര്‍ക്കെല്ലാം വലിയ സന്തോഷം തോന്നി. “ഞങ്ങള്‍ക്ക് നിന്നെപ്പറ്റി അഭിമാനമുണ്ട്” എന്നവര് പറഞ്ഞു.\nഈ ആരോപണം ഭരണകൂട മാധ്യമങ്ങള് പ്രചരിപ്പിക്കുന്നതാണ്. പ്രതിഷേധം അടിച്ചമര്‍ത്താനുള്ള പദ്ധതിയുടെ ഭാഗമാണ് അത്. അഭൂതപൂര്‍വമായി സമരത്തോട് ജനങ്ങള് പ്രകടിപ്പിച്ച പിന്തുണയെ ജനങ്ങള്‍ക്കെതിരായി തിരിക്കാനുള്ള നീക്കമായിരുന്നു അത്. ചിലര് പറഞ്ഞു അമേരിക്ക ഞങ്ങള്‍ക്ക് സാമ്പത്തികം നല്‍കുന്നുവെന്ന്. വേറെ ചിലര് പറഞ്ഞു ഇറാന് പണം നല്‍കുന്നുവവെന്ന്.\nഅഭിമാനത്തോടെ തന്നെ പറയട്ടെ, ഞങ്ങള് സ്വന്തമായിട്ടാണ് പണം കണ്ടെത്തുന്നത്. പണം അംഗങ്ങളുടെ സംഭാവനയാണ്. ഞങ്ങള് ആഭ്യന്തരമായോ വിദേശത്തുനിന്നോ ഒരു സാമ്പത്തിക സഹായവും പറ്റുന്നില്ല. ഞങ്ങള് ആസ്ഥാനമില്ല. ഞങ്ങള് എവിടെയും വച്ചു കൂടിക്കാണുന്നു. ഞങ്ങള് മനുഷ്യാവകാശ സംഘടനകളിലും കഫേകളിലും വച്ചു കാണുന്നു.\nലഘുലേഖകള്‍ക്കും ബാനറുകള്‍ക്കും ആവശ്യമായ തുക ഞങ്ങള് തന്നെ എടുക്കുന്നു. തഹ്‌രീര് ചത്വരത്തിലെ പ്രതിഷേധങ്ങളുടെ ഫണ്ടും അങ്ങനെ തന്നെയാണ്. ചിലര് പറഞ്ഞു പ്രശസ്ത റസ്‌റ്റോറന്റായ “കെന്റൂക്കി” പ്രതിഷേധക്കാര്‍ക്ക് വിഭവസമൃദ്ധമായ ഭക്ഷണം നല്‍കുന്നുവെന്ന്. അത് അസംബന്ധമായ വാദമാണ്. പ്രതിഷേധം തുടങ്ങിയതിനുശേഷം എല്ലാ റെസ്‌റ്റോറന്റുകളും പ്രവര്‍ത്തനം നിര്‍ത്തി. പ്രതിഷേധം തുടങ്ങിയശേഷം ഏറ്റവും വില കൂടിയ ഭക്ഷണം എന്നത് ജനപ്രിയമായ കോഷാരി മാത്രമാണ്. അത് പ്രതിഷേധക്കാര് സ്വന്തം പണംകൊടുത്താണ് മേടിക്കുന്നതും.\nപ്രതിഷേധക്കാര് മാത്രമല്ല, എല്ലാ ഈജിപ്തുകാരും ഭയത്തെ മറികടന്നിരിക്കുന്നു. അതായത് ഭയം എന്ന പ്രതിബന്ധത്തെ. അതിനാല് ഞാനൊരൊറ്റ കാര്യം മാത്രമേ ഞങ്ങള് അനന്തര ഫലമായി പ്രതീക്ഷിക്കുന്നുള്ളൂ അതായത് മുബാറക് അധികാരത്തില് നിന്ന് ഒഴിയുക. അതുവരെ പ്രതിഷേധം തുടരും.


'ഈ നാടകത്തില് എനിക്ക് യാതൊരു പങ്കുമില്ല': പൃഥ്വിരാജ് ചിത്രത്തില് നിന്ന് ഒഴിവാക്കിയെന്ന വിവാദത്തില് പ്രതികരിച്ച് അഹാന കൃഷ്ണ - Keralabhooshanam Daily 'ഈ നാടകത്തില് എനിക്ക് യാതൊരു പങ്കുമില്ല': പൃഥ്വിരാജ് ചിത്രത്തില് നിന്ന് ഒഴിവാക്കിയെന്ന വിവാദത്തില് പ്രതികരിച്ച് അഹാന കൃഷ്ണ\nHome/ENTERTAINMENT/‘ഈ നാടകത്തില് എനിക്ക് യാതൊരു പങ്കുമില്ല’: പൃഥ്വിരാജ് ചിത്രത്തില് നിന്ന് ഒഴിവാക്കിയെന്ന വിവാദത്തില് പ്രതികരിച്ച് അഹാന കൃഷ്ണ\nപൃഥ്വിരാജ് ചിത്രം ഭ്രമത്തില് നിന്നും ഒഴിവാക്കപ്പെട്ടതുമായി ബന്ധപ്പെട്ടുയരുന്ന വിവാദങ്ങളില് പ്രതികരിച്ച് നടി അഹാന കൃഷ്ണ. തന്റെ ബി ജെ പി ബന്ധം കാരണം മകളെ രണ്ട് സിനിമകളില് കാസ്റ്റ് ചെയ്ത ശേഷം ഒഴിവാക്കിയെന്ന ആരോപണവുമായി അഹാനയുടെ പിതാവ് കൂടിയായ നടന് കൃഷ്ണകുമാര് രംഗത്ത് വന്നിരുന്നു. പൃഥ്വിരാജ് ചിത്രം ‘ഭ്രമ’ത്തില് നിന്ന് ഒഴിവാക്കിയതിന് പിന്നിലും ഇതാണ് കാരണമെന്നും കൃഷ്ണകുമാര് പ്രതികരിച്ചിരുന്നു. ഇതിന് പിന്നാലെയാണ് സംഭവത്തില് വിശദീകരണവുമായി അഹാനയുടെ പ്രതികരണം.\n‘സിനിമയുമായി ബന്ധപ്പെട്ട് തന്റെ പേരില് തന്റെ ചിത്രങ്ങള് വച്ച് വാര്‍ത്തകള് പ്രചരിച്ചിരുന്നു. എന്നാല് ഇതില് നിന്നൊക്കെ തന്നെ ഒഴിവാക്കണമെന്നാണ് അഹാന ആവശ്യപ്പെട്ടിരിക്കുന്നത്. ‘ഇപ്പോള് നടക്കുന്ന നാടകങ്ങളില് തനിക്ക് യാതൊരു പങ്കുമില്ല. ഇതുമായി ബന്ധപ്പെട്ട് എവിടെയും പ്രതികരിക്കുകയോ ഒന്നും പറയുകയോ ചെയ്തിട്ടില്ല. എന്നെ ഇതില് നിന്നൊക്കെ ഒഴിവാക്കണം. ഞാന് ആ സിനിമയിലേ ഇല്ല. ആ സിനിമയുമായി ബന്ധപ്പെട്ടവരാണ് സംസാരിച്ചിരിക്കുന്നത്. വേറൊരു വ്യക്തി പറഞ്ഞിരിക്കുന്ന കാര്യങ്ങള് എന്നെ വച്ചിട്ട് വാര്‍ത്തയാക്കരുത്. അത്തരത്തില് വരുന്ന വാര്‍ത്തകള് തള്ളിക്കളയണം’ ഇന്‍സ്റ്റഗ്രാം സ്റ്റോറി ആയി പോസ്റ്റ് ചെയ്ത വീഡിയോയില് അഹാന വിശദീകരിക്കുന്നു.\nതാന് പൃഥ്വാരാജിന്റെ കടുത്ത ആരാധികയാണെന്ന കാര്യവും അഹാന പറയുന്നുണ്ട്. നിലവിലെ വിവാദങ്ങളുടെ പേരില് പൃഥ്വിരാജിനെ ആക്രമിക്കുന്നവരോട് വേറൊരു പണിയുമില്ലേ എന്നാണ് ചോദിക്കാനുള്ളതെന്നും താരം പറയുന്നു. തന്റെ രാഷ്ട്രീയം കൊണ്ടാണ് അഹാനയെ ചിത്രത്തില് നിന്നും ഒഴിവാക്കിയതെന്ന കൃഷ്ണകുമാറിന്റെ ആരോപണത്തിനെതിരെ നേരത്തെ തന്നെ ഭ്രമത്തിന്റെ അണിയറ പ്രവര്‍ത്തകര് രംഗത്തെത്തിയിരുന്നു.\nതീരുമാനം തികച്ചും തൊഴില്‍പരമാണെന്നും അതില് ഒരു രാഷ്ട്രീയ പ്രേരണയും കലര്‍ന്നിട്ടില്ലെന്നുമായിരുന്നു നിര്‍മാതാക്കള് അറിയിച്ചത്. സിനിമയിലെ നായകന് പൃഥ്വിരാജ് സുകുമാരന് അടക്കം ആര്‍ക്കും ഈ തീരുമാനത്തില് പങ്കില്ലെന്നും ഓപ്പണ് ബുക്ക്‌സ് പ്രൊഡക്ഷന് വേണ്ടി രവി കെ ചന്ദ്രന്, സി വി സാരഥി, ബാദുഷ എന് എം, വിവേക് രാമദേവന്, ശരത് ബാലന് എന്നിവര് പുറത്തിറക്കിയ പ്രസ്താവനയില് പറയുന്നു. പ്രശസ്ത ഛായാഗ്രാഹകന് രവി.കെ.ചന്ദ്രനാണ് ഭ്രമം സംവിധാനം ചെയ്യുന്നത്. ശ്രീറാം രാഘവന്റെ അന്ധാദുന് എന്ന സിനിമയുടെ മലയാളം റീമേക്കാണ് ഭ്രമം.\nഅഹാനയ്ക്ക് സൂര്യന്റെ പൊള്ളലേറ്റു


വെള്ളം ഒഴുകി വരുന്ന സ്ഥലത്തെ തടസങ്ങൾ നീക്കി 883 കുടുംബങ്ങളെ ആർഡിഒയുടെ നേതൃത്വത്തിൽ ഒഴിപ്പിക്കുകയാണെന്ന് റവന്യൂ മന്ത്രി കെ രാജൻ\nനാളെ മുല്ലപ്പെരിയാർ അണക്കെട്ട് തുറക്കുന്ന പശ്ചാത്തലത്തിൽ ജനങ്ങളുടെ സുരക്ഷ ഉറപ്പാക്കുമെന്ന് മന്ത്രി റോഷി അഗസ്റ്റിൻ. ജലനിരപ്പ് ഉയരുന്നതിന് അനുസരിച്ച് പെരിയാർ തീരവാസികളെ മാറ്റി താമസിപ്പിക്കും. സർക്കാർ എല്ലാതരത്തിലും സജ്ജമാണെന്നും വള്ളക്കടവ് മുതൽ തീരത്ത് അതീവ ജാഗ്രതാ നിർദ്ദേശം നൽകിയെന്നും റവന്യൂ മന്ത്രി കെ രാജനും അറിയിച്ചു. വെള്ളം ഒഴുകി വരുന്ന സ്ഥലത്തെ തടസങ്ങൾ നീക്കി 883 കുടുംബങ്ങളെ ആർഡിഒയുടെ നേതൃത്വത്തിൽ ഒഴിപ്പിക്കുകയാണെന്നും മന്ത്രി പറഞ്ഞു.\nമുല്ലപ്പെരിയറിൽ ജില്ലാ ഭരണകൂടം അണക്കെട്ടിലെ ജലനിരപ്പ് 138.05 അടിയായി ഉയർന്നതോടെ രണ്ടാമത്തെ മുന്നറിയിപ്പ് നൽകിയിട്ടുണ്ട്. അണക്കെട്ടിന്റെ വൃഷ്ടി പ്രദേശത്ത് ഇന്നലെ വൈകിട്ട് ശക്തമായ മഴ പെയ്തതിനാലാണ് ജലനിരപ്പ് ഉയർന്നത്. അണക്കെട്ടിൽ സുരക്ഷാ ആശങ്കകൾ നിലനിൽക്കുന്ന സാഹചര്യത്തിൽ തമിഴ്നാട് തയ്യാറാക്കിയ റൂൾകർവ് സ്വീകാര്യമല്ലെന്ന് കേരളം സുപ്രീം കോടതിയെ അറിയിച്ചു.\nമേൽനോട്ട സമിതി കേരളത്തിന്റെ ആശങ്കകൾ കണക്കിലെടുത്തില്ലെന്നും നിലവിലുള്ള അണക്കെട്ട് ഡീകമ്മീഷൻ ചെയ്യണമെന്നും പുതിയ അണക്കെട്ടാണ് ശാശ്വത പരിഹാരമെന്നും കേരളം കോടതിയെ അറിയിച്ചു. 142 അടിയായി ജലനിരപ്പ് ഉയർത്തുന്നത് അഗീകരിക്കാനാകില്ലെന്നാണ് കേരളത്തിന്റെ നിലപാട്.\nകഴിഞ്ഞ ദിവസം സുപ്രീംകോടതി നിര്‍ദ്ദേശപ്രകാരം മേൽനോട്ട സമിതി വിളിച്ച യോഗത്തിൽ കേരളം ആശങ്കകൾ അറിയിച്ചിരുന്നു. ജലനിരപ്പ് 137 അടിയാക്കി കുറക്കുക എന്ന കേരളത്തിന്റെ ആവശ്യത്തോട് മേൽനോട്ട സമിതി അനുകൂല നിലപാടായിരുന്നു സ്വീകരിച്ചതെങ്കിലും സുപ്രീംകോടതിയിൽ എത്തിയപ്പോൾ വിപരീത നിലപാടാണ് മേൽനോട്ട സമിതി പ്രകടിപ്പിച്ചത്. ഇതിനെ എതിർത്ത കേരളത്തോട് സുപ്രീം കോടതി ഇന്ന് നിലപാട് അറിയിക്കാൻ നിർദ്ദേശിക്കുകയായിരുന്നു.


സിഡാക്കിൽ 26 ഒഴിവ്; സ്ഥിര നിയമനം | C-DAC Recruitment 2022 - Free Job Alerts\nസിഡാക്കിൽ 26 ഒഴിവ്; സ്ഥിര നിയമനം | C-DAC Recruitment 2022\n27/03/2022 27/03/2022 Sreejith M\t0 Comments\tC-DAC Recruitment\nതിരുവനന്തപുരം സെന്റർ ഫോർ ഡവലപ്മെന്റ് ഓഫ് അഡ്വാൻസ്ഡ് കംപ്യൂട്ടിങ്ങിൽ (C-DAC) 26 ഒഴിവ്. റഗുലർ നിയമനം. 2022 ഏപ്രിൽ 17 വരെ ഓൺലൈനായി അപേക്ഷിക്കാം.\nതസ്തിക, യോഗ്യത, പ്രായപരിധി:\nഅസിസ്റ്റന്റ്: ബിരുദം,7വർഷ പരിചയം/പിജി,5വർഷ പരിചയം; കംപ്യൂട്ടർ ഓപ്പറേഷൻസിൽ6മാസ സർട്ടിഫിക്കറ്റ്; 35.\nജൂനിയർ അസിസ്റ്റന്റ്: ബിരുദം,3വർഷ പരിചയം/പിജി, 1 വർഷ പരിചയം; കംപ്യൂട്ടർ ഓപ്പറേഷൻസിൽ6മാസ സർട്ടിഫിക്കറ്റ്; 30.\nക്ലാർക്ക്: ബിരുദം, കംപ്യൂട്ടർ ഓപ്പറേഷൻസ് അറിവ്, 30.\nടെക്നിക്കൽ അസിസ്റ്റന്റ്: ഇലക്ട്രോണിക്സ് എൻജിനീയറിങ്/കംപ്യൂട്ടർ സയൻസ്/കംപ്യൂട്ടർ എൻജിനീയറിങ്/ഐടി/കംപ്യൂട്ടർ ആപ്ലിക്കേഷൻ/ഇലക്ട്രോണിക്സ് ആൻഡ് കമ്യൂണിക്കേഷൻ/മെക്കാനിക്കൽ എൻജിനീയറിങ് ഡിപ്ലോമ. അല്ലെങ്കിൽ ട്രേഡ് സർട്ടിഫിക്കറ്റ്, എൻസിവിടി (ഇലക്ട്രോണിക്സ്/ എംആർടിവി),9വർഷ പരിചയം; 35.\nഎംഎസ്എസ് III (എംടിഎസ് ബി4): ട്രേഡ് സർട്ടിഫിക്കറ്റ്, എൻസിവിടി/ഐടിഐ (വെൽഡർ/ഇലക്ട്രോണിക്സ്/എംആർടിവി/ഫിറ്റർ/ മെക്കാനിക്കൽ ഫിറ്റർ),3വർഷ പരിചയം. അല്ലെങ്കിൽ ഇലക്ട്രോണിക്സ് ആൻഡ് കമ്യൂണിക്കേഷൻ/ സിവിൽ എൻജിനീയറിങ് ഡിപ്ലോമ, 1 വർഷ പരിചയം; 30.\nഎംഎസ്എസ് II (എംടിഎസ് ബി5): ട്രേഡ് സർട്ടിഫിക്കറ്റ്, എൻസിവിടി/ഐടിഐ (ഇലക്ട്രോണിക്സ/എംആർടിവി/മെക്കാനിക്കൽ ഇൻഡസ്ട്രിയൽ ഇലക്ട്രോണിക്സ്/ഫിറ്റർ/എസി മെക്കാനിക്); 30. www.cdac.in\n← JOB VACANCY at DUBAI\nലൈഫ് മിഷന് ഓഫീസില് ഡാറ്റ എന്‍ട്രി ഓപ്പറേറ്റര്-കം-മള്‍ട്ടി ടാസ്‌ക് പേഴ്‌സണ് തസ്തികയില് താത്കാലിക ഒഴിവ് →\n12/11/2021 Sreejith M\t0


ഇക്കുറി അജയ് ദേവഗണ് അല്ല!!! സൂര്യയുടെ സിങ്കം ത്രി ബോളിവുഡിലേക്ക്!!! പകരമെത്തുന്നത്??? | After Ajay Devgn, It’s Sunny Deol’s turn to play Singam on the big screen - Malayalam Filmibeat\n| Published: Tuesday, August 8, 2017, 17:03 [IST]\nസൂര്യയുടെ ദുരൈ സിങ്കം തമിഴ്‌നാടിനെ ഇളക്കി മറിച്ചതിനൊപ്പം ബോളിവുഡിനേയും ഇളക്കി മറച്ചിരുന്നു. ഹരി സംവിധാനം ചെയ്ത സിങ്കം അതേ പേരില് തന്നെ ബോളിവുഡിലേക്ക് റീമേക്ക് ചെയ്യുകയായിരുന്നു. ബോളിവുഡിന്റെ മാസ് സംവിധായകന് രോഹിത് ഷെട്ടിയായിരുന്നു ചിത്രം സംവിധാനം ചെയ്തത്.\nസിങ്കം2ഇറങ്ങിയതിന് പിന്നാലെ ഹിന്ദിയിലും രണ്ടാം ഭാഗം ഇറങ്ങിയെങ്കിലും തമിഴിന്റെ റീമേക്ക് ആയിരുന്നില്ല ഹിന്ദിയിലെ സിങ്കം റിട്ടേണ്‍സ്. അജയ് ദേവഗണ് ആയിരുന്നു രണ്ട് ഭാഗങ്ങളിലും നായകനായത്. എസ് ത്രി പേരില് തമിഴില് ഇറങ്ങിയ മൂന്നാം ഭാഗവും വന് വിജയമായിരുന്നു. ചിത്രം ഹിന്ദിയിലേക്ക് റീമേക്ക് ചെയ്യുമ്പോള് നായകന് അജയ് ദേവ്ഗണ് ആയിരിക്കില്ലെന്നാണ് റിപ്പോര്‍ട്ടുകള്.\nഅജയ് ദേവ്ഗണ് ഇല്ല\nബോളിവുഡില് പുറത്തിറങ്ങിയ സിങ്കത്തിന്റെ രണ്ട് ഭാഗങ്ങളിലും അജയ് ദേവ്ഗണ് ആയിരുന്നു നായകന്. എന്നാല് എസ് ത്രി ബോളിവുഡിലേക്ക് എത്തുമ്പോള് അജയ് ദേവ്ഗണിന് പകരമെത്തുന്നത് സണ്ണി ഡിയോളാണ്.\nതമിഴില് സിങ്കത്തിന് മൂന്ന് ഭാഗങ്ങളും ഒരുങ്ങിയത് ഹരി-സൂര്യ കൂട്ടുകെട്ടിലാണ്. അജയ് ദേവ്ഗണിനൊപ്പം ആദ്യ രണ്ട് ഭാഗങ്ങളും സംവിധാനം ചെയ്ത രോഹിത് ഷെട്ടിയും മൂന്നാം ഭാഗത്തില് ഉണ്ടാകില്ല. തെന്നിന്ത്യ ബോളിവുഡിന് ഒരു പുതിയ സംവിധായകനെ ബോളിവുഡിന് സമ്മാനിക്കുകയാണ് സിങ്കം മൂന്നാം പതിപ്പിലൂടെ.\nഇന്ത്യയിലെ അറിയപ്പെടുന്ന ക്യാമറാമാന്‍മാരില് ഒരാളായ രവി കെ ചന്ദ്രനാണ് സിങ്കം ത്രി ഹിന്ദിയിലൊരുക്കുന്നത്. ജീവ നായകനായ തമിഴ് ചിത്രം യാന് ആണ് രവി കെ ചന്ദ്രന് ആദ്യമായി സംവിധാനം ചെയ്ത ചിത്രം. അദ്ദേഹത്തിന്റെ രണ്ടാമത്തെ സംവിധാനം സംരഭമാണ് സിങ്കം ത്രി.\nസണ്ണിയെ ആകര്‍ഷിച്ച എസ് ത്രി\nഎസ് ത്രി സണ്ണിയെ ആകര്‍ഷിച്ചിരുന്നു. ചിത്രം കണ്ട സണ്ണി ഡിയോള് ചിത്രം ഹിന്ദിയില് നിര്‍മിക്കാന് താല്പര്യം പ്രകടിപ്പിക്കുകയായിരുന്നു. മുംബൈ മിററാണ് ഇക്കാര്യം റിപ്പോര്‍ട്ട് ചെയ്തത്.\nഈ വര്‍ഷം ഒടുവില്\nക്രിമനല് സംഘത്തിനെതിരെ പൊരുതുന്ന പോലീസ് ഓഫീസറുടെ വേഷമാണ് സണ്ണി ഡിയോളിന് ചിത്രത്തില്. ഈ വര്‍ഷം ഒടുവില് ചിത്രീകരണം ആരംഭിക്കും. യുഎസില് ചിത്രത്തിന്റെ ഹിന്ദി തിരക്കഥയുടെ പണിപ്പുരയിലാണ് രവി കെ ചന്ദ്രന് ഇപ്പോള്.\nസണ്ണി ഡിയോളും തിരക്കലാണ്. ധര്‍മേന്ദ്ര കുടുംബത്തിലെ മൂന്നാം തലമുറക്കാരനായ സണ്ണിയുടെ മകന് കരണിന്റെ പ്രഥമ സംവിധാന സംരഭമായ പാല് പാല് ദില്‍കെ പാസ് എന്ന ചിത്രത്തില് സണ്ണിയാണ് നായകന്. ഈ ചിത്രം പൂര്‍ത്തിയാക്കി കഴിഞ്ഞായിരിക്കും സണ്ണി സിങ്കം ത്രിയില് ജോയിന് ചെയ്യുക.\nആരാകും സണ്ണിയുടെ നായിക\nരണ്ട് നായികമാരായിരുന്നു തമിഴ് എസ് ത്രിയില് ഉണ്ടായിരുന്നു. ആദ്യ രണ്ട് ഭാഗങ്ങളിലും നിറഞ്ഞ് നിന്ന് അനുഷ്‌ക ശര്‍മ്മയ്‌ക്കൊപ്പം ശ്രുതി ഹാസനും ചിത്രത്തിലുണ്ടായിരുന്നു. എന്നാല് ബോളിവുഡ് പതിപ്പില് ആരാകും നായിക എന്ന കാര്യത്തില് തീരുമാനമായിട്ടില്ല.\nRead more about: singam3surya sunny deol ajay devgn ravi k chandran malayalam film malayalam cinema സിങ്കം3സൂര്യ സണ്ണി ഡിയോള് അജയ് ദേവ്ഗണ് രവി കെ ചന്ദ്രന് മലയാളം സിനിമ\nSunny Deol will be seen as the main lead in the remake of Tamil hit S3 aka Si3 aka Singam 3.\nStory first published: Tuesday, August 8, 2017, 17:03 [IST]


ജൂൺ 17ന് തിരിച്ചെത്തുമെന്ന് ജേക്കബ് തോമസ് - Calicut Journal\nHome » ന്യൂസ് & വ്യൂസ് » ജൂൺ 17ന് തിരിച്ചെത്തുമെന്ന് ജേക്കബ് തോമസ്\nജൂൺ 17ന് തിരിച്ചെത്തുമെന്ന് ജേക്കബ് തോമസ്\nഅവധിക്ക് ശേഷം ജൂൺ 17ന് തിരിച്ചെത്തുമെന്ന് മുൻ വിജിലൻസ് ഡയറക്ടർ ജേക്കബ് തോമസ്. പുതിയ ചുമതലയെ കുറിച്ച് സർക്കാറിൽ നിന്ന് അറിയിപ്പ് കിട്ടിയിട്ടില്ലെന്നും അദ്ദേഹം പറഞ്ഞു. അഴിമതിക്കെതിരെ ഏല്ലാവരും ഒറ്റക്കെട്ടായി പോരാടണമെന്നും ജേക്കബ് തോമസ് ആവശ്യപ്പെട്ടു.\nഹൈകോടതിയിൽ നിന്ന് വ്യാപകമായ വിമർശനമുയർന്ന സാഹചര്യത്തിലായിരുന്നു വിജിലൻസ് ഡയറക്ടറായ ജേക്കബ് തോമസിനോട് സർക്കാർ അവധിയിൽ പോകാൻ നിർദ്ദേശിച്ചത്. എന്നാൽ ബന്ധുനിയമന കേസിലെ അന്വേഷണമാണ് ജേക്കബ് തോമസിനെ മാറ്റി നിർത്തുന്നതിലേക്ക് നയിച്ചതെന്നും വാർത്തകളുണ്ട്. ആദ്യം ഒരുമാസത്തേക്കാണ് ജേക്കബ് തോമസ് അവധി അപേക്ഷ നൽകിയിരുന്നെങ്കിലും പിന്നീട് സർക്കാർ നിർദ്ദേശ പ്രകാരം അവധി നീട്ടുകയായിരുന്നു.\nനിലവിൽ ലോകനാഥ് ബെഹ്റയാണ് വിജിലൻസ് ഡയറക്ടർ. ടി.പി സെൻകുമാർ സുപ്രീംകോടതിയിൽ നിന്ന് അനുകൂലമായ വിധിയുമായി എത്തിയതോടെ ഡി.ജി.പിയായിരുന്ന ലോക്നാഥ് ബെഹ്റയെ തൽസ്ഥാനത്ത് നിന്ന് മാറ്റി വിജിലൻസ് ഡയറക്ടറാക്കുകയായിരുന്നു.\nPrevious: ആദായ നികുതി റിട്ടേണിനും പാന് കാര്‍ഡിനും ആധാര് നിര്‍ബന്ധം\nNext: 1200 നേത്രദാന പത്രികയുമായി ഒരു പൂജാ വേള; അത്ര ചെറുതല്ല ‘കോയിൻ’ എന്ന ഹ്രസ്വ ചിത്രം


മരണത്തെ തോല്‍പ്പിച്ച കാടിന്റെ മക്കള് - FUTURE KERALA - Daily on Business Economy and Society\nമരണത്തെ തോല്‍പ്പിച്ച കാടിന്റെ മക്കള്\nby വെബ് ഡെസ്‌ക്\t,\t13 December 2017\nരോഗം മരണതാണ്ഡവമാടിയ ഒരു ഗോത്രം വംശനാശത്തില് നിന്നു കര കയറിയതെങ്ങനെ\nആമസോണിലെ മഴനിഴല്‍ക്കാടുകളിലെ അപ്പര് ക്‌സിംഗു പ്രദേശത്തുള്ള ഇപാവു നദീതീരത്ത് ജീവിക്കുന്ന ചെറിയ ഗോത്രമാണ് കാമേയുറ. 500-ലധികം പേര് മാത്രമുള്ള ഈ സമുദായത്തിന്റെ അതിജീവന കഥകള് നമ്മെ അമ്പരപ്പിക്കും. മരണം വിതച്ച രോഗങ്ങളെ മരുന്നില്ലാതെ പ്രതിരോധിച്ച വംശം. ബ്രസീലിലെ ആദിമനിവാസികളാണ് ഇവരെന്നു കരുതുന്നു. റെഡ് ഇന്ത്യന് ആദിമ നിവാസികളെ ഓര്‍മ്മിപ്പിക്കുന്ന വേഷവിധാനങ്ങളാണ് ഇവരുടേത്. നിറച്ചാര്‍ത്തുകളോടു കൂടിയ പക്ഷിത്തൂവലുകളും നൂലുകളുമാണ് ഇവര് ധരിക്കാറ്.\nകാമേയുറ എന്ന വാക്കിനര്‍ത്ഥം തട്ടകം എന്നാണ്. ഇറച്ചിയും അടുക്കളപാത്രങ്ങളും സൂക്ഷിക്കുന്ന അറയില് നിന്നാകാം ഈ പേര് ഉല്‍ഭവിച്ചത്. 1884-ലാണ് ഇങ്ങനെയൊരു ഗോത്രം ഇവിടെ അധിവസിക്കുന്നുവെന്ന് പുറം ലോകമറിഞ്ഞത്. 1950-കളില് വസൂരി രോഗബാധയാല് ഗോത്രത്തിന് കനത്ത ആള്‍നാശമുണ്ടായി. എന്നാല് സാംക്രമികരോഗം പടരുന്നത് തടയാന് സര്‍ക്കാര് സത്വര നടപടികളെടുത്തു. മാത്രമല്ല, 1961-ല് പ്രദേശത്തെ അധികൃതര് ദേശീയോദ്യാനമായി പ്രഖ്യാപിക്കുകയും ചെയ്തു.വസൂരിബാധയ്ക്കു ശേഷം 1954-ല് കണക്കെടുത്തപ്പോള് ഇവരില് 94പേരേ ജീവനോടെ അവശേഷിച്ചിരുന്നുള്ളൂ. 2002-ല് ഇവരുടെ ജനസംഖ്യ 355 ആയിരുന്നു. എന്നാല് 2010 ആയപ്പോള് ഇവരുടെ എണ്ണം 544 ആയി ഉയര്‍ന്നു. 1884-ല് ഇവരെ കണ്ടെത്തിയപ്പോള് ജനസംഖ്യ 264 ആയിരുന്നു.\nകുലുവേന് നദീതടത്തിലെ നിരവധി ഗ്രാമങ്ങളിലായി വസിക്കുന്ന ഇവരുടെ പ്രധാനഭക്ഷണം കപ്പ, മീന്, കഞ്ഞി, വാഴപ്പഴം, തേന് എന്നിവയാണ്. കാട്ടു പഴങ്ങളും പക്ഷികളും ആഹരിക്കാറുണ്ടെങ്കിലും രോമമുള്ള മൃഗങ്ങള് ഇവര്‍ക്കു വര്‍ജ്യമാണ്. ഇവ പൈതൃകനിയന്ത്രിത സമൂഹമാണിവരുടേത്. വീട്ടിലെ മുതിര്‍ന്ന സഹോദരന്മാര്‍ക്കാണ് കുടുംബ ചുമതല. ഒരോ കുടുംബാംഗവും ചെയ്യേണ്ട ജോലികള് നിര്‍ദേശിക്കുന്നത് ഇവരാണ്. ആരെല്ലാം എന്തു ചെയ്യണം എന്തു ചെയ്യരുത് എന്നെല്ലാം ഇവര് നിര്‍ദേശിക്കും.\nഎന്നാല് വിവാഹം കഴിഞ്ഞാല് പുരുഷന് ഭാര്യയുടെ വീട്ടിലേക്കു മാറണം. ഭാര്യയുടെ മാതാപിതാക്കള്‍ക്കൊപ്പമാണ് ശിഷ്ടജീവിതം. ശക്തമായ ബന്ധങ്ങളാണ് വിവാഹത്തിലൂടെ ഇവര് ഉണ്ടാക്കുന്നത്. പ്രായപൂര്‍ത്തിയാകുന്നതോടെ ആണ്‍കുട്ടികളും പെണ്‍കുട്ടികളും വീട്ടില് നിന്നു വേര്‍പിരിഞ്ഞു ജീവിക്കാന് തുടങ്ങുന്നു. ആണ്‍കുട്ടികള് അമ്പുംവില്ലും ഉപയോഗിച്ച് വേട്ടയാടാനും കായികജോലികളില് ഏര്‍പ്പെടാനും വട്ടി നിര്‍മാണം പോലുള്ള കൈത്തൊഴിലുകള് ചെയ്യാനും തുടങ്ങുന്നു.\nകാമേയുറ എന്ന വാക്കിനര്‍ത്ഥം തട്ടകം എന്നാണ്. ഇറച്ചിയും അടുക്കളപാത്രങ്ങളും സൂക്ഷിക്കുന്ന അറയില് നിന്നാകാം ഈ പേര് ഉല്‍ഭവിച്ചത്. 1884-ലാണ് ഇങ്ങനെയൊരു ഗോത്രം ഇവിടെ അധിവസിക്കുന്നുവെന്ന് പുറം ലോകമറിഞ്ഞത്. 1950-കളില് വസൂരി രോഗബാധയാല് ഗോത്രത്തിന് കനത്ത ആള്‍നാശമുണ്ടായി വിവാഹം കഴിഞ്ഞാല് പുരുഷന് ഭാര്യയുടെ വീട്ടിലേക്കു മാറണം. ഭാര്യയുടെ മാതാപിതാക്കള്‍ക്കൊപ്പമാണ് ശിഷ്ടജീവിതം. ശക്തമായ ബന്ധങ്ങളാണ് വിവാഹത്തിലൂടെ ഇവര് ഉണ്ടാക്കുന്നത്. പ്രായപൂര്‍ത്തിയാകുന്നതോടെ ആണ്‍കുട്ടികളും പെണ്‍കുട്ടികളും വീട്ടില് നിന്നു വേര്‍പിരിഞ്ഞു ജീവിക്കാന് തുടങ്ങുന്നു\nഇവര് ഗുസ്തിപ്രിയരാണ്. ദിവസവും ഗുസ്തി പിടിക്കും. ഇവരെ സംബന്ധിച്ചിടത്തോളം വിനോദത്തേക്കാളുപരി വ്യായാമമാണിത്. കായികവിനോദങ്ങള് അവരുടെ ജീവിതത്തിന്റെ ഭാഗമാണ്. ജലാശയങ്ങളില് മുങ്ങാംകുളിയിട്ടു നീങ്ങുകയും മരച്ചില്ലകളിലൂടെ ഊഞ്ഞാലാടി തെന്നി നീങ്ങുകയുമൊക്കെയാണ് ഇവരുടെ സഞ്ചാര രീതി.\nയുദ്ധം ചെയ്യാനും നേതൃത്വം വഹിക്കാനുമുള്ള പരിശീലനവും ആണ്‍കുട്ടികള്‍ക്ക് കൊടുക്കുന്നു. വീട്ടില് നിന്നു മാറി നിന്ന് ഗുരുകുല സമ്പ്രദായത്തിനു തുല്യമാണ് പരിശീലനകാലം. അഞ്ചു വര്‍ഷം കഴിഞ്ഞ് ഇവരെ നല്ല ഗൃഹനാഥന്മാരാകാന് യോഗ്യരാക്കി തിരിച്ചയയ്ക്കുന്നു. പെണ്‍കുട്ടികള്‍ക്കും വീട്ടില് നിന്നകന്നുള്ള പരിശീലനകാലമുണ്ട്. ഇക്കാലയളവിലാണ് ഇവര് വീട്ടുജോലികളും നൃത്തവും പായനെയ്ത്തുമെല്ലാം പഠിക്കുന്നത്. പരിശീലനം കഴിയുമ്പോള് ഇവര്‍ക്കു പുതിയ പേരിട്ട് കാതുകുത്തി കല്യാണത്തിനു സജ്ജരാക്കുന്നു. ഇവര് ഉടന് ഉത്തമ കുടുംബിനികളായി മാറുന്നു.\nനിരവധി ആചാരാനുഷ്ഠാനങ്ങള് പാലിക്കുന്നവകരാണിവര്. മരണാനന്തര ചടങ്ങുകള്, യോദ്ധാവിനെ എതിരേല്‍ക്കല് തുടങ്ങിയവ അവയില് ചിലതുമാത്രം. വിവിധ ഗ്രാമവാസികള് ഒത്തൊരുമിക്കുന്ന ചടങ്ങുകളാണിവ. അമ്പും വില്ലും, ഒച്ചിന്‍തോട് കൊണ്ടുള്ള അരപ്പട്ട, മണ്‍പാത്രങ്ങള് എന്നിവയാണ് ഇവര് പ്രധാനമായും കച്ചവടം ചെയ്യുന്നത്. ഇതു കൂടാതെ മീന്‍വല, ഒറ്റത്തടിവള്ളം, ഓടക്കുഴല്, തൊട്ടില് തുടങ്ങിയ വ്യത്യസ്ത ഉല്‍പ്പന്നങ്ങളും ഉണ്ടാക്കി വില്‍ക്കുന്നു.\nപ്രകൃതിയോട് വളരെ ഇണങ്ങി ജീവിക്കുന്നവരാണിവര്. കുതിരകളെയും യാത്രയ്ക്ക് ഉപയോഗിക്കുന്നു. പ്രകൃതിയുടെ ഒട്ടേറെ വെല്ലുവിളികളെ നേരിടുകയും അതിജീവിക്കുകയും ചെയ്ത ഇവര് മികച്ച യോദ്ധാക്കളാണ്. പ്രകൃതിയെ അത്യധികം സ്‌നേഹിക്കുന്ന ഇവര് അതിന്റെ സംരക്ഷണത്തിനു വേണ്ടി ആരോടും യുദ്ധം ചെയ്യാന് വരെ തയാറാണ്. വനനശീകരണത്തിനെതിരേ ശക്തമായി പ്രതികരിക്കുന്ന ഇവര് കാലാവസ്ഥാവ്യതിയാനത്തിന്റെ യുഗത്തില് ഭൂമിക്ക് അനിവാര്യരാണ്.\nTags:\tchildren of the forest who defeated death\nഇന്ത്യ മുഴുവന് ബിസിനസ് ലക്ഷ്യമിട്ട് ട്രിസ്‌കോ\nസുന്ദര് പിച്ചെ അഭിമുഖീകരിക്കുന്നത് അഗ്നിപരീക്ഷയോ ?\nപന്ത് ചുരണ്ടിയ ഓസ്‌ട്രേലിയന് ക്യാപ്റ്റന് സ്റ്റീവ് സ്മിത്തിനെ ഒരു മത്സരത്തില് നിന്ന് ഐസിസി വിലക്കി; കേപ് ടൗണിലെ മാച്ച് ഫീയുടെ 100 ശതമാനവും പിഴയായി ഒടുക്കണം; 430 റണ് വിജയലക്ഷ്യം വെച്ച് ദക്ഷിണാഫ്രിക്ക\nബിഹാറില് ബിജെപി മേല്‍ക്കൈ നേടുമ്പോള്\n1399 രൂപയുടെ 4ജി സ്മാര്‍ട്ട്‌ഫോണുമായി എയര്‍ടെലും കാര്‍ബണ് മൊബീല്‍സും\nസ്‌പേസ് എക്‌സ് ദൗത്യത്തില് ആദ്യ യാത്രക്കാരനായി ജാപ്പനീസ് കോടീശ്വരന്\nആറ് ബഹിരാകാശ യാത്രക്കാര് തിരികെയെത്തി


ഡൽഹിയിലും സംഘർഷം; ജെബി മേത്തർ എംപിയെ റോഡിലൂടെ വലിച്ചിഴച്ചു\nഡൽഹി എഐസിസി ആസ്ഥാനത്ത് സംഘർഷം. നാഷണൽ ഹെരാൾഡ് കേസിൽ രാഹുൽ ഗാന്ധിയെ ചോദ്യം ചെയ്യുന്നതുമായി ബന്ധപ്പെട്ടുള്ള കോൺഗ്രസ് പ്രതിഷേധം പകർത്താനെത്തിയ മാധ്യമ പ്രവർത്തകരെ ഉൾപ്പെടെ പൊലീസ് തടഞ്ഞു. മുതിർന്ന നേതാക്കളെയെല്ലാം പൊലീസ് കസ്റ്റഡിയിലെടുത്തു.\nരൺദീപ് സുർജേവാല, കൊടിക്കുന്നിൽ സുരേഷ്, ജെബി മേത്തർ എന്നിവരെ പൊലീസ് കസ്റ്റഡിയിലെടുത്തു. ജെബി മേത്തർ എംപിയെ റോഡിലൂടെ പൊലീസ് വലിച്ചിഴച്ചാണ് കസ്റ്റഡിയിലെടുത്തത്. ഡൽഹി മുൻ ആരോഗ്യമന്ത്രി കിരൺ വാല്യയും പൊലീസ് കസ്റ്റഡിയിലാണ്.\nഅതേസമയം, നാഷണൽ ഹെരാൾഡ് കേസിൽ രാഹുൽ ഗാന്ധിയുടെ ചോദ്യം ചെയ്യൽ പുരോഗമിക്കുകയാണ്. പ്രദേശത്ത് വാഹന ഗതാഗതത്തിന് നിയന്ത്രണം ഏർപ്പെടുത്തിയിരുന്നു. എഐസിസി ആസ്ഥാനത്ത് രാഹുലിനൊപ്പം പ്രകടനവുമായി പോകാനെത്തിയ നിരവധി പ്രവർത്തകരെയും കൊടിക്കുന്നിൽ സുരേഷ് എംപിയെയും പൊലീസ് അറസ്റ്റ് ചെയ്ത് നീക്കി. വലിച്ചിഴച്ച് വാഹനത്തിൽ കയറ്റിയെന്ന് കൊടിക്കുന്നിൽ ആരോപിച്ചു.


യുഡിഎഫിന് പിന്തുണ പ്രഖ്യാപിച്ച സി.ആർ.നീലകണ്ഠന് സസ്പെൻഷൻ; ആപ്പിന്‍റെ വോട്ട് എൽഡിഎഫിന് |\nയുഡിഎഫിന് പിന്തുണ പ്രഖ്യാപിച്ച സി.ആർ.നീലകണ്ഠന് സസ്പെൻഷൻ; ആപ്പിന്‍റെ വോട്ട് എൽഡിഎഫിന്\nSaturday, April 20, 2019 3:42 PM IST\nന്യൂഡൽഹി: ആം ആദ്മി പാർട്ടി സംസ്ഥാന കണ്‍വീനർ സി.ആർ.നീലകണ്ഠനെ പാർട്ടി ദേശീയ നേതൃത്വം പ്രാഥമിക അംഗത്വത്തിൽ നിന്നും സസ്പെൻഡ് ചെയ്തു. സംസ്ഥാനത്തെ 13 മണ്ഡലങ്ങളിൽ ആപ്പിന്‍റെ പിന്തുണ യുഡിഎഫിന് പ്രഖ്യാപിച്ചതിന് പിന്നാലെയാണ് നടപടി. ആപ്പിന്‍റെ നിരുപാധിക പിന്തുണ എൽഡിഎഫ് സ്ഥാനാർഥികൾക്കായിരിക്കും എന്നും ദേശീയ നേതൃത്വം പ്രഖ്യാപിച്ചു.\nകൂടിയാലോചനകൾ നടത്താതെയാണ് നീലകണ്ഠൻ പാർട്ടിയുടെ പിന്തുണ യുഡിഎഫിന് പ്രഖ്യാപിച്ചതെന്നും ഇതാണ് നടപടിക്ക് കാരണമെന്നും ദേശീയ നേതൃത്വം വ്യക്തമാക്കി. സംസ്ഥാനത്തെ 13 മണ്ഡലങ്ങളിൽ യുഡിഎഫ് സ്ഥാനാർഥികൾക്ക് ആപ്പ് സംസ്ഥാന നേതൃത്വം പിന്തുണ പ്രഖ്യാപിച്ചിരുന്നു.\nഅതേസമയം ദേശീയ നേതൃത്വം നടപടിയെക്കുറിച്ച് ഒന്നുമറിയിച്ചിട്ടില്ലെന്ന് നീലകണ്ഠൻ പ്രതികരിച്ചു. എൻഡിഎ മുന്നണി സ്ഥാനാർഥികളെ തോൽപ്പിക്കുന്ന നിലപാട് സ്വീകരിക്കണമെന്നാണ് ദേശീയ നേതൃത്വം നിർദ്ദേശിച്ചിരുന്നത്. എൽഡിഎഫിനോ യുഡിഎഫിനോ പിന്തുണ നൽകണമെന്ന് വ്യക്തമാക്കിയിരുന്നില്ല. പാർട്ടി നേതൃത്വം അത്തരത്തിൽ വ്യക്തമായ നിർദ്ദേശം നൽകിയിരുന്നെങ്കിലും പിന്തുണ എൽഡിഎഫിന് തന്നെ നൽകുമായിരുന്നുവെന്നും സി.ആർ.നീലകണ്ഠൻ പറഞ്ഞു.\nകൊല്ലം: നീണ്ടകര മത്സ്യബന്ധന തുറമുഖം അടച്ചു. ശക്തികുളങ്ങര ഹാര്‍ബര് അടച്ചതിനെ തുടര്‍ന്ന് നീണ്ടകര ഹാ...


അടിയോളം വരില്ല മറ്റൊന്നും; മദ്യപാനികളായ ഭർത്താക്കന്മാരെ തല്ലു കൊടുത്ത് നേരെയാക്കിയ ഗ്രാമങ്ങളുടെ കഥ - ഇ വാർത്ത | evartha\nഅടിയോളം വരില്ല മറ്റൊന്നും; മദ്യപാനികളായ ഭർത്താക്കന്മാരെ തല്ലു കൊടുത്ത് നേരെയാക്കിയ ഗ്രാമങ്ങളുടെ കഥ\nഭാര്യമാരുടെ തല്ലുകൊണ്ടാൽ മദ്യപാനികളായ ഭർത്താക്കന്മാർ നേരെയാകും. മധ്യപ്രദേശിലെ വങ്കെർ ഗ്രാമത്തിലാണ് സംഭവം നടക്കുന്നത്. ഈ ഗ്രാമത്തിൽ നിന്നും പ്രചോദനം ഉൾകൊണ്ട് പരിസര ഗ്രാമങ്ങളിൽ തമസിക്കുന്ന 20തോളം പേർ മദ്യപാനം ഉപേക്ഷിച്ചതായി പറയപ്പെടുന്നു. ചമേലി ഭായുടെ ഭർത്താവ് രാത്രി മദ്യപിച്ച് വന്ന് ഇവരെ മർദ്ദിക്കുന്നത് പതിവായിരുന്നു. കൂടാതെ പട്ടിണിയിലും ഇയാൾ വീട്ടിലുള്ള സാധനങ്ങൾ വിറ്റ് കള്ളു കുടിക്കുമായിരുന്നു. ചമേലി ദേവിയുടെ അവസ്ഥയിൽ മനനൊന്ത മറ്റു സ്ത്രീകൾ ഇദ്ദേഹത്തോട് മദ്യപിച്ച് ഭാര്യയെ തല്ലരുതെന്ന് താക്കീത് ചെയ്തിരുന്നു.\nഇതു വകവെക്കാതെ പിറ്റേദിവസവും ഭർത്താവായ രത്തൻ ചമേലിയെ തല്ലുന്ന അവസരത്തിൽ മറ്റു സ്ത്രീകൾ സംഘം ചേർന്നെത്തി ഇദ്ദേഹത്തെ പൊതിരെ തല്ലുകയും. ഇനി ഒരിക്കലും മദ്യപിക്കില്ലെന്ന് സത്യം ചെയ്യിക്കുകയും ചെയ്തു. ഈ അടിയോടു കൂടി ഇദ്ദേഹം മദ്യപാനം പൂർണ്ണമായും ഉപേക്ഷിക്കുകയായിരുന്നു.\nഈ സംഭവം കാട്ടു തീപോലെ പടരുകയും ഭർത്താവിൽ നിന്നും മർദ്ദനമേൽക്കുന്ന സ്ത്രീകൾ ഒത്തു കൂടി തങ്ങളുടെ ഭർത്താക്കന്മാരെ അടികൊടുത്ത് നേർവഴിക്ക് ആക്കുകയും ചെയ്തു. കൂടാതെ ഇനി തങ്ങളുടെ ഭർത്താക്കന്മാരെ വഴിതെറ്റിക്കുന്ന മദ്യമാഫിയകളെ ഗ്രാമത്തിൽ നിന്നും അടിച്ചോടിക്കാനുള്ള പുറപ്പാടിലാണ് ഇവിടുത്തെ സ്ത്രീകൾ.


ഇ എം എസും പിടി ചാക്കോയും പിന്നെ രാജേന്ദ്രപ്രസാദും. ഒന്നാം കേരളനിയമസഭയുടെ ചരിത്രം - Maktoob\nഇ എം എസും പിടി ചാക്കോയും പിന്നെ രാജേന്ദ്രപ്രസാദും. ഒന്നാം കേരളനിയമസഭയുടെ ചരിത്രം\nകേരള സംസ്ഥാനം ഔദ്യോഗികമായി രൂപം കൊണ്ടതിനു ശേഷം നടന്ന ആദ്യ നിയമസഭാ പൊതു തിരഞ്ഞെടുപ്പിൽ തിരഞ്ഞെടുക്കപ്പെട്ട അംഗങ്ങളായിരുന്നു ഒന്നാം കേരള നിയമസഭയെ പ്രതിനിധീകരിച്ചത്. 1957 മാർച്ച് പതിനാറിനാണ് ഒന്നാം കേരള നിയമസഭ ഔദ്യോഗികമായി നിലവിൽ വന്നത്. ഒന്നാം കേരള നിയമസഭ രൂപം കൊള്ളുന്നതിനു മുൻപ് കേരളസംസ്ഥാനം രാഷ്ട്രപതിയുടെ ഭരണത്തിൻ കീഴിലായിരുന്നു.\nപൊതു തിരഞ്ഞെടുപ്പ് നടന്നത് 1957 ഫെബ്രുവരി 28നായിരുന്നു. തിരഞ്ഞെടുപ്പ് 126 സീറ്റുകളിലായാണ് നടന്നത്, ഇതിൽ പതിനൊന്നെണ്ണം പട്ടികജാതി വിഭാഗത്തിനും ഒരെണ്ണം പട്ടികവർഗ്ഗ വിഭാഗത്തിനുമായി സംവരണം ചെയ്തിരുന്നു. 114 നിയമസഭാ മണ്ഡലങ്ങളിലായി നടന്ന ഈ തിരഞ്ഞെടുപ്പിൽ പന്ത്രണ്ടിടത്ത് രണ്ട് ജനപ്രതിനിധികളെ വീതം തിരഞ്ഞെടുക്കാവുന്ന രീതിയിലായിരുന്നു. സി.പി.ഐ, കോൺഗ്രസ്, പി.എസ്.പി, ആർ.എസ്.പി. എന്നീകക്ഷികളായിരുന്നു പ്രധാനമായും മത്സരരംഗത്തുണ്ടായിരുന്നത്.\nആകെ 550 പേർ നാമനിർദ്ദേശ പത്രിക നൽകിയിരുന്നു, ഇതിൽ 114എണ്ണം തിരസ്കരിച്ചു, ബാക്കി 406പേരാണ് നിയമസഭയിലേക്ക് മത്സരരംഗത്തുണ്ടായിരുന്നത്. 7,514,626 വോട്ടർമാരിൽ 5,837,577 പേർ വോട്ട് ചെയ്തിരുന്നു(65.49%). 60 സീറ്റുകളിൽ വിജയിച്ച കമ്മ്യൂണിസ്റ്റ് പാർട്ടിയായിരുന്നു നിയമസഭയിലെ ഏറ്റവും വലിയ ഒറ്റക്കക്ഷി. മഞ്ചേശ്വരത്ത് സ്വതന്ത്രസ്ഥാനാർത്ഥിയായിരുന്ന എം. ഉമേഷ് റാവു എതിരില്ലാതെയാണ് തിരഞ്ഞെടുക്കപ്പെട്ടത്. ഡബ്ല്യൂ.എച്ച്. ഡിക്രൂസാണ് ഒന്നാം കേരള നിയമസഭയിലേക്ക് നാമനിർദ്ദേശം ചെയ്യപ്പെട്ട എം എൽ എ . ഒൻപത് വനിതകൾ മത്സരിച്ചതിൽ ആറുപേർ നിയമസഭയിലേക്ക് തിരഞ്ഞെടുക്കപ്പെട്ടു\nഗവർണ്ണർ – ബി. രാമകൃഷ്ണ റാവു\nസ്പീക്കർ – ആർ. ശങ്കരനാരായണൻ തമ്പി\nഡെപ്യൂട്ടി സ്പീക്കർ – കെ.ഒ. അയിഷാ ബായ്\nമുഖ്യമന്ത്രി – ഇ.എം.എസ്. നമ്പൂതിരിപ്പാട്\nപ്രതിപക്ഷ നേതാവ് – പി.ടി. ചാക്കോ\nഇ.എം.എസ്. നമ്പൂതിരിപ്പാടിന്റെ നേതൃത്തത്തിൽ കേരളത്തിലെ ആദ്യത്തെ മന്ത്രിസഭ 1957 ഏപ്രിൽ അഞ്ചിന് സത്യപ്രതിജ്ഞ ചെയ്തു..\n1 ഇ.എം.എസ്. നമ്പൂതിരിപ്പാട്- മുഖ്യമന്ത്രി\n2 സി. അച്യുതമേനോൻ- ധനകാര്യം\n3 ടി.വി. തോമസ്- ഗതാഗതം, തൊഴിൽ\n4 കെ.സി. ജോർജ്ജ് -ഭക്ഷ്യം, വനം\n5 കെ.പി. ഗോപാലൻ -വ്യവസായം\n6 ടി.എ. മജീദ് -പൊതുമരാമത്ത്\n7 പി.കെ. ചാത്തൻ- തദ്ദേശ സ്വയംഭരണം\n8 ജോസഫ് മുണ്ടശ്ശേരി- വിദ്യാഭ്യാസം, സഹകരണം\n9 കെ.ആർ. ഗൗരിയമ്മ -റവന്യൂ, ഏക്സൈസ്\n10 വി.ആർ. കൃഷ്ണയ്യർ -അഭ്യന്തരം, നിയമം, വിദ്യുച്ഛക്തി\n11 എ.ആർ മേനോൻ -ആരോഗ്യം\nചരിത്രത്തിലാദ്യമായി തിരഞ്ഞെടുപ്പിലൂടെ കമ്യൂണിസ്റ്റ് പാര്‍ട്ടിക്ക് ഭരണാധികാരം ലഭിച്ച ഈ സംഭവം ഇന്ത്യയ്ക്കകത്തും പുറത്തുമുള്ള രാഷ്ട്രീയ നിരീക്ഷകരുടെ സവിശേഷ ശ്രദ്ധയ്ക്കു പാത്രീഭവിച്ചു. ‘കേരളത്തില് കമ്യൂണിസ്റ്റ് നേതൃത്വത്തിലുള്ള മന്ത്രിസഭയുടെ രൂപവത്കരണം മറ്റു സംസ്ഥാനങ്ങള്‍ക്കു മാത്രമല്ല ഇന്ത്യയ്ക്കൊട്ടാകെതന്നെ വലിയ പാഠമായി പരിണമിക്കാവുന്ന മഹത്തായ ഒരു പരീക്ഷണമാണ്’ എന്ന് അനുമോദനരൂപത്തില് രാഷ്ട്രപതി രാജേന്ദ്രപ്രസാദ് തിരുവനന്തപുരത്തു വച്ച് പ്രസ്താവിക്കുകയുണ്ടായി.\nപക്ഷേ തുടക്കത്തില് പ്രകടമായ ഈ പരസ്പര വിശ്വാസവും സന്മനോഭാവവും ദീര്‍ഘകാലം നീണ്ടുനിന്നില്ല. പുതിയ ഗവണ്‍മെന്റിന്റെ നയപരിപാടികളോടും സമീപനരീതിയോടും ഒരു വലിയ ജനവിഭാഗം ആദ്യം മുതല്‍ക്കേ എതിര്‍പ്പു പ്രകടിപ്പിച്ചിരുന്നു. ക്രമേണ എതിര്‍പ്പിന്റെ ആക്കം വര്‍ധിക്കുകയും ചെയ്തു. ഒടുവില് എല്ലാ പ്രതിപക്ഷ കക്ഷികളെയും അണിനിരത്തിക്കൊണ്ട് ഗവണ്‍മെന്റിനെതിരായി നടത്തിയ ‘വിമോചന സമരം’ വിജയപ്രാപ്തിയിലെത്തി.\n1959 ജൂല. 31-ന് ഇ. എം. എസ്. മന്ത്രിസഭ പിരിച്ചുവിടപ്പെട്ടു; നിയമസഭ പിരിച്ചുവിട്ടുകൊണ്ട് സംസ്ഥാനത്തു വീണ്ടും പ്രസിഡന്റ് ഭരണം ഏര്‍പ്പെടുത്തി. സ്വതന്ത്ര ഇന്ത്യയുടെ ചരിത്രത്തില് ആദ്യമായാണ് ഇത്തരം ഒരു നടപടിക്കു കേന്ദ്രഗവണ്‍മെന്റ് മുതിര്‍ന്നത്. അതിന്റെ നിയമപരവും ഭരണഘടനാപരവുമായ സാധുതയെക്കുറിച്ചുള്ള വാദപ്രതിവാദങ്ങള് ഇന്നും അവസാനിച്ചിട്ടില്ല.\nസംഭവബഹുലമായ 28 മാസക്കാലത്ത് ഒന്നാം കേരള നിയമസഭ 175 ദിവസം സമ്മേളിക്കുകയുണ്ടായി. ഇ. എം.എസ്. നമ്പൂതിരിപ്പാട്, സി. അച്യുതമേനോന്, ടി. വി. തോമസ്, കെ. ആര്.ഗൗരി, ജോസഫ് മുണ്ടശ്ശേരി, വി. ആര്. കൃഷ്ണയ്യര് മുതലായ പ്രഗല്ഭമതികള് ഒരു വശത്തും പട്ടംതാണുപിള്ള, പി.റ്റി. ചാക്കോ മുതലായ അതികായന്മാര് എതിര്‍വശത്തും നിലയുറപ്പിച്ചുകൊണ്ടു നടത്തിയ വാക്സമരങ്ങളും സംഘട്ടനങ്ങളും അന്നത്തെ നിയമസഭാ നടപടികളെ സജീമാക്കിയിരുന്നു. നിയമസഭയില് ഭരണകക്ഷിക്കു രണ്ട് അംഗങ്ങളുടെ ഭൂരിപക്ഷംമാത്രം ഉണ്ടായിരുന്നതിനാല് ഗവണ്‍മെന്റും പ്രതിപക്ഷവും സഭാനടപടികളില് ശ്രദ്ധ കേന്ദ്രീകരിച്ചിരുന്നു.\nഒന്നാം കേരളനിയമസഭ 88 നിയമങ്ങള് പാസാക്കി. കേരളത്തിലും പുറത്തും അക്കാലത്ത് വളരെയേറെ ഒച്ചപ്പാടുണ്ടാക്കിയ വിദ്യാഭ്യാസ നിയമവും ഭൂപരിഷ്കരണ സമാരംഭങ്ങള്‍ക്ക് ഉത്തേജനം നല്‍കിയ കാര്‍ഷിക ബന്ധനിയമവും അക്കൂട്ടത്തില്‍പ്പെടുന്നു.\nസ്രോതസ്സ് – വിക്കീപീഡിയ\nAD 1303നെ സ്മരിച്ച് 13.03ന് റിലീസ്. പത്മാവതിയുടെ ട്രെയിലര് കാണാം\nഅടിയന്തിരാവസ്ഥ അറബിക്കടലിൽ . മാറാതെ കാലം സാക്ഷിയായി ആ ചുവരെഴുത്ത്\nമാണി യുഡിഎഫ് വിട്ടു. നിയമസഭയിൽ പ്രത്യേകബ്ലോക്കായി ഇരിക്കും.\nBe the first to comment on "ഇ എം എസും പിടി ചാക്കോയും പിന്നെ രാജേന്ദ്രപ്രസാദും. ഒന്നാം കേരളനിയമസഭയുടെ ചരിത്രം"


മുജാഹിദുകള്‍ക്ക് ജമാഅത്തിനോട് ചോദിക്കാനുള്ളത് (1) ~ ഇസ്ലാമിക പ്രസ്ഥാനം\n6/01/2010 10:22:00 AM CKLatheef6comments\n( ജ. ഇസ്‌ലാമി ആരോപണങ്ങള്‍ക്ക് മധ്യേഎന്ന പോസ്റ്റിന്റെ രണ്ടാം ഭാഗം )\n"ഇസ്ലാമിക വിരുദ്ധമായ ഒരു ഭരണവ്യവസ്ഥയ്ക്ക് കീഴില് ഉദ്യോഗങ്ങള്ക്കും സീറ്റുകള്ക്കും വേണ്ടി മുറവിളി കൂട്ടുക എന്നതാകട്ടെ മുസ്ലിംകളെ സംബന്ധിച്ചേടത്തോളം ചിന്തിക്കാന് പോലും കഴിയാത്തത്ര മാത്രം നീചമായൊരവസ്ഥയാണ്.'' (പ്രബോധനം -1953 ഡിസംബര് 15)\n"നിലവിലുള്ള ഭരണവ്യവസ്ഥിതി നടത്തിക്കൊണ്ടുപോകാന് നിര്ബ്ന്ധിച്ച് ഏല്പിച്ചാല് പോലും ജമാഅത്തതിന് തയ്യാറാവുകയില്ല.'' (ശൈഖ് മുഹമ്മദ് കാരക്കുന്ന്, തെറ്റിദ്ധരിക്കപ്പെട്ട ജമാഅത്തെ ഇസ്ലാമി, പേജ് 44, 1998 ലെ എഡിഷന്)\nഇത് ശൈഖ് മുഹമ്മദ് കാരക്കുന്ന് പറഞ്ഞത് 1998ൽ. എന്ന് ഇന്ത്യയിൽ ഉണ്ടായിരുന്നത് പാശ്ചാത്യ ഡെമോക്രസിയായിരുന്നോ? എന്നാണ് ഇന്ത്യയിൽ ഹറാമായ പാശ്ചാത്യ ഡെമോക്രസി പോയി അംഗീകരിക്കാൻ പറ്റിയ ഇന്ത്യൻ ഡെമോക്രസി വന്നത്? നയം വിശദീകരിക്കുമ്പോൾ ചരിത്രം മറച്ച് പിടിക്കരുതെന്ന് അപേക്ഷ. '\nഇത് ചോദിക്കുന്നവര് ഒരു ഡെമോക്രസിയെക്കുറിച്ചും സെക്യൂലരിസത്തെക്കുറിച്ചും നിലപാട് വ്യക്തമാക്കിയിട്ടില്ലെ തിക്തയാഥാര്‍ഥ്യം നിലനില്‍ക്കെത്തന്നെ എന്റെ പ്രതികരണം ഇവിടെ നല്‍കുന്നു.\nജമാഅത്തെ ഇസ്‌ലാമി ഖുര്‍ആനില് നിന്നും സുന്നത്തില് നിന്നും ഉല്‍ഭൂതമാകുന്ന ആദര്‍ശത്തിന്റെ അടിത്തറയില്‍നിന്നുകൊണ്ട് ഇവയെ താത്വികമായി വിശദീകരിക്കുകയും പ്രയോഗികമായി എന്ത് നിലപാട് സ്വീകരിക്കണമെന്ന് മുന്നില് നിലവിലുള്ള സാഹചര്യം വെച്ച് വിലയിരുത്തി പ്രഖ്യാപിക്കുകയും ചെയ്തുവരുന്നത്. (സലഫികള്‍ക്ക് ഇതെല്ലാം ദുന്‍യാകാര്യമായതിനാല് (ദുന്‍യാവിലെ കാര്യത്തില് തന്നെയാണല്ലോ ദീന് പരിഗണിക്കേണ്ടത് എന്ന് സലഫികളോട് ചോദിക്കരുത്) മറ്റുള്ളവര് പറഞ്ഞതിനെ അത് ശരിയല്ല എന്ന് പറഞ്ഞുകൊണ്ടിരുന്നാല് മതി. വോട്ട് ചെയ്യാതിരുന്നപ്പോള് അത് ശരിയല്ല. മൂല്യാധിഷ്ഠിതരാഷ്ട്രീയം പ്രയോഗിച്ചപ്പോള് അതും ശരിയല്ല. തെരഞ്ഞെടുപ്പില് ചില പാര്‍ട്ടികള്‍ക്ക് മൊത്തമായി കൊടുത്തപ്പോള് അതും ശരിയല്ല. എന്നാല് സ്വന്തം സ്ഥാനാര്‍ഥികളെ നിര്‍ത്താനുള്ള ശ്രമം നടത്തുമ്പോള് അതും ശരിയല്ല. പിന്നെ ഏതാണ് ശരി. അതിന് മാത്രം ഉത്തരമില്ല.)\nജമാഅത്തെ ഇസ്‌ലാമി ഇക്കാര്യത്തിലൊക്കെ പരിഗണിക്കുന്നത് പ്രവാചകനെയാണ്. പ്രവാചകത്വത്തിന്റെ ആദ്യഘട്ടത്തില് പ്രബോധനം നിര്‍ത്താന് ഖുറൈശികള് ഒരു ഉപാധി വെച്ചിരുന്നു. (നിനക്ക് അധികാരമാണ് വേണ്ടതെങ്കില് അതു തരാം) പക്ഷെ പ്രവാചകന് ഏറ്റെടുത്തില്ല. എന്തുകൊണ്ട്. ജമാഅത്ത് കാണുന്ന ഉത്തരം അപ്പോള് നല്‍കപ്പെടുന്ന അധികാരം നിലവിലുള്ള എല്ലാകൊള്ളരുതായ്മക്കും കൂട്ടുനില്‍ക്കുന്ന സ്വന്തം കാര്യത്തിന് വേണ്ടിയുള്ള ഒരു ഭരണമായിരുന്നു. പിന്നീട് അതേ പ്രവാചകന് ഹിജറ പോയപ്പോള് പ്രാര്‍ഥിച്ചു. 'വജ്അല്‍നീ മിന് ലദുന്‍ക സുല്‍ത്വാനന് നസീറാ'. അദ്ദേഹം അപ്പോള് ചോദിക്കുന്നത് താന് പ്രതിനിധാനം ചെയ്യുന്ന വ്യവസ്ഥ പുലരുന്ന ഒരു അധികാരമാണ്. പ്രവാചകന് മദീനയിലെത്തിയ ഉടനെ അത് സ്ഥാപിക്കുകയും ചെയ്തു. ഈ ചരിത്രം മുന്നില് വെച്ചാണ്. നിലവിലുള്ള വ്യവസ്ഥ കയ്യില് വെച്ച് തന്നാലും അതേ വ്യവസ്ഥ അതേ രുപത്തില് തുടരുന്നതിന് ജമാഅത്ത് അത് ഏറ്റെടുക്കില്ല എന്ന് പറഞ്ഞത്. എന്ന് വെച്ചാല് തങ്ങള്‍ക്ക് നേതാക്കളും മന്ത്രിമാരും ആകണമെന്നല്ല ജമാഅത്ത് ആഗ്രഹിക്കുന്നത്. ആര് ഭരിക്കുന്നു എന്നതിനേക്കാള് നിയമവ്യവസ്ഥയും പ്രധാനമാണ്.\nജമാഅതിത്തിന് ചോദിക്കാനുള്ളത് നിലവിലുള്ള വ്യവസ്ഥക്ക് പകരം അതിനേക്കാള് നല്ല ഒരു വ്യവസ്ഥ കയ്യിലുണ്ടെന്ന് കരുതുന്ന ഒരു വിഭാഗത്തിന് അത് പറയാന് പാടില്ലേ എന്നാണ്. ഉണ്ടെങ്കില് ജനാധിപത്യം സ്വേഛാധിപത്യത്തില്‍നിന്ന് എങ്ങനെ വ്യതിരിക്തമാകുന്നു. ഈ ചോദ്യം ജമാഅത്തിനെ ഭീകരരായി കാണുന്ന എല്ലാവരോടുമാണ്. കമ്മ്യൂണിസ്റ്റുകള് മതത്തെത്തന്നെ ഭീകരമായി കാണാം എന്നാല് സലഫികളെ... നിങ്ങളെന്ത് കണ്ടിട്ടാണ് അന്തമായി വിരോധം ഇതിനോട് വെച്ച് പുലര്‍ത്തുന്നത്?.\nപലര്‍ക്കും അണ്ണാക്കില് തടയുന്ന ഒരു വാചകമാണിത്. താത്വികമായി ഇത് ശരിയാണ് . അല്ല എന്ന് പറയാന് ഒരു മുസ്ലിമിന് കഴിയില്ല. ചരിത്രത്തില് ഇതിന് ഉദാഹരണം കാണാം. ഇമാമുമാരില് പലര്‍ക്കും പീഢനമേല്‍ക്കേണ്ടിവന്നത് ഈ നിപാട് സ്വീകരിച്ചതുകൊണ്ടാണ്. ഇസ്ലാമിക വിരുദ്ധമായ ഒരു വ്യവസ്ഥക്ക് കീഴില് ഉദ്യോഗം സ്വീകരിച്ചാല് പ്രത്യേകിച്ചും ജഡ്ജിപോലുള്ള ഉന്നത സ്ഥാനങ്ങളിലാണെങ്കില് ഇസ്‌ലാമിക വിരുദ്ധതക്ക് നമ്മുടെ കയ്യാല്‍തന്നെ ശക്തി പകരുക എന്നതായിരിക്കും ഫലം ഇത് മനസ്സറിച്ച് അംഗീകരിക്കാനാവില്ല. എന്നാല് അത്തരം ഒരിടത്ത് അപ്രകാരം ജീവിക്കുന്ന ആളുകളെ സംബന്ധിച്ചിടത്തോളം പ്രായോഗികമായി ഒരു അവസരമുണ്ട്. തങ്ങള് വിട്ടുനില്‍ക്കുന്നതോ അതല്ല അതിനോട് സഹകരിക്കുന്നതോ കൂടുതല് ഉചിതം എന്ന പരിശോധിക്കുക. ഇസ്‌ലാമിക പണ്ഡിതന്‍മാരുടെ കൂടിയാലോചനയിലൂടെ (ഈ പരിശോധനയിലൂടെ) ലഭിക്കുന്ന ഉത്തരം ഇസ്‌ലാമികമായിരിക്കും അവര് പാടില്ല എന്നാണ് തീരുമാനിക്കുന്നതെങ്കില് അതനുസരിക്കാന് മുസ്ലിം ജനസാമാന്യം ബാധ്യസ്ഥരാണ് അതിനെതിരായി ചെയ്യുന്നത് കുറ്റകരമാണ് (ഹറാം). അതല്ല ആകാം എന്നാണ് ഇസ്്‌ലാമികമായി ഉത്തരം ലഭിക്കുന്നതെങ്കില് അനുവദനീയമാണ് (ഹലാല്). സാഹചര്യം മാറുമ്പോള് വീണ്ടും ഇജ്തിഹാദ് നടത്താം. ചിലപ്പോള് നേരെ തിരിച്ച് വരും. ചുരുക്കത്തില് ഹലാല് ഹറാമാകുകയും ഹറാമ് ഹലാലാകുകയും ചെയ്യും. ഇതിനെ സുനഹദോസ് എന്ന പരിഹസിച്ചിട്ട് കാര്യമില്ല. ഇതാണ് ഇജ്തിഹാദ് ഹറാമും ഹലാലും പ്രവാചകന് ശേഷം ആര്‍ക്കും വിധിക്കാന് പാടില്ല എന്നും ഹറാം എന്നും ഹറാമായിരിക്കും എന്നുമുള്ള തെറ്റിദ്ധാരണ ചിലര്‍ക്കുള്ളത് പോലെ ചില ചോദ്യങ്ങള് ആവര്‍ത്തിക്കുന്നത് കണ്ടു. അല്ലാഹു അത് വിലക്കിയിട്ടില്ല. അല്ലാഹു വിലക്കിയത് തോന്നിയത് പോലെ ഹലാലും ഹറാമും ആക്കുന്നതാണ്.\nഇന്നത് അനുവദനീയം, ഇന്നത് നിഷിദ്ധം എന്നിങ്ങനെ അല്ലാഹുവിന്റെ പേരില് കള്ളം കെട്ടിച്ചമക്കുന്നതിനുവേണ്ടി നിങ്ങളുടെ നാവുകള് വിധിക്കുന്നത് പറയാതിരിക്കുവിന്. അല്ലാഹുവിന്റെ പേരില് കള്ളം പറയുന്നവര് ഒരിക്കലും വിജയം പ്രാപിക്കുന്നില്ല. (വിശുദ്ധഖുര്‍ആന് 16:116)\nവള്ളിക്കുന്ന് ബ്ലോഗില് സലഫിസുഹൃത്തുകളുമായി ഞാന് നടത്തിയ സംവാദത്തിന്റെ പ്രസക്തഭാഗങ്ങള് ഏതാനും പോസ്റ്റുകളിലായി നല്‍കുകയാണ്. പ്രസ്തുത ബ്ലോഗില് ചര്‍ച അവസാനിപ്പിക്കേണ്ടിവന്നതിനാല് ബ്ലോഗറുടെ അപേക്ഷ സ്വീകരിച്ച് സ്വയം നിര്‍ത്തുകയായിരുന്നു. അവിടെ നല്‍കിയ വാഗ്ദാനമാണ് തുടര്‍ചര്‍ച ആവശ്യമെങ്കില് ഈ ബ്ലോഗില് തുടരാമെന്നത്. അതുകൊണ്ട് നല്‍കപ്പെട്ട് പോസ്റ്റിലെ വിഷയവുമായി ബന്ധപ്പെട്ട സംശയങ്ങള് ഇവിടെ ചോദിക്കാവുന്നതാണ്. എന്നോടുള്ള വിയോജിപ്പ് പ്രകടിപ്പിക്കാവുന്നതുമാണ്. പോസ്റ്റിലെ വിഷയവുമായി ബന്ധപ്പെട്ടതല്ല കമന്റെങ്കില് നീക്കം ചെയ്യുന്നതാണ്.\nPosted in: മുജാഹിദുകള്,മൗദൂദി,ലേഖനം\nലത്തീഫ് സാഹിബ്.. എന്റെ ബ്ലോഗില് തുടങ്ങിയ ചര്‍ച്ച ഇവിടെ തുടരുന്നതില് സന്തോഷം. ഭാവുകങ്ങള്\n2:58 PM, ജൂൺ 01, 2010\n(continue reading in next comment....)\n4:02 PM, ജൂൺ 01, 2010\n4:03 PM, ജൂൺ 01, 2010\nമറുപടി ദാ ഇവിടെ ആയാല് ഉചിതം :)\n4:06 PM, ജൂൺ 01, 2010\nലത്തീഫ് സാഹിബിന് ഈ ഇഷയത്തിൽ സംവദം തുടരണമെന്ന് ആഗ്രഹിക്കുന്നതായി ഈ പോസ്റ്റ് പറയുന്നു, അത് കൊണ്ട് തന്നെ ഈ വിഷയത്തിൽ വിശദമായി സമയം ലഭിക്കുന്നതിനനുസരിച്ച് ഇസ്ലാഹി സംവാദം എന്ന ബ്ളോഗിൽ എന്ന ബ്ളോഗിലൂടെ മറുപടി നൽക്കാൻ ശ്രമിക്കുന്നതാണ്. ഇപ്പോൾ ഈ വിഷയത്തിൽ പെട്ട് ഒരു ചോദ്യത്തിനുത്തരം കിട്ടിയാൽ നന്നായിരുന്നു.\nജമാഅത്തെ ഇസ്ലാമി ജനാതിപത്യത്തെ എതിർത്തത് വിശുദ്ധ ഖുർആനും തിരു സുന്നത്തും പറഞ്ഞായിരുന്നു. വിശുദ്ധ ഖുർആനിലെ ആയത്തുകളും നബി(സ) വാക്കുകളും ഇന്നു അത് പോലുണ്ടോ അതോ മാറ്റങ്ങൾക്ക് വിധേയമായോ? മാറ്റങ്ങൾക്ക് വിധേയമാകത്ത ദൈവിക വചനങ്ങൾ പോലും സ്വന്തം വിഷയത്തിലങ്ങ് തോന്നിയത് പോലെ വിശദീകരിച്ച് മനുഷ്യർക്കിടയിൽ വസ് വാസുണ്ടാക്കി കൊല്ലങ്ങളോളം നിശിദ്ധമായി പറഞ്ഞ ഒരു വിഷയം എങ്ങിനെ പെട്ടോന്ന് അനുവദനീയമായി എന്നറിയാൻ ആഗ്രഹമുണ്ട്. ബാക്കി പിന്നീട്…\n• മുജാഹിദുകളുടെ രാഷ്ട്രീയ നിലപാട് ബഷീർ വള്ളിക്കുന്നിന്റെ ബ്ളോഗിൽ നൽകിയിരുന്നു. അവസാനത്തെ പോസ്റ്റ് ശ്രദ്ധിക്കുക. മുജാഹിദുകളെ ഒരു നിലപാടും ഇല്ലാത്തവരായി ചിത്രീകരിക്കുന്നത് ശരിയല്ല.\n5:44 PM, ജൂൺ 01, 2010\nഅഭിപ്രായം നല്‍കിയ ബഷീര് വള്ളിക്കുന്ന്,\nതുടങ്ങിയവര്‍ക്ക് നന്ദി. എന്റെ പ്രതികരണം ഞാന് അറിയിക്കുന്നതാണ് ഇന്‍ഷാ അല്ലാഹ്.\n7:45 AM, ജൂൺ 02, 2010


റഷ്യ കോവിഡ് വാക്‌സിന് നല്‍കിത്തുടങ്ങി | Pravasi Veekshanam\nHome News റഷ്യ കോവിഡ് വാക്‌സിന് നല്‍കിത്തുടങ്ങി\nമോസ്‌കോ: ലോകത്ത് ആദ്യമായി പൊതുജനങ്ങള്‍ക്ക് കോവിഡ് വാക്‌സിന് നല്‍കുന്ന രാജ്യമായി റഷ്യ. പ്രാദേശികമായി വാക്‌സിന് വിതരണം ഉടന് ആരംഭിക്കുമെന്ന് ആരോഗ്യമന്ത്രാലയം അറിയിച്ചു. റഷ്യന് തലസ്ഥാനത്തെ മുഴുവന് ജനങ്ങള്‍ക്കും ഏതാനും മാസങ്ങള്‍ക്കകം തന്നെ വാക്‌സിനേഷന് നല്‍കുമെന്ന് മോസ്‌കോ മേയര് അറിയിച്ചു.\nഗമലേയ നാഷണല് റിസര്‍ച്ച് സെന്റര് ഓഫ് എപ്പിഡമോളജി ആന്‍ഡ് മൈക്രോബയോളജി, റഷ്യന് ഡയറക്ട് ഇന്‍വെസ്റ്റ്‌മെന്റ് ഫണ്ട് എന്നിവ ചേര്‍ന്നാണ് സ്പുട്‌നിക്-5 എന്ന വാക്‌സിന് വികസിപ്പിച്ചത്. വാക്‌സിന് പരീക്ഷിച്ചവരുടെ ശരീരത്തില് കോവിഡിനെതിരായ ആന്റിബോഡി ഉണ്ടായതായി അധികൃതര് അവകാശപ്പെട്ടു.\nPrevious articleപ്രകൃതിദത്ത വഴികളിലൂടെ സൗന്ദര്യം വര്‍ധിപ്പിക്കാം\nNext articleമിനിമം വേതന നിമയം : ലംഘിക്കുന്നവര്‍ക്ക് 10,000 റിയാല് പിഴ


ഡല്‍ഹിയില് വെടിയൊച്ചകള് അവസാനിക്കുന്നില്ല • Suprabhaatham\nഡല്‍ഹിയില് വെടിയൊച്ചകള് അവസാനിക്കുന്നില്ല\nFebruary 13, 2020 | 12:10 am IST\nയൂണിവേഴ്‌സിറ്റികളിലും ഷഹീന്‍ബാഗിലും പൗരത്വ നിയമ ഭേദഗതിക്കെതിരേ സമരം ചെയ്യുന്നവരെ വെടിവച്ചുകൊല്ലാന് കേന്ദ്ര ധനകാര്യ സഹമന്ത്രി അനുരാഗ് താക്കൂറും യു.പി മുഖ്യമന്ത്രി യോഗി ആദിത്യനാഥും ആഹ്വാനം ചെയ്തതിനു പിന്നാലെ സമരക്കാര്‍ക്കു നേരെ വെടിവയ്പ്പ് തുടരുകയാണ് സംഘ്പരിവാര്.\nഏറ്റവുമൊടുവില് ഇന്നലെ ആം ആദ്മി പാര്‍ട്ടി എം.എല്.എ നരേഷ് യാദവിനെതിരേയാണ് മോട്ടോര് ബൈക്കുകളില് വന്ന ആക്രമികള് വെടിവച്ചത്. ഇവരെ പൊലിസ് കസ്റ്റഡിയിലെടുത്തിട്ടുണ്ടെന്നാണ് പറയുന്നത്. എം.എല്.എയെ വധിക്കാനായിരുന്നില്ല, വ്യക്തിവൈരാഗ്യമുള്ള മറ്റൊരാള്‍ക്കു നേരെയാണ് വെടിവച്ചതെന്നും വെടിയേറ്റയാള് തല്‍ക്ഷണം മരിച്ചിട്ടുണ്ടെന്നുമാണ് പൊലിസ് ഭാഷ്യം.\nയു.പിയില് സമരം ചെയ്യുന്നവര്‍ക്കു നേരെ വളരെ നേരത്തെതന്നെ പൊലിസ് വെടിവയ്പ്പ് ആരംഭിച്ചിരുന്നു. പൊലിസല്ല വെടിവയ്ക്കുന്നതെന്നും സമരക്കാര് തന്നെയാണെന്നും ഐ.ജി ആദ്യം പറഞ്ഞെങ്കിലും പിന്നീട് പൊലിസ് തന്നെയാണ് വെടിവച്ചതെന്ന് സമ്മതിക്കേണ്ടിവന്നു. ഡല്‍ഹി നിയമസഭാ തെരഞ്ഞെടുപ്പ് ഫലം പുറത്തുവന്ന ഉടന്‍തന്നെ സംഘ്പരിവാറില്‍നിന്ന് ആം ആദ്മി എം.എല്.എയ്ക്കു നേരെ വെടിവയ്പ്പുണ്ടായെങ്കില് നിരാശയില്‍നിന്നുണ്ടായ വെടിവയ്പ്പാണത്. സര്‍വസന്നാഹത്തോടെ കാടിളക്കി പ്രചാരണം നടത്തിയിട്ടും ഡല്‍ഹി പിടിച്ചെടുക്കാന് കഴിയാത്തതും ഷഹീന്‍ബാഗിനെതിരേ എയ്തുവിട്ട ആരോപണങ്ങളൊക്കെയും ആം ആദ്മിക്ക് അനുകൂലമായതും ബി.ജെ.പിയെയും സംഘ്പരിവാറിനെയും കൂടുതല് രോഷാകുലരാക്കിയിട്ടുണ്ട്. അതിനാല് അനുരാഗ് താക്കൂറിന്റെ ആഹ്വാനം ഇനിയും സംഘ്പരിവാര് അനുയായികള് ഡല്‍ഹിയില് ആവര്‍ത്തിക്കാനിടയുണ്ട്. മതസ്പര്‍ദ്ധ വളര്‍ത്തുന്ന പ്രസംഗങ്ങള് നടത്തിയതിന് ഡല്‍ഹി നിയമസഭാ തെരഞ്ഞെടുപ്പ് പ്രചാരണങ്ങളില്‍നിന്ന് താക്കൂറിനെയും ആദിത്യനാഥിനെയും തെരഞ്ഞെടുപ്പ് കമ്മിഷന് വിലക്കിയതും ഇതോടൊപ്പം ഓര്‍ക്കേണ്ടതുണ്ട്.\nജാമിഅ മില്ലിയയിലും ഷഹീന്‍ബാഗിലും വെടിവയ്പ്പുണ്ടായപ്പോള് കാഴ്ചക്കാരായി നിന്നവരാണ് ഡല്‍ഹി പൊലിസ്. അതിനാല് ഇന്നലെയുണ്ടായ വെടിവയ്പ്പിനെക്കുറിച്ച് അവര് നല്‍കുന്ന വിശദീകരണം തൊണ്ടതൊടാതെ വിഴുങ്ങാനാവില്ല. റാലി നടത്തുകയായിരുന്ന ജാമിഅ മില്ലിയ വിദ്യാര്‍ഥികള്‍ക്കു നേരെ ആസാദി വേണമെങ്കില് ഇങ്ങോട്ട് വരൂ ഞാന് തരാം എന്നാക്രോശിച്ചുകൊണ്ട് വെടിയുതിര്‍ത്ത അക്രമി പൊലിസിന്റെ ദൃഷ്ടിയില് പക്വതവരാത്ത, പ്രായം തികയാത്ത വെറും പയ്യനായിരുന്നു.\nഇത്തവണ ഡല്‍ഹി ബി.ജെ.പി ഉറപ്പിച്ചതായിരുന്നു. അത്രവലിയ തെരഞ്ഞെടുപ്പ് പ്രചാരണ സന്നാഹങ്ങളായിരുന്നു അവര് ഒരുക്കിയിരുന്നത്. മുഴുവന് കേന്ദ്രമന്ത്രിമാരും എം.പിമാരും ബി.ജെ.പി ഭരിക്കുന്ന സംസ്ഥാനങ്ങളിലെ മുഖ്യമന്ത്രിമാരും ഊഴമിട്ട് രാപ്പകല് തെരഞ്ഞെടുപ്പ് പ്രചാരണം നടത്തി. എല്ലാറ്റിനും നേതൃത്വം നല്‍കി പ്രധാനമന്ത്രി നരേന്ദ്രമോദിയും അമിത്ഷായും ഡല്‍ഹിയില് തന്നെ തമ്പടിച്ചു. വിഷലിപ്തമായ വര്‍ഗീയ, വംശീയ, വിഭാഗീയ പ്രചാരണങ്ങള് നടന്നു. ഫലം വന്നപ്പോള് രണ്ടക്കംപോലും തികയ്ക്കാനായില്ല. ബി.ജെ.പി പൊട്ടിത്തെറിക്കുന്നത് സ്വാഭാവികം.\nഇതിന്റെ അരിശം ഷഹീന്‍ബാഗിലും തെരുവുകളിലും പൗരത്വ നിയമ ഭേദഗതിക്കെതിരേ സമരം ചെയ്തുകൊണ്ടിരിക്കുന്നവര്‍ക്കു നേരെ ഇനിയും തീയുണ്ടകളായി പാഞ്ഞുവന്നേക്കാം. ഇതിന്റെ മുന്നോടിയായി വേണം ഇന്നലത്തെ ഗിരിരാജ് സിങിന്റെ പ്രസ്താവനയെ കാണാന്. മുമ്പുതന്നെ വിഷലിപ്തവും വിവാദപരവുമായ പ്രസ്താവനകളിറക്കിയ സംഘ്പരിവാര് നേതാവാണ് ഗിരിരാജ് സിങ്. ഷഹീന്‍ബാഗില് സമരം ചെയ്യുന്നവര് തീവ്രവാദികളാണെന്നാണ് ഡല്‍ഹിയില് തോറ്റതിന്റെ അരിശംതീര്‍ക്കാനെന്നവണ്ണം ഗിരിരാജ് സിങ് പറഞ്ഞത്. മുസ്‌ലിംകള്‍ക്കു രണ്ടു കുട്ടികളില് കൂടുതല് അനുവദിക്കാന് പാടില്ലെന്ന പ്രസ്താവന നേരത്തെ ഇയാള് നടത്തിയിരുന്നു. ചാണകത്തില് ഗവേഷണം നടത്താനുള്ള ആഹ്വാനവും നല്‍കിയിരുന്നു. മുമ്പ് ഷഹീന്‍ബാഗിനെക്കുറിച്ചു പറഞ്ഞത് പരിശീലനം ലഭിച്ച ചാവേറുകളാണ് അവിടെ സമരം നടത്തുന്നതെന്നായിരുന്നു. സമയാസമയം തരാതരം ആരോപണങ്ങള് നടത്താന് അദ്ദേഹം വിദഗ്ധനാണ്. അതിന്റെ പ്രത്യുപകാരമായിട്ടാണ് ഇത്തവണ അദ്ദേഹം കേന്ദ്രമന്ത്രിയായത്.\nപൗരത്വ നിയമ ഭേദഗതിക്കെതിരേ ഇന്ത്യയില് നടക്കുന്ന സമരം ഇതിനകം തന്നെ ലോകശ്രദ്ധ പിടിച്ചെടുത്തുകഴിഞ്ഞു. അമേരിക്കയിലും ലണ്ടനിലും പ്രതിഷേധ പ്രകടനങ്ങള് അരങ്ങേറി. യു.എന് അപലപിച്ചു. യൂറോപ്യന് യൂണിയന് പാര്‍ലമെന്റില് പൗരത്വ നിയമ ഭേദഗതിക്കെതിരേ പ്രമേയം അവതരിപ്പിക്കാന് തീരുമാനിച്ചു. മഹത്തായ ഒരു രാജ്യത്തിന്റെ അഭിമാനമാണ് ലോകരാഷ്ട്രങ്ങള്‍ക്കു മുന്നില് സംഘ്പരിവാര് ഭരണകൂടം പിച്ചിച്ചീന്തിയിരിക്കുന്നത്.\nപൗരത്വ നിയമ ഭേദഗതിയെ പാര്‍ലമെന്റില് പിന്താങ്ങിയ എന്.ഡി.എ ഘടകകക്ഷികള്‍പോലും ഇപ്പോള് ബി.ജെ.പിയെ കൈവിട്ടിരിക്കുകയാണ്. ഈയൊരു സന്ദിഗ്ദ്ധ ഘട്ടത്തിലാണ് സമരത്തെ തോല്‍പ്പിക്കാന് അവസാനത്തെ ആയുധമായി സംഘ്പരിവാര് തോക്കെടുത്തിരിക്കുന്നത്. എന്നാല് പലതവണ സമരക്കാര്‍ക്കു നേരെ വെടിവയ്പ്പുണ്ടായിട്ടും സമരം പൂര്‍വാധികം ശക്തിപ്പെടുകയാണ്. തോല്‍ക്കാനുള്ളതല്ല ഈ സമരമെന്ന തിരിച്ചറിവില് തീച്ചൂളയായി ജ്വലിക്കുന്ന പ്രതിഷേധത്തെ, ഇന്ത്യന് ജനതയുടെ പോരാട്ടവീര്യത്തെ, തളര്‍ത്താന് ഫാസിസ്റ്റ് തീയുണ്ടകള്‍ക്കാവില്ലെന്ന് ഭരണകൂടം തിരിച്ചറിയുന്ന നാളുകള് വിദൂരമല്ല.


സംഭ്രമജനകമായ നായാട്ട് അനുഭവങ്ങളിലൂടെ വായനക്കാരെ കോരിത്തരിപ്പിച്ച ജിം കോര്‍ബറ്റിന്റെ3കൃതികള് ഇപ്പോള് ഒന്നിച്ച് സ്വന്തമാക്കാം 199 രൂപയ്ക്ക്!\nസംഭ്രമജനകമായ നായാട്ട് അനുഭവങ്ങളിലൂടെ വായനക്കാരെ കോരിത്തരിപ്പിച്ച ലോകപ്രശസ്ത വന്യജീവി സംരക്ഷക പ്രചാരകനും എഴുത്തുകാരനുമായിരുന്നു ജിം കോര്‍ബറ്റ്. ബ്രിട്ടീഷ്-ഇന്ത്യന് പൗരത്വമുള്ള കോര്‍ബറ്റ് തന്റെ ജീവിതത്തിന്റെ ഭൂരിഭാഗവും ഇന്ത്യയിലാണ് ചെലവഴിച്ചത്. ചമ്പാവതിയിലെ നരഭോജിയായ കടുവയെക്കൊന്ന് തന്റെ വേട്ടജീവിതം ആരംഭിച്ച ജിം കോര്‍ബറ്റ് തുടര്‍ന്ന് ഒരു ഡസനോളം നരഭോജികളായ കടുവകളെയും പുള്ളിപ്പുലികളെയും വെടിവെച്ചുകൊന്നിട്ടുണ്ട്. ഈ മൃഗങ്ങള് വകവരുത്തിയവര് 1500-ല് ഏറെയായിരുന്നു. ജിം കോര്‍ബറ്റിന്റെ3കൃതികള് ഇപ്പോള് ഒന്നിച്ച് സ്വന്തമാക്കാം ഇ-ബുക്കുകളായി വെറും 199 രൂപയ്ക്ക്!\nക്ഷേത്രക്കടുവയും കുമയോണിലെ നരഭോജികളും സംഭ്രമജനകമായ നായാട്ട് അനുഭവങ്ങളിലൂടെ വായനക്കാരെ കോരിത്തരിപ്പിച്ച ജിം കോര്‍ബെറ്റിന്റെ അവസാന കൃതി. ഹിമാലയന് താഴ്‌വാരങ്ങളില് ഭീതിവിതച്ച നരഭോജികളെ ജിം കോര്‍ബെറ്റ് നേരിടുമ്പോള് ശ്വാസമടക്കിയിരുന്നേ വായനക്കാര്‍ക്ക് താളുകള് മറിക്കാന് സാധിക്കുകയുള്ളു. കറതീര്‍ന്ന വേട്ടക്കാരന് എന്ന നിലയില് അറിയപ്പെടുമ്പോഴും ജിം കോര്‍ബെറ്റ് എന്ന മനുഷ്യനെയും അദ്ദേഹത്തിന്റെ പ്രകൃതിസ്‌നേഹത്തെയും അടുത്തറിയാന് ഈ കൃതി ഉപകരിക്കും. വിവര്‍ത്തനം എം.എസ്. നായര്\nരുദ്രപ്രയാഗിലെ നരഭോജി ജിം കോര്‍ബെറ്റും നരഭോജികളായ ഹിംസ്രജന്തുക്കളുമായുള്ള ഏറ്റുമുട്ടലുകളില് ഒരുപക്ഷേ ഏറ്റവും ഉദ്വേഗജനകമായത് രുദ്രപ്രയാഗിലെ ഈ പുള്ളിപ്പുലിയുമായുള്ളതാണ്. നൂറ്റിഇരുപത്തിയഞ്ചിലധികം മനുഷ്യരെ കൊന്നൊടുക്കി ഹിമാലയന് ഗ്രാമങ്ങളെ വിറപ്പിച്ച പുള്ളിപ്പുലിയെ കീഴ്‌പ്പെടുത്തുക എന്ന അതീവദുഷ്‌കരമായ ദൗത്യം ജിം കോര്‍ബെറ്റ് ഏറ്റെടുക്കുന്നതോടെ വായനക്കാരും ആകാംക്ഷയുടെ മുള്‍മുനയിലാകുന്നു. തുടര്‍ന്ന് നമ്മളും ജിം കോര്‍ബെറ്റിനൊപ്പം വേട്ട തുടങ്ങുകയായി ചോരക്കൊതിയനായ പുള്ളിപ്പുലിയെത്തേടി. വിവര്‍ത്തനം – എം.എസ്. നായര്\nജിം കോര്‍ബറ്റിന്റെ3കൃതികള് ഒന്നിച്ച് 199 രൂപയ്ക്ക് ഡൗണ്‍ലോഡ് ചെയ്യാന് സന്ദര്‍ശിക്കുക\nഇന്ത്യ മൂന്നാമത് എത്തുമ്പോള്…


ഗവര്‍ണര്‍ക്കെതിരായ പ്രസ്താവന: ശോഭാ സുരേന്ദ്രന്റെ പ്രസ്താവനയെ തള്ളി ഒ. രാജഗോപാലന്\nMonday 15th May 2017 11:07am\nതിരുവനന്തപുരം: മുഖ്യമന്ത്രി പിണറായി വിജയനെ പേടിയാണെങ്കില് സംസ്ഥാന ഗവര്‍ണര് പി. സദാശിവം കസേരിയില് നിന്ന് ഇറങ്ങിപ്പോകണമെന്ന ബി.ജെ.പി നേതാവ് ശോഭാ സുരേന്ദ്രന്റെ പ്രസ്താവന തള്ളി ഒ. രാജഗോപാലന് എം.എല്.\nDont Miss കുമ്മനത്തിനെതിരെ കേസെടുക്കേണ്ടി വരുമെന്ന് പിണറായി ; സി.പി.ഐ.എം ആഹ്ലാദപ്രകടനമെന്ന ട്വീറ്റ് വാസ്തവിരുദ്ധം\nആരോടും ഇറങ്ങിപ്പോകാന് പറയുന്നത് തങ്ങളുടെ പാര്‍ട്ടിയുടെ നയമല്ലെന്നായിരുന്നു എം.ടി രമേശിന്റെ പ്രതികരണം.\nകണ്ണൂരിലെ ആര്.എസ്.എസ് പ്രവര്‍ത്തകന്റെ കൊലപാതകവുമായി ബന്ധപ്പെട്ട് ദല്‍ഹിയില് കേരള ഹൗസിനു മുന്‍പില് നടത്തിയ പ്രതിഷേധത്തിലായിരുന്നു ഗവര്‍ണര്‍ക്കെതിരെ രൂക്ഷവിമര്‍ശനവുമായി ശോഭ സുരേന്ദ്രന് രംഗത്തെത്തിയത്. പദവിയോടു ഗവര്‍ണര് അല്‍പ്പമെങ്കിലും മര്യാദ കാണിക്കണമെന്നായിരുന്നു ശോഭാ സുരേന്ദ്രന്റെ വാക്കുകള്.\nബി.ജെ.പി സംസ്ഥാന ജനറല് സെക്രട്ടറി എം.ടി. രമേശ് കഴിഞ്ഞ ദിവസം സമൂഹമാധ്യമമായ ഫെയ്‌സ്ബുക്കിലൂടെ ഗവര്‍ണര്‍ക്കെതിരെ രംഗത്തെത്തിയിരുന്നു. ഇതിന്റെ പിന്നാലെയാണ് ശോഭ സുരേന്ദ്രന്റെ പ്രതിഷേധം. കണ്ണൂരില് ബിജെപി ആര്‍എസ്എസ് പ്രവര്‍ത്തകര് നിരന്തരം കൊല്ലപ്പെടുന്ന സാഹചര്യത്തിലും ഗവര്‍ണര് ചെറുവിരല് പോലും അനക്കിയില്ലെന്നും ശോഭ സുരേന്ദ്രന് കുറ്റപ്പെടുത്തിയിരുന്നു.


പിണറായിക്കെതിരെ ശബ്ദമുയർത്തി?വിരമിക്കലിന് തൊട്ടുമുമ്പ് എസ്ഐക്ക് സസ്പെൻഷൻ!! പിന്നിൽ ചതി!! | police officer suspended for whatsapp message against pinarayi vijayan - Malayalam Oneindia\nപിണറായിക്കെതിരെ ശബ്ദമുയർത്തി?വിരമിക്കലിന് തൊട്ടുമുമ്പ് എസ്ഐക്ക് സസ്പെൻഷൻ!! പിന്നിൽ ചതി!!\nPublished: May 31 2017, 12:25 [IST]\nകോട്ടയം: സർക്കാരിനും മുഖ്യമന്ത്രി പിണറായി വിജയനുമെതിരെ വാട്സ് ആപ്പിലൂടെ പ്രചരണം നടത്തിയെന്നാരോപിച്ച് വിരമിക്കാനിരുന്ന എസ്ഐയെ സസ്പെൻഡ് ചെയ്തു. കടുത്തുരുത്തി സർക്കിളിന്റെ കീഴിലെ വെള്ളൂർ പോലീസ് സ്റ്റേഷനിലെ ഗ്രേഡ് എസ്ഐ ആർ കാർത്തികേയനെയാണ് തിങ്കളാഴ്ച രാത്രി ജില്ലാ പോലീസ് മേധാവി സസ്പെൻഡ് ചെയ്തത്. ബുധനാഴ്ച വിരമിക്കാനിരിക്കെയാണ് ഇദ്ദേഹത്തെ സസ്പെൻഡ് ചെയ്തത്.\nമുഖ്യമന്ത്രി പിണറായി വിജയന് കല്യാശേരിയിലെ ആയുർവേദ ഡോക്ടറുടെ തുറന്ന കത്ത് എന്നു തുടങ്ങുന്ന പോസ്റ്റാണ് ഇയാൾ ഇട്ടതെന്നാണ് ആരോപണം. പാർട്ടി നേതൃത്വത്തിനു മുന്നിൽ പോലീസ് പഞ്ച പുച്ഛമടക്കി നിൽക്കുകയാണെന്ന് ഇതിൽ വ്യക്തമാക്കുന്നു.\nസ്പെഷ്യൽ ബ്രാഞ്ച് റിപ്പോർട്ട്\nസർക്കാരിനെതിരെയും മുഖ്യമന്ത്രിക്കെതിരെയും അപകീർത്തികരമായ പോസ്റ്റ് പോലീസ് ഉദ്യോഗസ്ഥർ അംഗങ്ങളായ എസ്പിസി കല്ലറ എന്ന വാട്സ് ആപ്പ് ഗ്രൂപ്പിലാണ് പ്രത്യക്ഷപ്പെട്ടത്. രാഷ്ട്രീയ ലക്ഷ്യം മുൻനിർത്തി അപകീർത്തികരമായ പോസ്റ്റിട്ട ഉദ്യോഗസ്ഥർക്കെതിരെ അന്വേഷണം നടത്തി നടപടി എടുക്കണമെന്നാവശ്യപ്പെട്ട് മുഖ്യമന്ത്രിക്കും പോലീസ് മേധാവിക്കും സ്പെഷ്യൽ ബ്രാഞ്ച് റിപ്പോർട്ട് നൽകിയിരുന്നു.\nഎന്നാൽ സംഭവം ചതിയാണെന്നാണ് കാർത്തികേയൻ പറയുന്നത്. തനിക്ക് യാത്രയയപ്പ് നൽകാനായി സ്റ്റേഷനിലേക്ക് വിളിച്ചു വരുത്തിയെന്നും അദ്ദേഹം പറയുന്നു. ചായ കുടിക്കാനായി പോയപ്പോൾ ഫോൺ സ്റ്റേഷനിൽ വച്ചിട്ടാണ് പോയിരുന്നതെന്നും എന്നാൽ തിരിച്ചെത്തി നോക്കിയപ്പോൾ തന്റെ ഫോണിൽ നിന്ന് പോലീസുകാര് ഉൾപ്പെട്ട ഗ്രൂപ്പിലേക്ക് ആരോ മെസേജ് അയച്ചിരുന്നതായി കാർത്തികേയൻ പറയുന്നു.\nപിന്നാലെ വീണ്ടും സന്ദേശം\nഇക്കാര്യം ശ്രദ്ധയിൽപ്പെട്ടതോടെ തന്റെ ഫോണിൽ നിന്ന് പോയ സന്ദേശങ്ങൾ താൻ അയച്ചതല്ലെന്ന് കാർത്തികേയൻ വീണ്ടും സന്ദേശം അയച്ചിരുന്നു. ഇക്കാര്യം ചൂണ്ടിക്കാട്ടി ഡിജിപിക്കും പരാതി നൽകി. ഇക്കാര്യത്തിൽ താൻ നിരപരാധിയാണെന്നും ആരോ തന്നെ കുടുക്കാൻ ശ്രമിച്ചതാണെന്നും പരാതിയിൽ കാർത്തികേയൻ ആരോപിക്കുന്നു.\nസംഭവത്തിൽ അന്വേഷണ റിപ്പോർട്ട് തനിക്ക് ലഭിച്ച ശേഷം മാത്രമേ ഇക്കാര്യത്തിൽ നടപടി എടുക്കുകയുള്ളൂവെന്നാണ് ഡിജിപി സെൻകുമാർ നൽകിയിരുന്ന ഉറപ്പ്. എന്നാൽ തിങ്കളാഴ്ച രാത്രി കോട്ടയം ജില്ലാ പോലീസ് മേധാവി സസ്പെൻഡ് ചെയ്യുകയായിരുന്നു.\nതിങ്കളാഴ്ച രാത്രിയാണ് കാർത്തികേയനെ സസ്പെൻഡ് ചെയ്തുകൊണ്ടുള്ള ഉത്തരവ് കോട്ടയം ജില്ലാ പോലീസ് മേധാവി ഉത്തരവ് ഇറക്കിയത്. വയർലെസ് സെറ്റിലൂടെയാണ് സസ്പെൻഡ് ചെയ്തു കൊണ്ടുള്ള ഉത്തരവ് ഇറങ്ങിയത്.\nമഞ്ജു വാര്യരുടേയും ബീനാ പോളിന്റേയും തന്ത്രം പാളുന്നു, വനിതാ സംഘടന ത്രിശങ്കുവില് !! കൂടുതൽ വായിക്കാൻ\npolice si suspension message pinarayi പോലീസ് സസ്പെൻഷൻ സന്ദേശം പിണറായി\npolice officer suspended for whatsapp message against pinarayi vijayan.


ഒടുവിൽ പ്രിയ ഡോക്ടറെ വിളിച്ചു ചോദിച്ചു, ‘‘ഞാൻ കുഞ്ഞിനെ കുളിപ്പിക്കുന്നതു കൊണ്ട് എന്തെങ്കിലും കുഴപ്പമുണ്ടോ?’’ : Surprised ആയി ചാക്കോച്ചൻ !\nLatest News Ashok Das 05/08/2019\nലോക മലയാളി പ്രേക്ഷകർ ഏറെ നിർവൃതിയോടെയും ആനന്ദത്തോടെയും സ്വീകരിച്ച സന്തോഷ വാർത്തയാണ് നമ്മുടെ പ്രിയതാരം കുഞ്ചാക്കോ ബോബൻ അച്ഛനായി എന്നത്. അത്രമേൽ വാത്സല്യത്തോടെയാണ് ജൂനിയർ കുഞ്ചാക്കോയുടെ ആഗമനം മലയാളികൾ സന്തോഷപൂർണ്ണമാക്കിയത്. ‘ഇസഹാക്ക് ബോബൻ കുഞ്ചാക്കോ’ എന്നാണ് ചാക്കോച്ചന്റെ പൊന്നോമനയുടെ പേര്. കുഞ്ഞിനൊപ്പം ചാക്കോച്ചൻ പങ്കുവയ്ക്കുന്ന ഓരോ ചിത്രങ്ങളും നിമിഷങ്ങളും മലയാളി പ്രേക്ഷകർ ഏവരും ഏറെ സ്നേഹത്തോടെയും വാത്സല്യത്തോടെയുമാണ് സ്വീകരിച്ച് ആഘോഷമാക്കി മാറ്റുന്നത്. 2005-ൽ വിവാഹിതരായ കുഞ്ചാക്കോ ബോബൻ – പ്രിയ ദമ്പതികൾക്ക് നീണ്ട പതിനാലു വർഷത്തെ കാത്തിരിപ്പിനു ശേഷമാണ് ഒരു മകൻ പിറന്നത്. തീർത്തും സർപ്രൈസ് ആയിട്ടാണ് ചാക്കോച്ചൻ താൻ അച്ഛനായ സന്തോഷം എല്ലാവരോടും പങ്കിട്ടത്. ജീവിതത്തിലെ ഓരോ നിമിഷവും ഇപ്പോൾ ഹൃദയം കൊണ്ട് ആസ്വദിക്കുകയാണെന്ന് ചാക്കോച്ചനും പ്രിയയും പറഞ്ഞിരുന്നു.\nപ്രമുഖ മാധ്യമം ആയ വനിത ജൂലൈ ലക്കത്തിന് അനുവദിച്ച അഭിമുഖത്തിൽ ചാക്കോച്ചൻ പൊന്നോമന ഇസഹാക് പിറന്നതിന് ശേഷം പ്രിയ തന്ന ഏറ്റവും വലിയ സർപ്രൈസ് എന്തെന്ന് പറയുകയാണ്..\nപ്രിയ തന്ന ഏറ്റവും വലിയ സർപ്രൈസ്..\n‘പന്ത്രണ്ടാമത്തെ ദിവസം മുതൽ പ്രിയ കുഞ്ഞിനെ കുളിപ്പിക്കാൻ തുടങ്ങി. ഇതുവരെ തന്ന സർപ്രൈസുകളിൽ ഏറ്റവും വലുതായി ആ കാഴ്ച മാറി. കുഞ്ഞു വന്നു കഴിഞ്ഞാൽ എങ്ങനെ നോക്കണം എന്ന കാര്യത്തിൽ പ്രിയയ്ക്ക് ആദ്യം കുറച്ചു ടെൻഷനുണ്ടായിരുന്നു.\nകുഞ്ഞിനെ സ്വന്തമായി കുളിപ്പിക്കാൻ തുടങ്ങിയ ദിവസങ്ങളിൽ പ്രിയയ്ക്ക് ആകെ പേടി. ഒടുവിൽ ഡോക്ടറെ വിളിച്ചു ചോദിച്ചു, ‘‘ഞാൻ കുഞ്ഞിനെ കുളിപ്പിക്കുന്നതു കൊണ്ട് എന്തെങ്കിലും കുഴപ്പമുണ്ടോ?’’\nഡോക്ടർ ചിരിയോടെ തിരിച്ചു ചോദിച്ചു, ‘‘ കുഞ്ഞ് സുഖമായി ഉറങ്ങുന്നുണ്ടോ? പാലു കുടിക്കുന്നുണ്ടോ? ഉണ്ടെങ്കിൽ പിന്നെന്തു കുഴപ്പം…’’ അതോടെ ആത്മവിശ്വാസമായി.\nവീട്ടിലെ എല്ലാ കാര്യങ്ങളും നോക്കുന്നത് പ്രിയയാണ്. കക്ഷിയുടെ ഭാഷയിൽ പറഞ്ഞാൽ ‘മത്തി മുതൽ മാണിക്യം വരെയുള്ള കാര്യങ്ങൾ കൈകാര്യം ചെയ്യുന്നത് ഞാനാണ്’. എന്റെ കോസ്റ്റ്യൂം സെല്ക്ട് ചെയ്യുന്നത്, തീയതികൾ ഓർമിപ്പിക്കുന്നത് അങ്ങനെ എല്ലാം. എനിക്ക് അഭിനയിച്ചാൽ മതി. ബാറ്റ്മിന്റൺ കളിച്ചാൽ മതി. മൾട്ടി ടാസ്കിങ് പരിപാടിയിൽ ഞാൻ പിറകോട്ടാണ്.


നിയമന നിരോധനമില്ല: മുഖ്യമന്ത്രി | No ban on recruitment: Antony - Malayalam Oneindia\nനിയമന നിരോധനമില്ല: മുഖ്യമന്ത്രി\nതിരുവനന്തപുരം: സംസ്ഥാനത്ത് സര്‍ക്കാര് വകുപ്പുകളിലേക്കുള്ള നിയമനത്തിന് നിരോധനമേര്‍പ്പെടുത്തിയിട്ടില്ലെന്ന് മുഖ്യമന്ത്രി എ.കെ. ആന്റണി നിയമസഭയെ അറിയിച്ചു. ഒക്ടോബര് 17 ബുധനാഴ്ച നിയമസഭയില് എം.വി. ജയരാജന്റെ ശ്രദ്ധ ക്ഷണിക്കലിന് മറുപടി പറയുകായിരുന്നു മുഖ്യമന്ത്രി.\nസര്‍ക്കാര്, എയ്ഡഡ് സ്കൂള്, കോളേജുകള്, മറ്റു ഗവണ്മെന്റ് സ്ഥാപനങ്ങള് എന്നിവയില് പുതിയ തസ്തികകള് സൃഷ്ടിക്കരുതെന്ന് സര്‍ക്കാര് നിഷ്കര്‍ഷിച്ചിട്ടുള്ളത്. എന്നാല് വിവിധ വകുപ്പുകളിലെ ഒഴിവുകള് നികത്തുന്നതിന് ഒരു നിരോധനവുമില്ല. പിഎസ്സി റാങ്ക് ലിസ്റ് വഴി ഒഴിവുകള് നികത്താന് ബന്ധപ്പെട്ട വകുപ്പധ്യക്ഷന്‍മാര്‍ക്ക് നിര്‍ദ്ദേശം നല്‍കിയിട്ടുണ്ട് - മുഖ്യമന്ത്രി വ്യക്തമാക്കി.\nഎന്നാല് സംസ്ഥാന വൈദ്യുതി ബോര്‍ഡിലെ നിയമനം താല്‍ക്കാലികമായി നിര്‍ത്തിവച്ചിരിക്കുകയാണ്. കഴിഞ്ഞ കുറെ വര്‍ഷങ്ങളായി ബോര്‍ഡില് നടന്ന നിയമനങ്ങളില് കൃത്രിമം നടന്നിട്ടുണ്ടെന്ന് തെളിഞ്ഞതിനെത്തുടര്‍ന്നാണിത്. സംഭവത്തെക്കുറിച്ച് അന്വേഷണം നടന്നുവരുന്നു. റിപ്പോര്‍ട്ടു ലഭിച്ചാലുടന് തുടര് നടപടികള് കൈക്കൊള്ളും.\nപെന്‍ഷന് പ്രായം ഇപ്പോഴത്തെ 55ല് നിന്ന് ഉയര്‍ത്താന് സര്‍ക്കാരിനുദ്ദേശ്യമില്ലെന്നും അദ്ദേഹം പറഞ്ഞു. പെന്‍ഷന് പ്രായം ഉയര്‍ത്തുന്നത് യുഡിഎഫിന്റെ അജണ്ടയിലുള്ള കാര്യമല്ല എന്ന് കേരള കോണ്‍ഗ്രസ് (ബി) നേതാവ് കെ. ബാലകൃഷ്ണപ്പിള്ള ചൊവാഴ്ച നിയമസഭയില് പറഞ്ഞിരുന്നു.\nസംസ്ഥാന സര്‍ക്കാര് കഴിഞ്ഞ അഞ്ചു മാസങ്ങളില് പുതിയ തൊഴില് മേഖലകള് സൃഷ്ടിക്കാന് ശ്രമിച്ചില്ലെന്നും നിയമനിരോധനം കാരണം സംസ്ഥാനത്തെ തൊഴിലില്ലായ്മ രൂക്ഷമായിരിക്കുകയാണെന്നും നേരത്തെ ശ്രദ്ധ ക്ഷണിച്ചു കൊണ്ട് എം.വി. ജയരാജന് ആരോപിച്ചു.\nmalayalam news kerala news kerala government


സമരത്തിനില്ലെന്നു വ്യാപാരികൾ; കടകൾ തുറക്കുന്ന കാര്യം മുഖ്യമന്ത്രി പ്രഖ്യാപിക്കും - Media Vision News\nസമരത്തിനില്ലെന്നു വ്യാപാരികൾ; കടകൾ തുറക്കുന്ന കാര്യം മുഖ്യമന്ത്രി പ്രഖ്യാപിക്കും\nതിരുവനന്തപുരം: മുഖ്യമന്ത്രിയുമായി നടത്തിയ ചര്‍ച്ചയില് സന്തുഷ്ടരെന്ന് വ്യപാരി വ്യവസായി ഏകോപന സമിതി. എല്ലാ കാര്യങ്ങളും മുഖ്യമന്ത്രിയെ ബോധ്യപ്പെടുത്തി. പ്രശ്നങ്ങൾ പരിഹരിക്കാമെന്ന് മുഖ്യമന്ത്രി ഉറപ്പ് നൽകിയെന്നും വ്യാപാരി വ്യവസായി ഏകോപന സമിതി സംസ്ഥാന പ്രസിഡന്റ് ടി.നസറുദ്ദീന് പറഞ്ഞു.\nഅനുകൂല തീരുമാനമുണ്ടാകുമെന്നാണ് പ്രതീക്ഷയെന്നും പ്രത്യക്ഷ സമരത്തിനില്ലെന്നും വ്യാപാരികള് വ്യക്തമാക്കി. കടകൾ തുറക്കുന്നത് സംബന്ധിച്ച് മുഖ്യമന്ത്രിയുടെ പ്രഖ്യാപനമുണ്ടാകും. ഇതിനു ശേഷമാകും തുടര് നടപടികള് സ്വീകരിക്കുക.\nബക്രീദിന് വ്യാപാരികൾക്ക് അനുകൂലമായ തീരുമാനമെടുക്കുമെന്ന് മുഖ്യമന്ത്രി പറഞ്ഞതായും വ്യാപാരികള് വാര്‍ത്താസമ്മേളനത്തില് പറഞ്ഞു. ഓണം വരെ കടകള് തുറന്ന് പ്രവര്‍ത്തിക്കാന് അനുമതി നല്‍കണമെന്ന ആവശ്യവും മുഖ്യമന്ത്രി അംഗീകരിച്ചു. വൈദ്യുതി ചാര്‍ജ്ജ്, സെയില്‍സ് ടാക്‌സി, ജി.എസ്.ടി അപാകതകള്, ക്ഷേമനിധി സംബന്ധിച്ച വിഷയങ്ങള് എന്നിവയില് പരിഹാരമുണ്ടാക്കുമെന്നും മുഖ്യമന്ത്രി ഉറപ്പു നല്‍കിയെന്ന് വ്യാപാരികള് അറിയിച്ചു.\nഅതേസമയം, വ്യാപാരികളെ ഭീഷണിപ്പെടുത്തിയിട്ടില്ലെന്ന് മുഖ്യമന്ത്രി പറഞ്ഞതായും വ്യാപാരികള് കൂട്ടിച്ചേര്‍ത്തു. വ്യാപാരികളുടെ സെക്രട്ടേറിയറ്റ് യോഗം തിരുവനന്തപുരത്ത് പുരോഗമിക്കുകയാണ്. നിയന്ത്രണങ്ങള് ലംഘിച്ച് കടകള് തുറന്ന് പ്രവര്‍ത്തിക്കുമെന്ന് വ്യാപാരികള് നിലപാടെടുത്തതോടെ വ്യാപാരികളും സര്‍ക്കാരും തമ്മില് ഏറ്റുമുട്ടലിന്റെ വക്കിലെത്തിയിരുന്നു. ഇതിനു പിന്നാലെയാണ് പ്രശ്നപരിഹാരത്തിന്‍റെ ഭാഗമായി ചര്‍ച്ച നടന്നത്.\nPrevious articleഇന്ത്യയും പാക്കിസ്ഥാനും വീണ്ടും നേര്‍ക്കുനേര് വരുന്നു, ടി20 ലോകക്കപ്പില് ഇരു ടീമുകളും ഒരേ ഗ്രൂപ്പില്\nNext articleകിറ്റെക്സിന് വൻ തിരിച്ചടി; കുതിച്ചുയർന്ന ഓഹരി വിപണി കൂപ്പുകുത്തി


അയാളുടെ കണ്ണുകൾ തുറിച്ചു തന്നെയിരിക്കുന്നു, ആ നോട്ടം തൻ്റെ കണ്ണ് തുളച്ച് കയറുന്നതു പോലെ… – പ്രണയ കഥകൾ\nഅയാളുടെ കണ്ണുകൾ തുറിച്ചു തന്നെയിരിക്കുന്നു, ആ നോട്ടം തൻ്റെ കണ്ണ് തുളച്ച് കയറുന്നതു പോലെ…\nരചന: ശിവൻ മണ്ണയം.\nഅവൾ ഭയം കൊണ്ട് വിറച്ച് തരിച്ചുനിന്നു.\nവിജനമായ പ്രദേശം, സമയം രാത്രിയും.\nസ്കൂട്ടർ പണിമുടക്കിയിരിക്കുന്നു.അവൾ ഭർത്താവിന് കോൾ ചെയ്തു, നശിച്ച സ്ഥലത്ത് റെയ്ഞ്ചുമില്ല.\nതേമ്പാംമൂടിനും മണ്ണയത്തിനുമിടയിലുള്ള അപകടമേഖല, വള്ളിയർപ്പൻകാട്, അവിടെയാണിപ്പോൾ അവൾ. കിലോമീറ്ററുകൾ നീളുന്ന റബ്ബർ കാടുകൾ, പാലും ഒപ്പം ഭീതിയും ചുരത്തുന്ന ഭയത്തിന്റെ താഴ്വര .ദൈവത്തെപ്പോലും തടഞ്ഞ് നിർത്തി, പിശാചിന് കോട്ട കെട്ടിയ ,ആകാശം തൊടുന്ന കുന്നുകൾ. സന്ധ്യ മയങ്ങിയാൽ മനുഷ്യർ തിരിഞ്ഞു നോക്കാത്ത ഭീകരമേഖല !\nഅവൾക്ക് പ്രേതങ്ങളെയോ പിശാചുക്കളെയോ ഭയമുണ്ടായിരുന്നില്ല. പക്ഷേ ഇത്തരം സാത്താന്റെ സാമ്രാജ്യങ്ങളിൽ സാത്താന്റെ സന്തതികളായ മനുഷ്യർ കാണും, അവരെ അപേക്ഷിച്ച് സാത്താൻ എത്ര പാവം കുട്ടി!\nഅവൾ ഒന്നുകൂടി കോൾ ചെയ്യാൻ ശ്രമിച്ചു. ഇല്ല റെയ്ഞ്ച് ഇല്ല!മൊബൈൽ അവൾ അരിശത്തോടെ തറയിൽ വലിച്ചെറിഞ്ഞു,\nഎന്തു ചെയ്യണം… ഒരു ഊഹവുമില്ല. ഒരടി നടക്കാൻ കഴിയുന്നില്ല. ഇരുട്ടിൽ ചുറ്റും വേട്ടനായകൾ നിരന്ന് നില്ക്കുന്നതു പോലെ … ഒന്നനങ്ങിയാൽ അവ ചാടി വീഴുമെന്ന ഒരു ഭീതി …\nപെട്ടെന്ന് ഒരു പ്രകാശം പരന്നു, ഒരു ഇരുചക്രവാഹനത്തിന്റെതാണ് …\nഅവളുടെ നെഞ്ച് പടപടാന്നിടിച്ചു. വരുന്നത് കാലനോ അതോ ദൈവമോ?\nഅവൾ തളർന്ന് അടുത്തുള്ള ഇലക്ട്രിക്ക് പോസ്റ്റിൽ ചാരി നിന്നു. വിയർപ്പ് കൊണ്ട് ചുരിദാറാകെ നനഞ്ഞു.\nഒരു ബുള്ളറ്റാണ്. കറുത്ത ബുള്ളറ്റ്.\nവണ്ടിയോടിച്ചിരുന്ന ആളെ അവൾ ശ്രദ്ധിച്ചു നോക്കി, ആളെ മനസിലായ അവൾ മരവിച്ചു നിന്നു.\nവണ്ടി അവളുടെ മുന്നിൽ നിന്നു.\nകറുത്ത പോത്തിന്റെ മുകളിൽ ഇതാ തന്റെ കാലൻ!\nഅവൾക്കയാളെ അറിയാം, ബുള്ളറ്റിന്റെ പുറത്ത് ,തന്നെ തന്നെ തുറിച്ച്നോക്കിയിരിക്കുന്ന ആ കാലനെ !\nഅയാൾ മിഴികളടക്കുന്നേയില്ല, ആ നോട്ടം നേരിടാനാവാതെ അവൾ തലകുമ്പിട്ട് നിന്നു.\nശേഖരൻ …! നാട്ടിലെ സ്ത്രീലമ്പടൻ! അയാളെ പറ്റി നാട്ടിൽ പരന്ന കഥകൾ അവളും കേട്ടിട്ടുണ്ട്. തനിക്കൊരിക്കലും അയാളൊരു കാലനാകില്ല എന്ന ഉറപ്പിൽ, അതെല്ലാം കേട്ട് രസിച്ചിട്ടുണ്ട്! ദൂരെ നടക്കുന്ന മൃഗീയതകൾ നമുക്ക് കേട്ടും വായിച്ചും രസിക്കാൻ ഉത്സാഹമാണല്ലോ. അതെല്ലാം അഭിമുഖീകരിക്കേണ്ടി വരുമ്പോഴാണ് രസം വേദനയായി മാറുന്നത്.\nഎത്രയെത്ര പെൺകുട്ടികളെ നശിപ്പിച്ചവൻ, എതിർത്തവരെ നിർദാഷിണ്യം കൊന്നവൻ, പെൺവേട്ടക്കാരൻ, അവനിതാ ആദ്യമായി തന്റെ തൊട്ടുമുന്നിൽ, അതും തീർത്തും നിസഹായമായ ഒരവസ്ഥയിൽ. സ്വയം കൊല്ലാൻ ഒരു ബ്ലൈഡ് പോലും കൈവശമില്ലല്ലോ ദൈവമേ.. അവൾ വിതുമ്പി പോയി.\nഎന്തു പറ്റി…? അയാൾ ചോദിച്ചു.\nഅയാളുടെ കണ്ണുകൾ തുറിച്ചു തന്നെയിരിക്കുന്നു, ആ നോട്ടം തൻ്റെ കണ്ണ് തുളച്ച് തലച്ചോറിലേക്ക് കയറുന്നതു പോലെ.തലമരവിക്കുന്നോ… ശരീരമാകെ ഒരു തണുപ്പ് പടർന്നു കയറുകയാണല്ലോ..ഇയാളെന്താ കണ്ണുകളടക്കാറില്ലേ?എന്തൊരു നോട്ടമാണ്. അയാളുടെ കണ്ണുകൾകണ്ട് അവൾ ആകെ ചകിതയായി.\nപറയൂ… അയാൾ മുരണ്ടു.\nഅല്ല …..സ്കൂട്ടർ… പിന്നെയവൾക്കൊന്നും പറയാൻ പറ്റിയില്ല. പാനിക് അറ്റാക്ക് വന്നതു പോലെ അവൾ നിന്ന് വിറച്ചു.\nഅയാൾ കണ്ണുകൾ അമർത്തി അടച്ചു.പിന്നെ ഒന്ന് പുഞ്ചിരിച്ചു. അപ്പോൾ കൊമ്പൻ മീശക്ക് താഴെ നുണക്കുഴികൾ തെളിഞ്ഞു.\nഇങ്ങനെ നിന്ന് വിറക്കാൻ ഞാൻ പിശാചല്ല, മനുഷ്യനാണ്. വേണേൽ തൊട്ടു നോക്കാം. അയാൾ കൈകൾ നീട്ടി, എന്നിട്ട് ശബ്ദം കേൾപ്പിക്കാതെ ചിരിച്ചു, അപ്പോൾ ആ കണ്ണുകളടഞ്ഞു. അത് കണ്ടാൽ അയാളൊരു ശിശുവാണെന്ന് ആർക്കും തോന്നിപ്പോകും.\nപക്ഷേ അവൾക്ക് വിശ്വാസമായില്ല, ഭയന്ന് ഒതുങ്ങി നിന്നു.\nകയറ്.. അയാൾ ബുള്ളറ്റ് സ്റ്റാർട്ട് ചെയ്തു. പെട്ടെന്നുള്ള ബുള്ളറ്റിന്റെ ആ ശബ്ദം കേട്ടാകണം അവൾ തളർന്നുവീണു.\nമുഖത്ത് വെള്ളം വീണപ്പോൾ അവൾ ഞെട്ടി ഉണർന്നു. മുന്നിൽ ശേഖരൻ തന്റെ മേൽ കുനിഞ്ഞിരിക്കുകയായിരുന്നു. അവൾ വല്ലാതെകിടുങ്ങി.\nഭയപ്പെടണ്ട … അയാളുടെ ശബ്ദത്തിന് കടുവയുടെ മുരൾച്ചയുടെ ഘനമുണ്ടായിരുന്നു.\n“സഹോദരാ…”എല്ലാ ആശയുമറ്റ ഒരാൾ, അവസാനകച്ചിത്തുരുമ്പിൽ കൈതൊട്ട് നോക്കുന്ന വിധത്തിലെന്നോണം, അയാൾക്കു നേരെ ഒന്ന് നോക്കി അവൾ വിളിച്ചു.\nപേടിക്കണ്ട… അയാൾ കണ്ണുകൾ അടച്ചു.\nഎനിക്ക് വീട്ടിൽ പോണം… അവൾ വിതുമ്പി.\nഞാൻ കൊണ്ടാക്കാം സഹോദരീ… അയാൾ നുണക്കുഴികൾ കാട്ടി ചിരിച്ചു.\nസഹോദരി എന്ന വിളി അവളിൽ ആശ്വാസത്തിൻ്റെ ഒരു തിരി തെളിച്ചു.എന്തുകൊണ്ടോയെന്തോ അവൾ നിർത്താതെ കരഞ്ഞു.\nകിടന്ന് കരയാതെ കയറ്.. അയാൾ അക്ഷമനായി.\nആ അക്ഷമ അവളിൽ വീണ്ടും സംശയം ജനിപ്പിച്ചു. അവൾ അറച്ചു നിന്നു.\nകേറുന്നെങ്കിൽ കേറ് … അയാൾ അലറി.അയാളുടെ കണ്ണുകൾ അടയാതെ തുറിച്ചു നിന്നു.\nഞാൻ നടന്നു പൊയ്ക്കൊള്ളാം..\nകേറടീ … അതൊരലർച്ച തന്നെയായിരുന്നു.\nഅവൾ കരഞ്ഞുകൊണ്ടോടി ബുള്ളറ്റിന്റെ പിറകിൽ കയറി.\nമിടുക്കി… അമിതമായ ഉത്കണ്ഠയോ ബുള്ളറ്റ് മുന്നോട്ടെടുത്തതിൻ്റെ ഒച്ചയോ എന്തോ അല്പനിമിഷം അവളുടെ ഹൃദയമിടുപ്പിനെ നിലപിച്ചുകളഞ്ഞു. അവൾ തളർന്ന് അയാളുടെ മുതുകിലേക്ക് ചാഞ്ഞു. അല്പ നിമിഷത്തിനകം ഭൂമിയിലെ സകല ജീവികളെയുമെന്ന പോലെ ശത്രുവിൽ നിന്നവൾ ഭയന്ന് വേർപെട്ടു.\nഅയാൾ ശബ്ദമുയർത്തി ചിരിച്ചു.എന്തിനാണ് ഇയാൾ ചിരിച്ചത് .. എങ്ങോട്ടേക്കാണി ചാൾ എന്നെ കൊണ്ടു പോകുന്നത് ?കൊടുങ്കാറ്റ്പോലെ ചോദ്യങ്ങളവളിൽ ആഞ്ഞുവീശി. ഭീതിയുടെ ഇടി മുഴക്കങ്ങൾ.\nബുള്ളറ്റ് കാട്ടുപാതയിൽ നിന്ന്, വേറൊരു കാട്ടുപാതയിലേക്ക് തിരിഞ്ഞു.\nഇതല്ലല്ലോ വഴി… അവൾ അലറി.\nമിണ്ടാതിരിക്ക് … അയാൾ മുരണ്ടു.\nഭയം തലയിൽ കയറി അവൾക്ക് മിണ്ടാൻ കഴിയാതെയായി. അവൾ ദൈവിശ്വാസി അല്ലായിരുന്നു. പക്ഷേ അപ്പോൾ അവൾക്ക് ആശ്രയിക്കാൻ ദൈവമല്ലാതെ മറ്റാരും തന്നെ ഉണ്ടായിരുന്നതുമില്ല.\nബുള്ളറ്റ് കുറച്ചോടി ,ഒരു ‘എസ്’ വളവിൽ നിന്നു.\nനീ.. ഇവിടെ നില്ക്ക്.. ഞാനിപ്പോൾ വരാം.. അയാൾ ഒരു ഊടുവഴിയിലേക്ക് നടന്നു.\nഇരുട്ടിൽ അവളും ഒരു ബുള്ളറ്റും മാത്രം. ആളെ കൂട്ടാനാണോ അയാൾ പോയിരിക്കുന്നത്? മദ്യത്തിനൊപ്പം അയാൾക്കും കൂട്ടർക്കും തൊട്ടുകൂട്ടാനുള്ള പെണ്ണിറച്ചിയാണോ താനിന്ന്?.. !\nഅവൾ ഫോണെടുത്തു. പക്ഷേ അത് പ്രവർത്തനരഹിതമായിരുന്നു. താൻ ഫോൺ മുൻപ് റോഡിൽ എറിഞ്ഞുടച്ചതിന്റെ ഫലം. ഭർത്താവിന്റെ മുന്നിൽ കാട്ടുന്നതൊന്നും നടുറോഡിൽ കാട്ടികൂടാ, എന്ന പാഠം അവൾക്ക് അപ്പാൾ മനസിലായി.\nഭയത്തിന്റെ നെരിപ്പോടിൽ ഉരുകി ഉരുകി, ചെറിയ ഒരു ശബ്ദത്തിൽ പോലും ഞെട്ടിവിറച്ച് അവളവിടെ നിന്നു.\nസെക്കന്റുകൾ മണിക്കൂറുകൾ പോലെ കടന്നു പോയി.\nകുറച്ച് സമയം കഴിഞ്ഞ് അയാൾ വന്നു. ഒറ്റക്കാണ്. അവളിലെ ആധി തെല്ലൊന്ന് കുറഞ്ഞു.അയാളുടെ കണ്ണുകളിലേക്ക് നോക്കാനാകാതെ അവൾ കുനിഞ്ഞു നിന്നു.\nകയറ്.. അയാൾ മുരണ്ടു.\nഅവൾ പെട്ടെന്ന് ചാടി ബുള്ളറ്റിന്റെ പിറകിൽ കയറി. ഭയത്തിന്റെ തീരത്ത് നിന്നും എത്രയും പെട്ടെന്ന് രക്ഷപ്പെടണമവൾക്ക്.\nഞാൻ, ഒരു കുപ്പി മദ്യം കൊടുക്കാൻ പോയതാണ് .. എന്റെയൊരു സുഹൃത്തിന് … ഞാൻ പട്ടണത്തിൽ പോയതറിഞ്ഞ് അവൻ വിളിച്ചു പറഞ്ഞതാണ്.. സത്യത്തിൽ ഈ മൊബൈൽഫോൺ വല്ലാത്ത ശല്യമാണ്… അവളൊന്നും ചോദിക്കാതെ അയാൾ പറഞ്ഞു.\nഅവൾ മിണ്ടാതിരുന്നു. നാവ് തൊണ്ടക്കുഴിക്കും താഴെ പോയിരുന്നു.\nഞാൻ ഒന്നും പറയാതെ പെട്ടെന്ന് പോയപ്പോൾ പേടിച്ചു അല്ലേ? പേടിക്കണം.. അതാണ് ഞാനും ഉദേശിച്ചത്. പേടിച്ച് പേടിച്ചേ പേടിഇല്ലാതാകൂ. എനിക്കങ്ങനാരുന്നു… ധൈര്യം എങ്ങനേം ഉണ്ടാക്കാം.പക്ഷേ പേടി മാറണമെങ്കിൽ അനുഭവങ്ങൾ വേണം. നിന്റെ പേടി മാറിയോ?\nഇല്ല … അവളത് പറയുമ്പോൾ കുറച്ച് പേടി വിട്ടകന്നിരുന്നു.\nനീ എന്നെ പറ്റി കേട്ട കഥകൾ എനിക്ക് സങ്കല്പിക്കാനാകും… അത് നിന്റെ വർഗ്ഗം തന്നെ നിനക്ക് തന്ന എരിവും പുളിയുമുള്ള കഥകൾ. വിരസമായ ലൈംഗിക ജീവിതത്തെ ഉണർത്താൻ നിന്റെ വർഗ്ഗം തന്നെ പറഞ്ഞ് നടന്ന് കോൾമയിർ കൊണ്ട എന്റെ ജീവിതകഥ ! ഞാനൊരു ഭീകരനല്ല ! വെറുമൊരു സാധു. ഞാനൊര വിവാഹിതനാണ്.സെക്സ് ഒരു ശാരീരികാവശ്യവുമാണ്. എനിക്കിഷ്ടമുള്ളവരുമായി ഞാൻ ചങ്ങാത്തം കൂടും. പക്ഷേ എന്നെ ഇഷ്ടപ്പെട്ടു വരുന്ന പെണ്ണിനെയല്ലാതെ വേറാരോടും ഞാൻ ബന്ധം സ്ഥാപിക്കാറില്ല. ഒരു കുടുംബവും ഞാനിതുവരെ തകർത്തിട്ടുമില്ല… ഒന്നു നിർത്തി അയാൾ തുടർന്നു: ബലപ്രയോഗത്തിലൂടെയോ ചതിയിലൂടെയോ ഞാനിന്നുവരെ ഒന്നും സ്വന്തമാക്കിയിട്ടില്ല .. പക്ഷേ കഥകളിൽ എന്തെല്ലാം … എന്തെല്ലാം … ഏതുകഥകളിലാണ് സത്യമുള്ളത്….?\nഅവൾ ഒന്നും മിണ്ടിയില്ല.\nഞാൻ കേട്ട കഥകളൊക്കെ പെണ്ണുങ്ങളുടേതാണ്… അവൾക്ക് സംസാരിക്കാനുള്ള ധൈര്യം വന്നിരുന്നു.\nആണുങ്ങളുടെ കഥകളുമുണ്ട്, അത് മറ്റൊരു തരത്തിൽ, അതിൽ ഞാനൊരു വീരപുരുഷൻ! എല്ലാം കള്ളക്കഥകൾ. സത്യം ഇതാണ്.\nഎന്തിനിങ്ങനെ ഇമ വെട്ടാതെ തുറിച്ചു നോക്കുന്നു? ധൈര്യം വീണ്ടെടുത്ത അവൾ ചോദിച്ചു. അയാൾ ചിരിച്ചു.\nഅതൊരു സൂത്രവിദ്യയല്ലേ.. പണ്ടെനിക്ക് പെമ്പിള്ളാരുടെ മുഖത്ത് നോക്കാൻ വലിയ പേടിയായിരുന്നു.അത് മാറ്റാൻ ഞാൻ ഒരു ബിന്ദുവിലേക്ക് മിഴിയടക്കാതെ നോക്കി നിന്ന് പ്രാക്ടീസ് ചെയ്തു. ഇപ്പോൾ ആരുടെ കണ്ണിലേക്കും എനിക്ക് മിഴികൾ ചിമ്മാതെ നോക്കി നില്ക്കാനാകും. പരിശീലനം കൊണ്ട് നിനക്കുമത് സാധിക്കും.\nവീടെത്തി .. അവൾ പറഞ്ഞു.\nബുള്ളറ്റിന്റെ ഒച്ച കേട്ട് വീട്ടിൽ ലൈറ്റ് തെളിഞ്ഞു.\nഅവളുടെ ഭർത്താവ് ഇറങ്ങി വന്നു. അയാളെ കണ്ടതും ഭർത്താവിന്റെ മുഖമിരുണ്ടു. ഈ ആഭാസനോടൊപ്പം ഈ രാത്രിയിൽ എവിടാരുന്നെടീ പിഴച്ചവളേ… ഭർത്താവ് ദേഷ്യത്തോടെ അലറി. വവ്വാല് തിന്ന പഴം മനോജിന് വേണ്ട… പൊക്കോ… അയാൾ ദേഷ്യം കൊണ്ട് വിറച്ചു.\nഅപമാനത്താലും സങ്കടത്താലും അവളുടെ കണ്ണുകൾ നിറഞ്ഞു.ശേഖരൻ ആർദ്രതയോടെ അവളെ നോക്കി.\nമനോജേ.. വവ്വാല് തിന്ന പഴം ഇതിന് മുമ്പ് മനോജ് തിന്നിട്ടില്ല അല്ലേ.. ഞാൻ പഴയ കഥകൾ ഇവിടെ വിളമ്പണോ.. ചെറുചിരിയോടെ ശേഖരൻ മനോജിൻ്റെ അടുത്തേക്ക് ചെന്ന് കണ്ണുകളിലേക്ക് ഇമവെട്ടാതെ നോക്കി.ആ നോട്ടത്തെയും ചോദ്യത്തെയും നേരിടാനാവാതെ മനോജ് നിന്ന് പരുങ്ങി.\nശേഖരൻ തുടർന്നു: സംശയമൊക്കെ നല്ലതാണ്. പക്ഷേ അതൊരു രോഗമാകരുത്. എന്താണ് സംഭവിച്ചത് എന്നെങ്കിലും നിനക്കിവളോട് ചോദിക്കാമായിരുന്നു.വിചാരണയില്ലാതെ ശിക്ഷ വിധിക്കുന്ന സൈക്കോഏകാധിപതിയാകരുത് ഭർത്താവ്.പിന്നെ എന്നെ കുറിച്ച്.. മാന്യൻമാരെന്ന് പറഞ്ഞ് ഈ നാട്ടില് ഞെളിഞ്ഞു നടക്കുന്ന അവൻമാർക്ക് ഇല്ലാത്ത ഒരു കാര്യം എനിക്കുണ്ട്.. എനിക്കമ്മേം പെങ്ങളേം തിരിച്ചറിയാനുള്ള മൂളയുണ്ട്.. കേട്ടോടാ വവ്വാലേ …\nശേഖരാ അത്… മനോജ് എന്തോ പറയാൻ ഒരുങ്ങി.\nവായടക്കടാ … ഞാനൊന്നു പറഞ്ഞ് തീർക്കട്ടേ.8 വർഷം നിന്നോട് കഴിഞ്ഞ ഇവളെ നിനക്ക് വിശ്വാസമില്ല. നീ ഇവളെ ഇറക്കിവിട്ടാൽ ഞാൻ കൊണ്ടു പോകും. ഈ ഇരുട്ടത്ത് ഇവളെ തനിച്ചാക്കി ശേഖരൻ പോകില്ല.കാരണം, ഇവളെന്നെ സഹോദരാ എന്നൊരു വിളി വിളിച്ചു. സഹോദരാ എന്ന് വിളിച്ച ഏതൊരു പെണ്ണിനും ഞാൻ സഹോദരൻ തന്നെ .. നിന്നെപ്പോലുള്ള മഞ്ഞപ്പിത്തക്കാർക്കത് മനസിലാകില്ല.. നിങ്ങൾക്കൊക്കെ സ്ത്രീയെന്നും വെറും ശരീരം മാത്രം!\nമനോജ് തരിച്ചുനിന്നു. അവൻ പറഞ്ഞു: സോറി… ഞാനൊരു ദേഷ്യത്തിന് ..\nശേഖരൻ ബുള്ളറ്റ് സ്റ്റാർട്ടാക്കി, തലചരിച്ച് മനോജിനെ നോക്കി ചോദിച്ചു “നിനക്കു വേണ്ടങ്കിൽ പറ, ഞാൻ കൊണ്ട് പോകാം.. ”\nമനോജ് പെട്ടെന്ന് അവളെ ചേർത്ത് പിടിച്ചു, എന്നിട്ടു പറഞ്ഞു “വേണ്ടാ ”\nഒരു ചെറു ചിരിയോടെ ആ ബുള്ളറ്റകന്നു പോയി.\nഉണരുമ്പോൾ ഞാൻ അയാളുടെ തോളിൽ ആയിരുന്നു പൂർണ്ണമായും…


ജൂണ്‍മാസക്കുറിപ്പുകള് 1 – Azad Online\nLeaveaComment on ജൂണ്‍മാസക്കുറിപ്പുകള് 1\nഈ ചിത്രങ്ങള് ഇന്ത്യയെ വരയ്ക്കുന്നു.\nഇന്ത്യന് കര്‍ഷകര് ചരിത്രത്തിലെ ഏറ്റവും ഉജ്വലമായ പോരാട്ടമാണ് നയിക്കുന്നത്. ജൂണ് ഒന്നിന് ആരംഭിച്ച ദശദിന സമരം സംസ്ഥാനങ്ങള് തോറും പടരുകയാണ്. ഉത്പന്നങ്ങള്‍ക്ക് മതിയായ വില നല്‍കുക, വായ്പകള് എഴുതിത്തള്ളുക, സ്വാമിനാഥന് കമ്മീഷന് റിപ്പോര്‍ട്ട് നടപ്പാക്കുക എന്നീ മുദ്രാവാക്യങ്ങളുയര്‍ത്തിയാണ് പ്രക്ഷോഭം.\nമധ്യപ്രദേശ്, ഗുജറാത്ത്, രാജസ്ഥാന്, ഉത്തര് പ്രദേശ്, പഞ്ചാബ്, ഹരിയാന, മഹാരാഷ്ട്ര എന്നീ സംസ്ഥാനങ്ങളിലെ കൃഷിയിടങ്ങളിലാണ് ഇപ്പോള് സമരമാളുന്നത്. മധ്യപ്രദേശിലെ മണ്ട്സോളില് ആറു കര്‍ഷകരെ കഴിഞ്ഞ വര്‍ഷം ജൂണ് ആറിന് പൊലീസ് വെടിവെച്ചു കൊന്നിരുന്നു. ആ രക്തസാക്ഷിത്വത്തിന്റെ വാര്‍ഷികാചരണം അന്നത്തെ സമരത്തിന്റെ കൂടുതല് ശക്തമായ തുടര്‍ച്ചയായി മാറി. നഗരങ്ങളിലേയ്ക്കു പാലും പഴവും പച്ചക്കറിയും പ്രവഹിച്ചില്ല. തെരുവുകളില് പാലൊഴുക്കിയും പച്ചക്കറികള് വിതറിയും ആത്മപീഢയുടെ സഹനതീഷ്ണമായ സമരമാര്‍ഗം തുറന്നു. രാജ്യത്തിന്റെ ആത്മാവിനെ എരിയിക്കുന്ന ഈ പീഢാനുഭവത്തിന് ആത്മഹത്യ ചെയ്ത കര്‍ഷക ലക്ഷങ്ങളുടെ അനുഭവത്തുടര്‍ച്ചയുണ്ട്. വെടിയേറ്റു വീണവരില് മുറിഞ്ഞു തൂങ്ങിയ മുദ്രാവാക്യങ്ങളുടെ മുഴക്കമുണ്ട്. പത്താം ദിവസം ഭാരത് ബന്ദു നടത്തിയാവും സമരം തീരുക.\nആത്മഹത്യകളില്‍നിന്ന് ദീര്‍ഘസമര യാത്രകളിലേക്ക് ഗ്രാമങ്ങളുണരുന്നു. വിവേചനങ്ങളുടെ പലമട്ടനുഭവങ്ങളിലേയ്ക്ക് ചിതറിത്തെറിച്ച മനുഷ്യര് പുതുതും അനിവാര്യവും ആയ നിര്‍ബന്ധത്തില് ഐക്യപ്പെടുന്നു. പതിറ്റാണ്ടുകളായി കെട്ടി നിര്‍ത്തപ്പെട്ട വീര്യത്തിന്റെ കുത്തൊഴുക്കാണിത്. ഈ പ്രക്ഷോഭത്തില് ഐക്യപ്പെടാം. കാര്‍ഷിക ഇന്ത്യയെ വിഴുങ്ങുന്ന കോര്‍പറേറ്റ് ഭീകരസത്വങ്ങളെ നേരിടാം. ഒപ്പം അകത്തെ വൈരുദ്ധ്യങ്ങളില് ഞെരിയുന്ന വിലാസമില്ലാത്ത അനേക ലക്ഷങ്ങളുടെ ക്ഷോഭങ്ങള്‍ക്കും കൂട്ടാകാം.\n5 ജൂണ് 2018\nമലപ്പുറം ജില്ലയിലെ എടപ്പാളില തിയേറ്ററില് പത്തുവയസ്സുകാരി പീഢിപ്പിക്കപ്പെട്ട സംഭവത്തില് പരാതി കിട്ടിയിട്ടും രണ്ടാഴ്ച്ച അതു മൂടിവെച്ച പൊലീസ്, പീഢന വിവരം ചൈല്‍ഡ് ലൈനിന്റെ ശ്രദ്ധയില് കൊണ്ടുവന്ന എടപ്പാളിലെ തിയേറ്റര് ഉടമയെ പരാതി നല്‍കാന് വൈകിയെന്ന കുറ്റത്തിന് അറസ്‌റ്റുചെയ്തിരിക്കുന്നു. രണ്ടാഴ്ച്ചക്കാലം പരാതി മുക്കിയ എസ് ഐയെ അറസ്റ്റു ചെയ്യാന് ഒട്ടും താല്‍പ്പര്യമില്ല. പരാതി നല്‍കിയതിലെ അപാകതയാണ് നടപടി വൈകിച്ചത് എന്ന മട്ടിലാണ് അന്വേഷണം പുരോഗമിക്കുന്നത്.\nചൈല്‍ഡ്ലൈന് പ്രവര്‍ത്തകരെ പീഢന വിവരം അറിയിച്ച തിയേറ്റര് ഉടമ പോക്സോ നിയമം ശ്രദ്ധയോടെ പഠിച്ചില്ല എന്നത് തെറ്റു തന്നെ. നാളെ ഇത്തരം കുറ്റങ്ങള് പരാതിപ്പെടുന്നവര്‍ക്കുള്ള മുന്നറിയിപ്പുകൂടിയാണിത്. ആദ്യം നിയമം പഠിക്കൂ എന്നിട്ടാവാം പരാതി എന്ന് നിയമത്തിന്റെ സത്തയെ വെല്ലുവിളിക്കുന്നത് നന്നല്ല.\nപത്തു വയസ്സുകാരിയെ പീഢിപ്പിച്ചവരെയും അവര്‍ക്ക് കൂട്ടു നിന്നവരെയും നിയമത്തിനു മുന്നില് വിചാരണയ്ക്കെത്തിക്കാനാണ് പൊലീസ് ഉത്സാഹിക്കേണ്ടത്. അപ്പോഴേ ജനങ്ങള്‍ക്ക് ആശ്വാസമാകൂ. പകരം പരാതിപ്പെട്ടവരെ നേരിട്ടുകളയാം എന്നു തോന്നുന്നുവെങ്കില് പൊലീസ് കുറ്റവാളികളുടെ സേനാവിഭാഗമാണ് എന്നേ ധരിക്കാനാവൂ. ‘ഞങ്ങളുടെ കൃത്യവിലോപം പുറത്തു കൊണ്ടുവന്നവരെ പാഠം പഠിപ്പിക്കാനുള്ള ധൃതി’ ജനങ്ങളുടെ ചെലവില് വേണ്ട.\nഈ പൊലീസിനെ നയിക്കുന്നതാരാണ്? ഉത്തരവാദിത്ത ബോധവും കര്‍മ്മശേഷിയുമുള്ള ആരെങ്കിലുമുണ്ടോ മേലധികാരിയായി? തുടര്‍ച്ചയായി ദുര്‍വൃത്തികള്‍മാത്രം നടത്തുന്ന കൂളസംഘമായി പൊലീസ് മാറിയിരിക്കുന്നു. ഇത്രയും ജീര്‍ണിച്ച പൊലീസിനെ മുമ്പ് കണ്ടിട്ടില്ല. തിരുത്താന് സാധിക്കണം. അതിന് ഇച്ഛാശക്തിയും ശേഷിയുമുള്ള ആരെങ്കിലും വേണം തലപ്പത്ത്. പിണറായി വിജയന് കരുത്തനായ നേതാവോ നല്ല മുഖ്യമന്ത്രിയോ ആവാം. എന്നാല് നല്ല ആഭ്യന്തരമന്ത്രിയല്ല. ആ വകുപ്പുപോലെ കുത്തഴിഞ്ഞതും ദിശതെറ്റിയതുമായ മറ്റൊരു വകുപ്പുമില്ല. ദിവസവും ജനങ്ങളെ നേരിട്ടതിന്റെ വീരസ്യമാണ് ജനങ്ങളെ സംരക്ഷിക്കാന് ബാധ്യതപ്പെട്ട പൊലീസിന് പറയാനുള്ളത്! ജനാധിപത്യ സര്‍ക്കാറിന്റെ സേനയാണ് കേരള പൊലീസെന്ന് ഭരിക്കുന്നവരും മതിമറന്ന ആ സേനാവിഭാഗവും മറക്കേണ്ട.\nനിപ പ്രതിരോധം; സര്‍ക്കാറിന് അഭിവാദ്യം\nനിപ വൈറസിന്റെ വ്യാപനത്തിനെതിരായ യുദ്ധത്തില് എല് ഡി എഫ് സര്‍ക്കാര് കാണിച്ച ജാഗ്രതയും ശുഷ്ക്കാന്തിയും അഭിനന്ദനീയമാണ്. ജനങ്ങളുടെ സഹകരണം എല്ലാ വേര്‍തിരിവുകളെയും അപ്രസക്തമാക്കും വിധമായിരുന്നു. ഉണര്‍ന്നു പ്രവര്‍ത്തിച്ച എല്ലാവരെയും ആദരിക്കുന്നു. അഭിവാദ്യം ചെയ്യുന്നു.\nപ്രതിരോധ പ്രവര്‍ത്തനം നാളെയുടെ വ്യവസായ താല്‍പ്പര്യമായി വളര്‍ത്താന് ശേഷിയുള്ള ഔഷധ മുതലാളിത്തം നോക്കിനില്‍പ്പാണ്. ഭീതിയെ പണമാക്കി പരിവര്‍ത്തിപ്പിക്കുന്ന രാസവേല പിറകെ വന്നേയ്ക്കും. നമ്മുടെ ജാഗ്രത അങ്ങോട്ടും നീളണം. ഒന്നും തനിയെ വരുന്നില്ലെന്ന് കുറെ കാലമായി നമുക്കറിയാം. ഒരു ശ്രേണീബന്ധം എന്തിനുമുണ്ട്. രോഗത്തിന്റെ വേരുകള് പലയിടത്താവാം. അതു കണ്ടെത്താന് സാമൂഹിക ശാസ്ത്രജ്ഞന്മാര്‍ക്കും ഉത്തരവാദിത്തമുണ്ട്.\nആരോഗ്യ മേഖലയിലെ സ്വകാര്യവത്ക്കരണവും കോര്‍പറേറ്റ് കേന്ദ്രീകരണവും നമ്മുടെ രാജ്യത്തേയ്ക്കും സംക്രമിച്ചത് എണ്‍പതുകള് തൊട്ടാണ്. പുതിയ ലോകക്രമം മുന്നോട്ടുവെച്ച നവലിബറല് അജണ്ടയുടെ ഭാഗമായിരുന്നു അത്. ഭരണകൂടങ്ങളെ സഹായികള് മാത്രമാക്കി ആഗോള മൂലധനം നടത്തിയ വലിയ വേട്ടയില് നമ്മുടെ ജനകീയ ആരോഗ്യ ചിന്തകളും പ്രവര്‍ത്തനങ്ങളും അട്ടിമറിക്കപ്പെട്ടു. ചെറുകിട ആരോഗ്യ കേന്ദ്രങ്ങളെ വിഴുങ്ങി വന്‍കിട ആരോഗ്യ വ്യവസായ സ്ഥാപനങ്ങള് തലപൊക്കി. തീപോലെ പടര്‍ന്നുയര്‍ന്ന ഔഷധവില നമ്മെ പൊള്ളിച്ചു. അവയെ നിയന്ത്രിക്കാനാവാതെ നമ്മുടെ പൊതു ആരോഗ്യരംഗം ക്ലേശിച്ചു.\nആശുപത്രികളുണ്ടാക്കാനല്ല ഇല്ലാതാക്കാനാണ് നമ്മുടെ ദീര്‍ഘകാല പദ്ധതികള് ലക്ഷ്യമിടേണ്ടത്. രോഗത്തെയല്ല രോഗകാരണത്തെയാണ് നേരിട്ടു തോല്‍പ്പിക്കേണ്ടത്. അതിന് ഔഷധം മാത്രം മതിയാവില്ല. രോഗം വിതച്ചു മൂലധനം പെരുപ്പിക്കുന്ന ദയാരഹിതമായ മത്സര മുതലാളിത്തം നമ്മുടെ ജീവിതത്തെ എത്രമേല് മാറ്റിയെന്നു മനസ്സിലാക്കണം. മൂലകങ്ങളുടെ വ്യത്യസ്ത ചേരുവകള്‍കൊണ്ട് പലവിധ ഔഷധങ്ങള് കണ്ടെത്തുകയും അതു മനുഷ്യരില് പരീക്ഷിക്കുകയും ചെയ്യുന്ന ശക്തികള് രോഗവും പ്രതിവിധിയും ഒറ്റ പാക്കേജില് ലഭ്യമാക്കാന് ശേഷിയുള്ളവരാണ്. യുദ്ധവും യുദ്ധോപകരണവും ഒന്നിച്ചു നല്‍കുന്ന നയതന്ത്രത്തിന്റെ മറ്റൊരു മുഖമാണിത്.\nരോഗത്തിനു കാരണം ജീവിത ശൈലിയെന്നു പറയാറുണ്ട്. ജീവിതശൈലിയിലെ മാറ്റം സ്വാഭാവികമെന്ന് ധരിയ്ക്കാമോ? . അത് മുതലാളിത്ത അട്ടിമറിതന്നെയാണ്. ജനകീയ ആരോഗ്യ പ്രവര്‍ത്തനം അടിത്തട്ടില് ബദല് ജീവിത വ്യവസ്ഥയ്ക്കുള്ള പോരാട്ടമാകണം.\nവേട്ടക്കാരെയും ഇരകളെയും ഒപ്പം തൃപ്തിപ്പെടുത്തുന്ന മാന്ത്രിക വിദ്യകളാണ് ഭരണകൂങ്ങള് തിരക്കുന്നത്. അത് വേട്ടക്കാരെ മാത്രമേ സഹായിക്കൂ. ഈ യുദ്ധത്തില് നിഷ്പക്ഷത അസാധ്യമാണ്. ആരോഗ്യരംഗത്തെ പുതു മുതലാളിത്ത കടന്നു കയറ്റങ്ങളെ പിടിച്ചു കെട്ടാതെ ജനകീയ ആരോഗ്യ പ്രവര്‍ത്തനം ഫലം കാണില്ല. അത്രയും പ്രാധാന്യത്തോടെ കാണേണ്ട മറ്റൊന്ന് മൂല്യരഹിതവും അന്ധവുമായ മത്സരങ്ങളിലേയ്ക്ക് ജീവിതത്തെ പിടിച്ചുകെട്ടുന്ന തുറന്ന വിപണിയുടെ മാരകമായ വളര്‍ച്ചയാണ്. മാലിന്യമേറുന്നു എന്നു വിലപിക്കുകയും പ്ലാസ്റ്റിക്ക് മാലിന്യങ്ങളുള്‍പ്പെടെ ശേഖരിച്ചു സംസ്ക്കരിക്കാന് പ്രയാസപ്പെടുകയും ചെയ്യുന്ന തിരക്കില് എപ്പോള് എങ്ങനെ ഇത്തരം മാലിന്യങ്ങള് പെരുകിയെന്നും അതെങ്ങനെ നിയന്ത്രിക്കാമെന്നും ഓര്‍ക്കാന് മറന്നുപോകുന്നു. ആരെ എവിടെ നിയന്ത്രിച്ചാല് അതിനറുതിയുണ്ടെന്ന് പഠിക്കണം. പുതിയ മുതലാളിത്തത്തം പരിസ്ഥിതി സൗഹൃദപരമായ ബദലുകള് കണ്ടെത്താന് നിര്‍ബന്ധിതമാകണം. അതിനു വേണ്ട പ്രേരണയും കര്‍ശനമായ താക്കീതും നല്‍കാന് ജനാധിപത്യ സര്‍ക്കാറുകള്‍ക്ക് കഴിയണം. ദൗര്‍ഭാഗ്യവശാല്, വലതുപക്ഷ രാഷ്ട്രീയം മൂലധന വ്യവഹാരങ്ങളില് നിന്നു മുക്തമല്ല. ആ വഴി മോഹവഴിയായി കാണുന്ന വഴിത്തെറ്റില്‍നിന്ന് നമ്മുടെ ഇടതുപക്ഷ മുന്നണി മോചിക്കപ്പെടണം.\nആരോഗ്യരംഗത്തെ വര്‍ഗസമരം അജണ്ടയിലെ മുഖ്യിനമാവുകയാണ്. അതവഗണിച്ചാല് വലിയ വില നല്‍കേണ്ടിവരും.\n6 ജൂണ് 2018\nഅര്‍ജന്റീനാ നന്ദി, അഭിവാദ്യം .\nറഷ്യയില് ലോകകപ്പിന് പന്തുരുളാന് ഒരാഴ്ച്ച മാത്രം ശേഷിക്കെ കാല്‍പ്പന്തുകളിയുടെ രാഷ്ട്രീയ ധാര്‍മ്മികത എന്താണെന്ന്, അതെങ്ങനെ ഉയര്‍ത്തിപ്പിടിക്കണമെന്ന് അര്‍ജന്റീന കാണിച്ചു. ജറുസലേമെന്ന അധിനിവേശ മണ്ണില് സൗഹൃദ മത്സരം നടത്താനുള്ള ഇസ്രായേലിന്റെ ക്ഷണം നിഷ്കളങ്ക സ്നേഹത്തിന്റേതല്ല, കുടില രാഷ്ട്രീയ കൗശലത്തിന്റേതാണെന്ന പലസ്തീന്റെ നിലവിളി അവര് കേട്ടിരിക്കുന്നു. കയ്യേറി സ്ഥാപിച്ച ജറുസലേമിലെ തലസ്ഥാനത്തിന് അമേരിക്ക മാത്രമാണ് പിന്തുണ നല്‍കിയത്. സിഐഏ മൊസാദിക് ഗൂഢാലോചന പതിറ്റാണ്ടുകളിലൂടെ തിടംവെയ്ക്കുന്നത് ആര്‍ക്കും കാണാം. ആ മണ്ണിലേയ്ക്ക് ഒരു സൗഹൃദഗെയ്മിന് ഞങ്ങളില്ലെന്ന് അര്‍ജന്റീന പ്രഖ്യാപിച്ചിരിക്കുന്നു. അതോടെ ജൂണ് പത്തിന് ടെഡി സ്റ്റേഡിയത്തില് നടക്കേണ്ട കളി റദ്ദായി.\nകളി നടന്നാല് മെസിയുടെ ജഴ്സികള് കത്തിച്ചു പ്രതിഷേധിക്കുമെന്ന് പലസ്തീന് മുന്നറിയിപ്പു നല്‍കിയിരുന്നു. ക്രൂരവും പൈശാചികവുമായ ശിശുഹത്യയുടെയും രക്തച്ചൊരിച്ചിലിന്റെയും തുടര്‍ച്ചയില് ഇസ്രായേല് വളഞ്ഞു പിടിച്ചത് പലസ്തീന്റെ ആസ്ഥാനമാണ്. അവിടെത്തന്നെ വേണം കളിയെന്ന ഇസ്രായേലിന്റെ നിര്‍ബന്ധത്തിനു പിന്നില് അധിനിവേശത്തിന് ലോകസ്വീകാര്യത നേടുകയെന്ന ലക്ഷ്യമാണുള്ളത്. അതാണ് ആ സൗഹൃദ മത്സരം നടക്കരുതെന്ന് പലസ്തീനും ലോകമെങ്ങുമുള്ള സമാധാന പ്രേമികളും ആഗ്രഹിക്കാന് കാരണം.\nഇസ്രായേലിന് അംഗീകാരം നല്‍കാന് നരസിംഹ റാവു ഗവണ്‍മെന്റിനും ഇസ്രായേലുമായി ദൃഢ ബന്ധം പുലര്‍ത്താന് മോദി ഗവണ്‍മെന്റിനും എളുപ്പമാവാം. അമേരിക്കന് ദാസ്യത്തിന്റെ വിനയം വെളിപ്പെട്ടുവെന്നേ കരുതേണ്ടു. ലാറ്റിനമേരിക്കക്ക് അത്ര എളുപ്പം തല കുനിക്കാന് കഴിയുമോ?. ഗുവേരയുടെ ജന്മനാടാണത്. പിന്നെ പെറോണ് വാഴ്ച്ചയിലെ തീവ്ര കളിബോധ്യങ്ങളും മെസിയോളം വളര്‍ന്ന കുതിപ്പുകളുമുണ്ട്. കളിയും സംസ്കാരവും രാഷ്ട്രീയവുമെല്ലാം അവിടെ സമരോത്സുകമാണ്. എങ്കിലും കലുഷവും നവലിബറല് വ്യവസ്ഥയാല് സമരസപ്പെട്ടതുമായ പൊതുജീവിതത്തിലേക്കാണ് ഒഴുക്കത്രയും. അതിനാലാവണം ജെറുസലേമിലെ കളിയാവാമെന്ന ആദ്യസമ്മതം വന്നത്.\nകളി തികച്ചും മതാത്മകമായ ഒരനുഷ്ഠാനമായി പഴയ വിമോചന ദൈവചിന്താ തെഴുപ്പുകളെ നുള്ളുന്ന തിരിച്ചുപോക്കാവുന്നു എന്ന വിമര്‍ശനമുണ്ട്. പുരോഗമനവാദിയായ പോപ്പിന്റെ സ്വീകാര്യതയാവും അത്തരം ആലോചനകളെ ഉണര്‍ത്തുന്നത്. കളിക്കാരുടെ ജീവനു ഭീഷണിയുണ്ടാകുമെന്ന് ഭയന്നാണ് രാഷ്ട്രീയ ധാര്‍മികത മുന് നിര്‍ത്തിയല്ല അര്‍ജന്റീന പിന്മാറുന്നതെന്ന വാദത്തിന് ഇതു പശ്ചാത്തലമാകുന്നു. മതബോധവും വിമോചന യുക്തികളും കുഴഞ്ഞു മറിയുന്ന അര്‍ജന്റീനയുടെ അകം ഈ പ്രശ്നത്തില് പ്രകടമായെന്നു പറയേണ്ടതുണ്ട്.\nതെക്കനമേരിക്കയില് എല്ലാറ്റിനും വിമോചനാത്മക പ്രത്യയശാസ്ത്രത്തിന്റെ ഭേദപാഠങ്ങളുണ്ട്. കാല്‍പ്പന്തു കളിയുടെ രാഷ്ട്രീയ പാഠങ്ങള് അര്‍ജന്റീനയും ബ്രസീലും കൊളംബിയയും ഉറുഗ്വേയുമെല്ലാം രക്തംകൊണ്ട് എഴുതി ചേര്‍ത്തതാണ്. അതുകൊണ്ട് വാസ്തവത്തില് അവര്‍ക്ക് പലസ്തീന്റെ നിലവിളി കേള്‍ക്കാതിരിക്കാനാവില്ല. എന്നിട്ടും അധികാര കേന്ദ്രങ്ങളില്‍നിന്ന് രാഷ്ട്രീയ നിലപാട് പുറത്തു വരാന് വൈകിയെന്നത് ആശങ്കയുണ്ടാക്കുന്നു.\nമറഡോണയും മാര്‍ക്വേസും ഫിദെലും ചേരുന്ന അപൂര്‍വ്വ ലാറ്റിനമേരിക്കന് സൗഹൃദം വ്യക്തിനിഷ്ഠമെന്ന് ചുരുക്കാനാവില്ല. അതു വീറെഴുന്ന മനുഷ്യരുടെ വിമോചന സ്വപ്നത്തെ നയിക്കുന്ന ഐക്കണും ദര്‍ശനവുമാണ്. കളിയും കലയും രാഷ്ട്രീയവും ഒരേ അതിജീവന സ്രോതസ്സായി ആളുകയാണ്. ലാറ്റിനമേരിക്കന് രാജ്യങ്ങള് പൊതുവെ പങ്കുവെയ്ക്കുന്ന അടിത്തട്ടു പോരുകളുടെ സമാനതകള് ഏറെക്കാലം അധികാരത്തിലിരുന്ന പലമട്ട് അധിനിവേശ രാഷ്ട്രീയ ധാരകളെ തുറന്നു കാട്ടുന്നതുകൂടിയാണ്. മാര്‍ക്വേസ് തന്റെ നോബല് പ്രഭാഷണത്തില് ഊന്നുന്നതും അതത്രെ. അതെല്ലാം പുതിയ നവോദാര കുത്തൊഴുക്കില് അസ്തമിച്ചുവോ എന്ന് ആശങ്കപ്പെടുന്ന സന്ദര്‍ഭത്തില് അര്‍ജന്റീനയുടെ വിട്ടുനില്‍ക്കല് പ്രഖ്യാപനം വന്നത് ആശ്വാസകരമാണ്.\nശരിയായ രാഷ്ട്രീയ നിലപാടെടുത്തു കാല്‍പ്പന്തു കളിയെ, അതിന്റെ സത്യദര്‍ശനത്തെ ലോകനെറുകയില് സ്ഥാപിച്ച അര്‍ജന്റീനാ, അഭിവാദ്യം , അഭിവാദ്യം .\nPrevious Entry മെയ്മാസക്കുറിപ്പുകള് 4\nNext Entry ജൂണ്‍മാസക്കുറിപ്പുകള് 2


Jun 16, 2021, 08:43 am IST\nഡൽഹി: കോവിഡിനെ പ്രതിരോധിക്കുന്ന വാക്സീനായ കോവിഷീൽഡിന്റെ രണ്ടു ഡോസുകളും തമ്മിലുള്ള ഇടവേള കുറയ്ക്കണോയെന്ന പരിശോധിക്കുകയാണ് ഇന്ത്യ. പ്രായമേറിയവരിലെങ്കിലും ഈ ഇടവേള കുറയ്ക്കാനാണ് സാധ്യതയെന്നാണ് വിദഗ്ധർ പറയുന്നത്. ഇടവേള 8 ആഴ്ചയാക്കി കുറയ്ക്കണമെന്നാണ് വിദഗ്ധാഭിപ്രായം. കാര്യങ്ങളിൽ വ്യക്തത വന്നാൽ കേന്ദ്ര കോവിഡ് വിദഗ്ധ സമിതി (എൻഇജിവിഎസി – നാഷനൽ എക്സ്പേർട്ട് ഗ്രൂപ്പ് ഓൺ വാക്സീൻ അഡ്മിനിസ്ട്രേഷൻ ഫോർ കോവിഡ്–19) ഇക്കാര്യത്തിൽ തീരമാനമെടുക്കുമെന്ന് ബന്ധപ്പെട്ട ഉദ്യോഗസ്ഥൻ പറഞ്ഞു.\nയുകെയിലെ പഠനം മുൻനിർത്തി മേയ് 13നാണ് കോവിഷീൽഡിന്റെ രണ്ടു ഡോസുകൾ തമ്മിലുള്ള ഇടവേള6മുതൽ 12 ആഴ്ച വരെയായാക്കാൻ കേന്ദ്ര സർക്കാർ തീരുമാനിച്ചത്. എന്നാൽ ഇതിനു മൂന്നു ദിവസങ്ങൾക്കുശേഷം യുകെ 50 വയസ്സിനു മുകളിൽ ഉള്ളവർക്ക് ഈ ഇടവേള എന്നത് 12 ആഴ്ചയിൽനിന്ന് 8 ആഴ്ചയാക്കി കുറച്ചിരുന്നു. വൈറസിന്റെ ഡെൽറ്റ വകഭേദത്തെ ചെറുക്കാൻ ഇടവേള കുറയ്ക്കുന്നതാണ് നല്ലതെന്നു കണ്ടെത്തിയതിനെ തുടർന്നായിരുന്നു ഇത്.\nകുട്ടികള്‍ക്കുള്ള കോവിഡ് വാക്‌സിന് വിതരണം അടുത്ത മാസം മുതൽ; രോഗപ്രതിരോധശേഷി കുറഞ്ഞവര്‍ക്ക് മുന്‍ഗണന\nതിങ്കളാഴ്ച യുകെയിലെ പബ്ലിക് ഹെൽത് ഇംഗ്ലണ്ട് പുറത്തുവിട്ട ഡേറ്റ അനുസരിച്ച് ഓക്സ്ഫഡ് – അസ്ട്രാസെനക വാക്സീന്റെ (കോവിഷീൽഡ് എന്ന പേരിലാണ് ഇന്ത്യയിൽ സീറം ഇൻസ്റ്റിറ്റ്യൂട്ട് ഈ വാക്സീൻ നിർമിക്കുന്നത്) രണ്ടു ഡോസ് എടുത്തവരിൽ 92% പേരും രോഗം ബാധിച്ച് ആശുപത്രിയിൽ പ്രവേശിക്കപ്പെടുന്നില്ലെന്നു കണ്ടെത്തിയിരുന്നു. എന്നാൽ ഒരു ഡോസ് മാത്രം എടുത്തവരിൽ 71% പേർ മാത്രമാണ് രോഗം ബാധിച്ച് ആശുപത്രിയിൽ പ്രവേശിക്കപ്പെടാത്തത്.\nഇതിനു പിന്നാലെ 40 വയസ്സിനു മുകളിൽ പ്രായമുള്ളവരിൽ രണ്ടു ഡോസുകൾ തമ്മിലുള്ള ഇടവേള കുറയ്ക്കാൻ യുകെ തീരുമാനിക്കുകയായിരുന്നു. 8 ആഴ്ചയാക്കി കുറയ്ക്കാനാണ് സാധ്യത. സ്കോട്‌ലൻഡ് മേഖലയിൽ ഇന്നലെ ഇക്കാര്യത്തിൽ ഔദ്യോഗിക തീരുമാനം പുറത്തുവന്നിരുന്നു. എന്നാൽ ഇംഗ്ലണ്ട് മേഖലയിൽ അന്തിമ തീരുമാനം എടുത്തിട്ടില്ല. യുകെയിലെ മുതിർന്ന പൗരന്മാരിൽ 56% പേരും വാക്സീൻ രണ്ടു ഡോസും എടുത്തിട്ടുണ്ട്. 78% പേർ ഒരു ഡോസും സ്വീകരിച്ചിട്ടുണ്ട്.\nTags: Covid vaccineCovishield vaccineC


|5 Jun 2019 6:25 AM GMT\nകിന്‍ഡി കാഷ്മാന് എന്ന സ്ത്രീ ഒരു പുസ്തകം ഓണ്‍ലൈനില് വില്‍പ്പനയ്ക്കു വച്ചു. 'സ്ത്രീയെപ്പറ്റി പുരുഷന് അറിയുന്ന എല്ലാം' എന്ന പേരിലാണ് പുസ്തകം. ഡോ. അലന് ഫ്രാന്‍സിസ് എന്ന കള്ളപ്പേര് വച്ചാണ് പുസ്തകം വില്‍പ്പനയ്ക്കു വച്ചത്. അപാരമാണ് നൂറൂപേജുള്ള പുസ്തകത്തിന്റെ വില്‍പ്പന.\nആദ്യം വാങ്ങിച്ചത് ഒരു പുരുഷനാണത്രേ. പുസ്തകം വാങ്ങി തുറന്നപ്പോഴാണ് കഥ മനസിലായത്. ഉള്ളില് കുറേ കാലി കടലാസുകള് മാത്രം. സ്ത്രീയെക്കുറിച്ച് പുരുഷന് ഒന്നും അറിയില്ലെന്നാണ് പുസ്തകത്തിലൂടെ ഉദ്ദേശിച്ചത്. കാലിക്കടലാസുള്ള പുസ്തകം പിന്നെയും വിറ്റുപോയി. എന്തിനാണെന്നോ? കല്യാണബന്ധങ്ങള് മുറിഞ്ഞുപോകുന്ന സ്ത്രീകളും പുരുഷന്മാര്‍ക്കിട്ട് പണികൊടുക്കാന് തീരുമാനിച്ചവരും പുസ്തകം വാങ്ങി അയച്ചു കൊടുക്കും.\nഓണ്‍ലൈനിലായതു കൊണ്ട് മെയ്ല് ചെയ്താല് മതിയല്ലോ. 4.99 ഡോളറാണ് പുസ്തകത്തിന്റെ വില. പ്രിന്റ് ചെയ്ത കോപ്പി വേണമെങ്കില് 100 ഡോളര് കൊടുക്കണം. ഇന്ന് കോടീശ്വരിയാണ് കിന്‍ഡി കാഷ്മാന്. സ്വന്തം പേരില് വെബ്സൈറ്റുണ്ട്. കൂടാതെ ഇത്തരം ചെറിയ ഉഡായിപ്പുമായി നാലോളം പുസ്തകങ്ങളും ഇറക്കിയിട്ടുണ്ട്. ആരും വാങ്ങിപ്പോകുന്ന വിധത്തിലാണ് പുസ്തകത്തിന്റെ പരസ്യവും ക്രമീകരണവും. ഇവിടെ വില ഐഡിയയ്ക്കാണെന്നു മനസിലായല്ലോ.\nഅതായത് മനസുവച്ചാല്, കത്തിയ ഐഡിയ പ്രായോഗികമാക്കാന് ഏറ്റവും നല്ല പ്ലാറ്റ്ഫോമാണ് ഓണ്‍ലൈന്. ഇനി ഇങ്ങനെയുള്ള ഐഡിയകളൊന്നും വരുന്നില്ലെങ്കില് സങ്കടപ്പെടേണ്ട. കുറച്ച് കഷ്ടപ്പെടാന് തയ്യാറാണെങ്കില്, ഇംഗ്ലീഷ് വശമുണ്ടെങ്കില് നിങ്ങള്‍ക്ക് തന്നെ പുസ്തകം തയ്യാറാക്കി ഓണ്‍ലൈനിലൂടെ വില്‍ക്കാം.\nപ്രിന്റിംഗ് ചെലവൊന്നുമില്ലല്ലോ. ഇ-ബുക്ക് തയ്യാറായാല് ആമസോണ് കിന്‍ഡില്, ആപ്പിളിന്റെ ഐട്യൂണ്‍സ്, നോഷന്‍പ്രസ് തുടങ്ങിയ സ്ഥലങ്ങളില് വില്‍പ്പനയ്ക്കു വയ്ക്കാം. ഈ മേഖലയില് ഒട്ടേറെ വെബ്സൈറ്റുകള് ഉണ്ട്. മിക്കവയും 100 ശതമാനം കോപ്പിറൈറ്റ് നിങ്ങള്‍ക്ക് നല്‍കുന്നതും 70 ശതമാനത്തില് കൂടുതല് റോയല്‍റ്റി അനുവദിക്കുന്നതുമാണ്.\nലോകത്തെവിടെയും നിങ്ങളുടെ പുസ്തകം ലഭ്യമാവുമെന്നതാണ് മറ്റൊരു പ്രത്യേകത. പബ്ലിഷിംഗിനായി കാത്തിരിക്കേണ്ട, അപ്ലോഡ് ചെയ്ത് 24- 48 മണിക്കൂറിനുള്ളില് പുസ്തകം ഓണ്‍ലൈനില് കേറിക്കോളും. എപ്പോള് വേണമെങ്കില് തിരുത്തുകയോ പുതിയ കോപ്പി പകരം മാറ്റി ചെയ്യുകയോ ആവാം.\nആനുകാലിക പ്രസക്തമായ പുസ്തകങ്ങള് വില്‍പ്പനയ്ക്കു വച്ചാല് ഏറെ ചെലവാകുന്ന മേഖല കൂടിയാണിത്. പെട്ടെന്നൊരു വിഷയം ഉണ്ടാവുകയും, ഉദാഹരണത്തിന് നിപ വൈറസ് പോലെ, അതേപ്പറ്റി ആളുകള് വല്ലാതെ സെര്‍ച്ച് ചെയ്യുകയുമുണ്ടെന്ന് തോന്നിയാല് അതേപ്പറ്റി വിവരമുണ്ടെങ്കില് അപ്പോള് തന്നെ പുസ്തകമാക്കി ഇത്തരം വെബ്സൈറ്റുകളില് വില്‍പ്പനയ്ക്കു വയ്ക്കാം.\nപ്രിന്റ് ചെയ്യാനുള്ള സമയം, ആളുകളില് എത്തിക്കാനുള്ള സമയം എന്നിവയെല്ലാം ഒഴിവാക്കാന് ഇതിലൂടെയാവും. കൂടാതെ, ആളുകള് ഇതേപ്പറ്റി ആദ്യം സെര്‍ച്ച് ചെയ്യുക ഇന്റര്‍നെറ്റിലാവുമെന്ന പ്രത്യേകതയുമുണ്ട്. അവിടെ നമ്മുടെ പുസ്തകമിരിപ്പുണ്ടെങ്കില് എപ്പോള് വിറ്റുപോയെന്ന് ചോദിച്ചാല് മതി. വളരെ ഈസിയായി ആര്‍ക്കും അപ്ലോഡ് ചെയ്യാവുന്ന രീതിയിലാണ് വെബ്സൈറ്റുകള് സൗകര്യമൊരുക്കിയിരിക്കുന്നത്. അഞ്ചു നിമിഷത്തിന്റെ പണിയേ ഉള്ളൂ. എല്ലാം സൗജന്യമാണെന്ന പ്രത്യേകതയുമുണ്ട്. വിറ്റുപോവുമ്പോള് അവര് കമ്മീഷന് എടുത്തോളും.\nപുസ്തകത്തിന്റെ എഴുത്തുപ്രതിയും കവറും തയ്യാറാക്കണം. മിക്ക വെബ്സൈറ്റുകളും ഇതിനായി സൗജന്യ ടൂളുകള് സൗകര്യപ്പെടുത്തിയിട്ടുണ്ട്.\nകണ്ടന്റ് ആന്റ് ക്വാളിറ്റി നിര്‍ദേശങ്ങള് പാലിക്കണം\nഏതു വെബ്സൈറ്റിലാണോ ചെയ്യാനുദേശിക്കുന്നത്, അതില് എക്കൗണ്ട് ക്രിയേറ്റ് ചെയ്യണം.


രുചിക്കഥ പറയാന് ബിസ്മി സ്‌പെഷ്യല്; നിവിന് പോളിയുടെ നായികയായി ഐശ്വര്യ ലക്ഷ്മി – Chandrika Daily\nBy Test User Friday July 31, 2020 22:50 pm\nകൊച്ചി: നിവിന് പോളി നായകനും ഐശ്വര്യ ലക്ഷമി നായികയായും എത്തുന്ന ബിസ്മി സ്‌പെഷ്യല് ചിത്രീകരണം ഉടന്. നവാഗതനായ രാജേഷ് രവിയാണ് സംവിധാനം. വീക്കെന്‍സ് ബ്ലോക്ക്ബസ്റ്റേഴ്‌സിന്റെ ബാനറില് സോഫിയ…\nകൊച്ചി: നിവിന് പോളി നായകനും ഐശ്വര്യ ലക്ഷമി നായികയായും എത്തുന്ന ബിസ്മി സ്‌പെഷ്യല് ചിത്രീകരണം ഉടന്. നവാഗതനായ രാജേഷ് രവിയാണ് സംവിധാനം. വീക്കെന്‍സ് ബ്ലോക്ക്ബസ്റ്റേഴ്‌സിന്റെ ബാനറില് സോഫിയ പോള് ആണ് നിര്‍മ്മാണം.\nരാജേഷ് രവിക്കൊപ്പം രാഹുല് രമേശ്, സനു മജീദ് എന്നിവരും ചേര്‍ന്നാണ് തിരക്കഥ രചിച്ചിരിക്കുന്നത്. ഛായാഗ്രഹണം സനു വര്‍ഗീസ്. സംഗീതം സുഷിന് ശ്യാം. എഡിറ്റിംഗ് ഷഫീഖ് മുഹമ്മദ് അലി. സിനിമയുടെ ചിത്രീകരണം ഉടന് തന്നെ ആരംഭിക്കുമെന്ന് അണിയറ പ്രവര്‍ത്തകര് അറിയിച്ചു.\nഭക്ഷണത്തെ അടിസ്ഥാനമാക്കിയുള്ള ചിത്രമാണ് ബിസ്മി സ്‌പെഷ്യല് എന്ന് വീക്കെന്‍ഡ് ബ്ലോക്ബസ്റ്റര് പുറത്തു വിട്ട പോസ്റ്ററില് നിന്നു വ്യക്തം. നിവിന് പോളിയുടെ അഭിനയത്തിന്റെ പത്താം വര്‍ഷത്തില് എത്തുന്ന സിനിമയാണിത്.